Manjey Mikolhu Nubalaanantha? - Vaguthu\nމަންޖޭ ... މިކޮޅު ނުބަލާނަންތަ؟\n"މަންޖޭ..މިކޮޅު ނުބަލާނަންތަ ހަމަ" މިފަދަ ޖުމްލަ ތަކަކީކޮންމެ ދުވަހަކު ޒުވާން އަންހެން ކުދިން އެތަށް ފަހަރަކު އަހަން ޖެހިފައިވާ ޖުމްލަތަކެވެ، ހާއްސަކޮށް ރީތި އަންހެން ކުއްޖެއް ވިއްޔާ އަޅާ ކޮންމެ ފިޔަވަޅަކާއި އެކީގައި އެފަދަ ޖުމްލަތަށް އަޑުއަހަންޖެހެއެވެ. ދަންނަވާލަން މިއުޅޭ ވާހަކައަކީ މަގުމަތިންނާއި އެނޫންވެސް ގޮތްގޮތުން އަންހެން ކުދިންނާ ފޮށޭ މީހުން އިތުރުވެފައިވާ ވާހަކައެކެވެ.\nއަޅުގަނޑުމެންގެ ރާއްޖޭގައި ހާއްސަކޮށް ވެރިކަންކުރާ ރަށް މާލޭގައި މިކަން މިވަނީ އިންތިހާ ދަރަޖައަށް އިތުރުވެފައެވެ. ކުޑަކުއްޖަކަސް މީހެއްގެ އަތްބެއްވިޔަސް ފޮށޭއިރުގައި ބަލައެއްނުލައެވެ. އާންމުގޮތެއްގައި އަންހެން ކުދިންނަށް ޖެއްސުންކޮށް ފޮށި ހަދަނީ ކަންކަންމަތީގައި ކަމެއް ނެތިފައި ތިބޭ ގޭންގްތަކަށް ނިސްބަތްވާ މީހުންނެވެ. ބައެއް ފަހަރު އެފަދަ މީހުންގެ ދުއްޕާން އެފަދަ އަންހެނުންނަށް ވަރަށް ބޮޑުވެއެވެ. ފަހަތުން އައިސް ގަޔަށް އަތްލާ ފަހަރުވެސް އާދެއެވެ. އަދި ވަށްބަހުންނާއި ހަށިގަނޑުގެ ގުނަވަންތަކަށް ދަންދެން ބެހި ހަދައެވެ. އަދި ނަމާއި ފޯނު ނަމްބަރު ފަދަ ތަކެތި ދިނުމަށް އެދެއެވެ. މިފަދަ ކަންކަމުގައި ދިވެހި ފިރިހެނުންގެ ތެރެއިން ބަޔަކު ، ހާއްސަކޮށް ފޯދެމުން އަންނަ ޒުވާން ފިރިހެން ކުދިން އުޅޭ މިންވަރު އިތުރެވެ.\nރާއްޖޭގައި " ފޮށުން" ސަޅި ކަމަށް ވެފައި ވާއިރު ހަޤީގަތަށް ބުނާ ނަމަ އެކަމަކީ މީހާގެ ގޮތެއްފޮތެއް ނެތްކަން ވަރަށް ރަގަނޅަށް ހާމަވާ ކަމެކެވެ. އަދި އެއީ މީހާގެ އަގު އެހެން މީހުންގެ މެދުގައި ވެއްޓި މީހާ ފަހީލަޡް ވާ ކަމެއްވެސް މެއެވެ.\nމަގުމަތިންނާއި އެނޫންވެސް ގޮތްގޮތުން އަންހެން ކުދިންނާއި ފޮށޭ މީހުންނަށް ހަމަ ނުވިސްނެނީ ހެއްޔެވެ؟ މާދަމާ ތިމާގެ ކޮށްކޮއާއި ނުވަތަ ތިމާގެ ގާތް މީހަކާ މަގުމަތިން ފޮށުނީމަ ތިމާއަށް ވާނެ ގޮތް ވިސްނާލާށެވެ. އެ ދުވަހަކުން ތިމާ އަންނާނެ ރުޅިއާއި ތިމާގެ ހިތުގައި އުފެދޭ ނަފްރަތަށް ނިކަން ވިސްނާލަބަލާށެވެ.\n" ފޮށުން" އެއީ ސަޅިކަމެއް ކަމުގައި ނުދެކޭށެވެ. އެއީ އެތަށް ބަޔަކަށް އެކަމުގެ ނޭދެވޭ އަސަރު ކުރާ ކަމެކެވެ. ބައެއް ފަހަރު މަގުމަތިން ފޮށި ޖެއްސުން ކުރުމުގެ ސަބަބުން ނަފްސާނީ ގޮތުންނާއި އެނޫންވެސް ގޮތް ގޮތުން ގެއްލުންވެފައިވާ މީހުން މިގައުމުގައި އެބައުޅެއެވެ. އަދި އެންމެން ކުރިމަތީގައި ފޮށެނީނަމަ އެއީ އެހެން މީހުންނަށް ދެވޭ ނުބައި މެސެޖެއްކަން ހަދާން ކުރާށެވެ. އަދި އެއީ އެހެން މީހުން އެެކަން ކުރުމަށް ދެވޭ ހިތްވަރެއްވެސް މެއެވެ.\nކަންމިހެން ހުރުމުން " ފޮށުމުން" ދުރުވާން ޖެހެއެވެ. އަންހެނަކަށް ވިޔަސް މަގުމަތީގައި އަމާންކަން މަތީގައި ހިތްހަމަ ޖެހިލައިގެން އުޅުމުގެ މަގު ފަހިވެފައި އޮންނަން ޖެހޭނެއެވެ. ފޮށުން ހުއްޓުވޭނީ ފަރުދީ ޒިންމާ ނަގައިގެންނެވެ. އެހެންކަމުން އެންމެން އެކުގައި " ފޮށުމަށް" ނޫނެކޭ ބުނަމާ ތޯއެވެ.\nމާޗް 4, 2018 16:38\nގޭންގު ތަކުގަ އުޅޭ މިހުނެއްނޫން ފޮށެނި. މުސްކުޅި ފުރައިގެ ހޮޓާތައް ދޮރުމަތީ ބިއްޖެހިފަ ދުފަންތިބޭ ބައްޕަމެން ކާފަމެން އުުމުރު މީހުން އެންމެ ގިނައިން ފޮށެނި.\nބައެއް ކާރު ތަކުގެ ޑްރައިވަރުން ވެސް ވަރަށް ކަންތައް ބޮޑު. އަންހެން ކުއްޖަކު އެރީމަ ވާހަކަ އަޅުވާލާނެ. އޮފީހުން ނުކުމެ ކާރަށްއަރައިފިއްޔާ މާ ކަންތައްބޮޑުވާނެ. ދެން ކުރުނުކޮށް ނަންބަރު ހޯދަން އުޅޭނެ. ސިޔާސީވާހަކަ ވެސް އެހާވަރަށް ދައްކާނެ ހެޔޮ އެކަމާ އަޅާނުލިޔަސް\nދެން މި އުޅޭ ކާފަމެން ބައްޕަމެން އުމުރުގެ މީހުންގެ ކަންތައްވެސް ވަކި ކުޑައެއް ނޫން މަގުމަތީގައި ޒުވާނުންނަށް ވުރެ ނުބައި ފޮށޭވަރުން ބަންގްލަދޭޝް މީހުންވެސް ހީވަނީ އެހެންފަދަ ކަމެއްހެން ގަޔާ ދިމާޔަށް ނޫނީ ނާންނާނެ މަގުމަތީގައި ހިނގާފައި ދާއިރު،\nމި މީހުންގެ ޢާއިލާގެ އަންހެނުންނާއި އެހެން މީހުން އެގޮތަށް ބެހުނީމަ އެނގޭނީ\nދެރަ ކަމަކީ މަގުމަތިން މަދުން ނަމަވެސް ފެންނަ އެއްކަން މީ ފިރިހެނަކު ފޮށޭ އިރު ކައިރީގައި އަންހެނަކު ހީހީ ހުންނަ ހުރުން ވެދާނެ


Rhea Emme Avaha Fenigen Dhaany Film ''Chehere'' Inn - Vaguthu\nރިއާ އެންމެ އަވަހަށް ފެނިގެންދާނީ ފިލުމު ''ޗެހެރޭ''އިން\nސުޝާންތު ސިންގް ރާޖުޕޫތުގެ މަރަށްފަހު 2020 ވަނަ އަހަރު އެންމެ ގިނައިން ޚަބަރުތަކުގެ ފަލަ ސުރުޚީތަކުން ފެނުނު ސުޝާންތުގެ ކުރީގެ ލޯބިވެރިޔާ ރިއާ ޗަކްރަބޯތީ އެންމެ އަވަހަށް ފެނިގެންދާނީ ފިލުމު ''ޗެހެރޭ'' އިން ކަމަށް އެ ފިލުމުގެ ޑައިރެކްޓަރ ރޫމީ ޖެފްރީ ބުނެފިއެވެ.\nއާނަންތު ޕަންޑިތު ޕްރޮޑިއުސްކޮށް ރޫމީ ޖެފްރީ ޑައިރެކްޓްކުރާ މި ފިލުމުން ރިއާގެ އިތުރުން ދެން ފެނިގެންދާނީ އަމީތާބު ބައްޗަންއާއި އިމްރާން ހަޝްމީއެވެ.\nފިލުމު ''ޗެހެރޭ'' އަޅުވާނީ ތިއޭޓަރުތަކުގައި ކަމަށް ވެސް ފިލުމުގެ ޕްރޮޑިއުސަރާއި ހަވާލާދީ ޑައިރެކްޓަރ ރޫމީ ބުނެފައިވެއެވެ. ނަމަވެސް މި ފިލުމު އަޅުވާނެ ވަކި ތާރީޚެއް އަދި ކަނޑައެޅިފައިނުވާ ކަމަށް ވެސް އިންޑިޔާގެ ނޫހެއް ކަމުގައިވާ މިޑް ޑޭއަށް ދިން އިންޓަވިއުއެއްގައި ޑައިރެކްޓަރ ރޫމީ ޖެފްރީ ބުނެފައިވެއެވެ.\n2020 ވަނަ އަހަރު ރިއާއަށް ކުރިމަތިވި ކަންތައްތަކުގެ ސަބަބުން އޭނާގެ ކެރިއަރއަށް ވަރަށް ބޮޑަށް އަސަރު ކޮށްފައިވާ ކަމަށާއި އަދި އެ އުދަނގޫ ވަގުތު ކޮޅުން ރިއާ އަރައިގަންނާނެކަން ޔަގީންވާ ކަމަށް ވެސް ޑައިރެކްޓަރ ރޫމީ ބުނެފައިވެއެވެ.\nރިއާގެ އެންމެ ދަތި އުދަނގޫ ވަގުތުގައި ވެސް ރިއާއަށް ހިތްވަރުދީ އޭނާއާއި އެކު ތިބި އެންމެންނަށް ވެސް ރޫމީގެ ހިތުގެ އެންމެ ފުންމިނުން ޝުކުރު އަދާކުރާ ކަމަށް ވެސް ބުނެފައިވެއެވެ.\nރިއާއާއި އޭނާގެ ކޮއްކޮ ޝޯވިކް ޗަކްރަބޯތީ ވަނީ މިދިޔަ ހަފުތާ ތެރޭގައި މުމްބާއީ އެޕާޓްމަންޓެއް ހޯދުމަށް ނިކުމެފައެވެ. އަދި މިދިޔަ ހޯމަ ދުވަހު ރިއާއާއި ޝޯވިކް ވަނީ އެމީހުންގެ ހާޟިރީ ދިނުމަށް އެންސީބީއަށް ވެސް ހާޟިރުވެފައެވެ.\nޖެނުއަރީ 7, 2021 09:34\nތިޔަ ފިލްމް ވާނީ މުޅި ހިސްޓްރީގަވެސް ނިކުތް އެންމެ ބޮޑު ފްލޮޕް އަށް


Goidhoo kudhinge thafaathu hunaru: Skate kurun | Mihaaru\n25 ޑިސެމްބަރ 2018 - 08:36 24 comments\nހަވީރުވުން އޮންނާނީ ލަސްވެފަ އެވެ. "ހޮރަކުން ހިނި ނުކުންނަހެން" ކުދިން އައިސް ރަށުގެ މަސްކަނޑާ ތަނަށް އެއްވެ އެވެ. އެ ކުދިން ގޮވައިގެން އެކި ދިމަދިމާލުން ބަނދަރުމައްޗަށް ނުކުންނަ ބެލެނިވެރިން އެ ތަން ބަލަން ތިބޭނެ އެވެ. ސްކޭޓް ބޯޑުތަކުގައި އެއްކޮޅުން އަނެއްކޮޅަށް ދުއްވަމުން ގެންދާ ދަރިންގެ ހުނަރުތަކާ މެދު ފަޚުރުވެރިވެފަ އެވެ. އުމުރުން އެންމެ ހަތަރު އަހަރުހާ ހަގު ކުދިން ވެސް މެ އެވެ. ފިރިހެންކުދިންނާއި އަންހެންކުދިންނެވެ. އެއިން ކުއްޖަކު ވެއްޓިދާނެތީ ބޮޑެތި މީހުން ހާސްވެގެނެއް ނޫޅެ އެވެ. ރޫހަކީ ސްކޭޓްކުރަން މަރުދޭ ދަރިންނަށް އެ އުފާ ހޯދައިދިނުމެވެ.\nބ. ގޮއިދު އަށް އަރައިފިއްޔާ މި މަންޒަރުން އުފާވެރިކަން ނުލިބޭނެ މީހަކު މަދުވާނެ އެވެ. އެ ރަށަށް ޒިޔާރަތްކުރި އެއް ދަތުރުވެރިއެއްގެ ބަހުން ނަމަ، ގޮއިދޫ ކުޑަކުދިން ސްކޭޓްކުރާ މަންޒަރުން ސިފަވަނީ، ރާއްޖޭގެ އާއްމު ދިރިއުޅުމަށް ބަލާ އިރު މުޅިން ތަފާތު ކަމެކެވެ.\n"އަހަރެމެން ވެއްޖެއްޔާ އުޅޭނީ ކުދިން އެކަހަލަ ކަމެއް ކުރަން އުޅެންޏާ ހުއްޓުވަން. އެކަމަކު ގޮއިދޫ ބެލެނިވެރިން އެ މީހުންގެ ދަރިންނަށް ސްކޭޓްކުރަން ހިތްވަރު ދެނީ. ކުދިންނަށް ވަރަށް ބޮޑަށް އިތުބާރު ކުރޭ. ފެން ފުޅި ހިފަހައްޓާލައިގެން ކުޅިބަލަން މަޑުކޮށްލައިގެން ތިބޭނީ. ވެއްޓި ތަދު ވިޔަސް، ހުއްޓުވާކަށް ނޫޅޭނެ. އެހެންވެ އެ ކުދިން ހަދާ ގޮތަކީ ވެއްޓުނީމާ ތެދުވެ އަނެއްކާވެސް ބޯޑު މައްޗަށް އަރައި ދުއްވާލަނީ،" އޭނާ ކިޔައިދިނެވެ.\nގޮއިދޫ ކުޑަކުދިންގެ ސްކޭޓްކުރުމުގެ ޝައުގުވެރިކަން ފާޅުވާން ފެށީ މީގެ ތިން އަހަރެއްހާ ދުވަސް ކުރިންނެވެ. ކުދިންތަކެއް ހަވީރު ވަގުތު ބޯޑުތަކެއް ހިފައިގެން ނުކުމެ ސްކޭޓްކުރެވޭތޯ އުޅޭ ތަން ފެނުމުން ރަށު މީހުންނާއި ސްކޫލުން އެކަން ނެގީ ރަނުގެ ފުރުސަތެއްގެ ގޮތުގަ އެވެ. ސްކޭޓް ކުރާ ހިތްވާ ހުރިހާ ކުދިންނަށް އެ މަގު ފަހިކޮށްދިނެވެ. ތަމްރީން ދިނެވެ. ސްކޭޓްކުރުމަކީ ކިޔަވައިދިނުމުގެ ބައެއްގެ ގޮތުގައި ހަމަޖެއްސި އެވެ.\nޕްރިންސިޕަލް މުހައްމަދު ނިޒާމް ވިދާޅުވިގޮތުގައި 150 ދަރިވަރުން ތިބި ސްކޫލުގެ ދެބައިކުޅަ އެއްބައި ކުދިން މިހާރު ސްކޭޓްކުރެ އެވެ. އަދި އޭގެ ތެރެއިން ފަންސާހަކަށް ކުދިންނަކީ މޮޅަށް އެކަން ކުރަން ދަންނަ ދަރިވަރުންނެވެ. އެ ކުދިން ވަނީ މާލެ އައިސް، ހުޅުމާލޭ ރެޑްބުލް ޕާކު ހުޅުވުމުގެ ރަސްމިއްޔާތުގައި އެ ތަނުގައި ވެސް ސްކޭޓްކޮށްފަ އެވެ.\nގޮއިދޫ ކުދިންނަށް ސްކޭޓްކުރަން ދަސްކޮށްދޭން ފެށީ ރަށުގައި ވޯޓަ ސްޕޯޓްސް ހަރަކާތްތައް ހިންގާ ޒުވާނުންނާއި ސްކޫލު ގުޅިގެންނެވެ. ތަމްރީންތައް ދިނުމުގައި އެހީތެރިވެދެނީ މާލޭގެ ސްކޭޓް ޕާކުގައި ހަރަކާތްތެރިވާ ޒުވާނުންނެވެ. އެ މީހުން ވަނީ އެމެރިކާ އެމްބަސީ މެދުވެރިކޮށް އެ ގައުމުގެ ތަޖުރިބާކާރަކު ގެނެސްގެން ވެސް ކުދިންނަށް ތަމްރީން ދީފަ އެވެ. ވަކި އުމުރެއް، ޖިންސެއް ނެތެވެ. ޕްރީ ސްކޫލުން ފެށިގެން ގޮސް ގްރޭޑް 10އާ ދެމެދުގެ ފިރިހެން އަދި އަންހެން ދަރިވަރުން އޭގެ ތެރޭގައި ހިމެނެ އެވެ.\n"ބައެއް މީހުންގެ ވިސްނުމަކީ އަންހެންކުއްޖަކަށް ވީތީ ސްކޭޓް ބޯޑަކަށް ނޭރޭނޭ، ނުވަތަ ސްކޭޓްކުރަނީ ޖަންކީސްއޭ، ނުވަތަ ރާޅާއަޅާ ކުދިންނަކީ މުޅިން އެހެން ކަހަލަ ބައެކޭ. އެކަމަކު އެހެން ވާކަށް ނުޖެހޭ. ސްކޭޓްކުރުމަކީ ކިޔަވައިގެން ތިބޭ ކުދިންނަށް ވެސް ކުރެވޭނެ ކަމެއް. އަދި ފިރިހެންކުދިންނާ އެއްވަރަށް ޗެލެންޖުކުރާ އަންހެންކުދިން ވެސް އުޅޭނެ،" ނިޒާމް ފާހަގަކުރެއްވި އެވެ.\nގޮއިދޫ ކުދިންގެ ސްކޭޓްކުރުމުގެ ފޯރި އެހެން ހަރުފަތަކަށް ގެންގޮސް، ސްކޫލުގެ ހަރަކާތެއްގެ ގޮތުގައި، ކިޔަވައިދިނުމުގެ ތެރެއަށް ވެސް ވަނީ ފައްތައިފަ އެވެ. ނިޒާމް އަށް އެކަން ފެނިވަޑައިގަތީ އާ މަންހަޖުގެ ލަނޑުދަނޑިތައް ހާސިލްކޮށްދޭނެ ކުޅިވަރެއްގެ ގޮތުގަ އެވެ.\n"އަޅުގަނޑުމެން ހެލްތު އެންޑް ޕީއީ ގަޑިތަކުގައި ވެސް ސްކޭޓްކުރުން ކުރިއަށް ގެންދަން. ކަރިކިއުލަމްގައި އެބަ އޮވޭ، ކުދިންގެ ފްލެކްސިބިލިޓީ، އެޖިލިޓީ އަދި ބެލެންސް ރަނގަޅުކުރުން. އެހެންވީމާ ބޮލަށް އެއްޗެއް ލައިގެން ރޮނގެއްގެ މަތީގައި ނުހިނގިޔަސް، ސްކޭޓް ބޯޑު މަތީގައި ވެސް ބެލެންސްކުރެވޭ ކަމަށް ވަންޏާ އެކަން ހާސިލްވަނީ،" އޭނާ ވިދާޅުވި އެވެ.\nޖިސްމާނީ ގޮތުން ލިބޭ ފައިދާތަކުގެ އިތުރުން ސްކޭޓްކުރުމަކީ ދިރިއުޅުމަށް ކުދިން ތައްޔާރުކޮށްދޭ މުހިއްމު ފިލާވަޅުތައް ވެސް ލިބިދޭ ކަމެއް ކަމަށް ނިޒާމް ދެކެވަޑައިގަންނަވަ އެވެ.\n"ސްކޭޓަކީ ވަރަށް ބޮޑަށް ވެއްޓުމުގެ ބައި ވެސް އޮންނަ ކުޅިވަރެއް. އޭގެ ސަބަބުން ކުދިންނަށް ލައިފް ލެސަންތައް ވެސް ވިސްނޭނެ. އެއީ ވެއްޓުނީމަ ވެސް އަރަންވީކަން، ގިވްއަޕްކުރުމެއް ނެތްކަން. ދިރިއުޅުމުގައި ވެސް އަންނާނެކަން ވެއްޓުންތަކާއި އަޑިގުޑަންތައް. އެކަމަކު ވެއްޓުނީމާ އަނެއްކާވެސް ތެދުވެގެން ހަމަ ކުރިއަށް ދާންވީކަން ކުދިންނަށް ދަސްވާނެ،" އޭނާ ފާހަގަކުރެއްވި އެވެ.\nކުދިންގެ އަމިއްލަ ސްކޭޓް ބޯޑުތަކާއި ހެޔޮ އެދޭ މީހުން ހަދިޔާކޮށްފައިވާ ބޯޑުތައް ވެސް ގޮއިދޫގައި ގެންގުޅެ އެވެ. ދަރިވަރުން ބޭނުންކޮށްފައި އަނބުރާ ގެންދަން ޖެހޭ ގޮތަށް ސްކޫލުގައި 13 ބޯޑު ބާއްވާފައި އޮވެ އެވެ. އެއީ ބޯޑެއް ނެތް ނުވަތަ ބޯޑެއް ލިބޭ ވަރަށް ވުރެ ތަނަވަސްކަން ކުޑަ ކުދިންނަށް ވެސް ފުރުސަތު ދިނުމަށެވެ.\n"ހޯދަން ނޫޅޭ ބަޔަކަށް ކަންތައްތަކެއް ނާންނާނެ"\nނިޒާމް ވިދާޅުވީ "ގޮއިދޫގައި އޮންނަ ވިސްނުމަކީ ކުދިންގެ ކޮންމެ ކަހަލަ ހުނަރެއް ހުއްޓަސް ތަރައްގީކުރުން" ކަމަށެވެ. އަދި އެކަމުގައި އެ ރަށު މީހުން ގެންގުޅެނީ "ހުރި ވަސީލަތެއް ބޭނުންކުރު"މުގެ އުސޫލެކެވެ. ސްކޫލް ކުދިންގެ އެތުލެޓިކްސް އާއި ވޮލީބޯޅައިގެ މުބާރާތްތަކުން ގޮއިދޫ ސްކޫލް ހޯދާ ކާމިޔާބީތަކުގެ އަސްލަކީ ވެސް އެ ވިސްނުމުން ކަންކަން ކުރުންކަން އޭނާ ފާހަގަކުރެއްވި އެވެ. ސްކޭޓިން އިން ވެސް ނިޒާމް ދައްކަވަނީ އެ ނަމޫނާ އެވެ.\n"ހުރިހާ ރަށެއްގައި ވެސް އޮންނާނެ މަސް ކަނޑާ ތަނެއް. މި ރަށުގެ ތަފާތަކީ، ޕާކެއް ނެތޭ، ވަސީލަތެއް ނުތޭ ނުކިޔާ، މި ބުނަނީ މި އޮތީއެއް ނޫންހޭ ތަނެއް، މި ތަން ބޭނުންކުރަން ހިނގާށޭ. މަސް ކަނޑާ ތަނުގައި ބާސްކެޓް ރިންގެއް ވެސް ޖަހާފައި ހުންނާނެ،" އޭނާ ވިދާޅުވި އެވެ.\n"މަސް ކަނޑާ މީހުން މަސް ބާނައިގެން އައިމަ ކުޅިވަރު ހުއްޓާލާނެ. މަސް ކަނޑާ މީހުން ނިންމާލާފައި ދާނީ މުޅި ތަން ރީއްޗަށް ދޮވެލާފައި. ދެން އަނެއްކާވެސް ސްކޭޓާއި ބާސްކެޓް ފެށޭނެ."\nމަސް ކަނޑާ ތަނުގައި ސްކޭޓްކުރާ ކުދިންނަށް ސަމާލުކަން ލިބި، އޮލިމްޕިކް ކޮމިޓީން މިހާރު ވަނީ ގޮއިދޫގައި ސްކޭޓް ޕާކެއްގެ ބިންގާ އަޅައިދީފަ އެވެ. ނިޒާމް ވިދާޅުވިގޮތުގައި އެ ޕާކު ހަދަން ކައުންސިލުން ހުޅުވާލާ އިރަށް ރައްޔިތުން ނުކުމެ ހުރިހާ މަސައްކަތެއް ހިލޭ ކޮށްދޭނެ އެވެ. އަދި އެފަދަ ތަނެއް އޮތުމަކީ ރަށުގައި ލޯކަލް ޓޫރިޒަމް ކުރިއަރައިގެންދާނެ ކަމެއް ކަމަށް ވެސް އޭނާ ދެކެވަޑައިގަންނަވަ އެވެ.\n"ބޭރު ތަންތަނުގައި ވެސް ސްކޭޓްކުރާ މީހުން އެބަ އުޅޭ. އެހެންވީމާ ރާއްޖެ އަންނަ މީހުންގެ ތެރޭގައި ތިބެދާނެ ސްކޭޓްކުރާ ޕާކެއް އޮތް ތަނަކަށް އަންނަން ބޭނުންވާ ބަޔަކު ވެސް،" ނިޒާމް ފާހަގަކުރެއްވި އެވެ.\nޕްރިންސިޕަލް ގަބޫލުކުރައްވާ ގޮތުގައި ގޮއިދޫ ކުދިން ސްކޭޓްކުރުމުގެ ފަހަތުގައި އޮތީ އެ ރަށު މީހުން ގެންގުޅޭ ހެޔޮ ވިސްނުމާއި "ލިބިގަންނަން" މަސައްކަތްކުރުމުގެ ރޫހެވެ. ވަސީލަތްތަކެއް ނެތަސް އަމިއްލަ އަށް ގޮތްތައް ހޯދައިގެން ކަންކަން ކުރެވޭތޯ ބަލާކަމީ ގޮއިދޫ އެހެން ރަށްރަށާ ތަފާތުކަމުގެ ހެއްކެއް ކަމަށް ނިޒާމް ދެކެވަޑައިގަންނަވަ އެވެ.\n"ކާމިޔާބީއަކީ މަސައްކަތްތެރިންގެ ހައްގެއް. ޝަކުވާކުރާ މީހުން ހަމަ ޝަކުވާކޮށްލަކޮށްލާ ތިބޭނީ. ކަންތައްތައް ހޯދަން ނޫޅޭ ބަޔަކަށް ކަންތައްތަކެއް ނާންނާނެ،" އޭނާ ފާހަގަކުރެއްވި އެވެ.\nއިތުރު ލިޔުންތައް ބ. އަތޮޅު ކުޑަކުދިން މުޖުތަމައު ބ. ގޮއިދޫ


Covid aa hanguraama kuran dharifulhu kuree safugai, romun manma dhin message | Mihaaru\nކޮވިޑާ ހަނގުރާމަކުރަން ދަރިފުޅު ކުރީ ސަފުގައި، ރޮމުން މަންމަ ދިން މެސެޖް\nރީއަތު އާއި އޭނާގެ މަންމަ ފާތުމަތު ނަސީރު\nޒުވާން ރީއަތު ހަމީދުގެ ކިޔެވުން އަދި ފުރިހަމައެއް ވެސް ނުވެ އެވެ. ގައުމީ ޔުނިވަސިޓީގައި ޑޮކްޓަރުކަން ކިޔަވަން ފެށިތާ އަހަރެއްވީތަނުން، ކޮރޯނާވައިރަސްގެ ބަލިމަޑުކަމާ ކުރިމަތިލާން ޖެހި، ކިޔެވުން މެދުކަނޑާލަން ޖެހުނީ އެވެ. އެކަމަކު، ވޮލަންޓިއަރެއްގެ ހައިސިއްޔަތުން މިހާރު އޭނާ މަސައްކަތް ކުރަމުން އަންނަނީ ބައްޔާ ދެކޮޅަށް ކުރަމުންދާ ހަނގުރާމައިގެ ކުރީ ސަފުގަ އެވެ.\nމިއީ އޭނާގެ އާއިލާ އަށް ފަސޭހަ ކަމެއް ނޫންކަން، ރީއަތުގެ މަންމަ ފޭސްބުކަށް ދޫކޮށްލާފައިވާ އަސަރު ގަދަ މެސެޖުން އެނގެ އެވެ. ދަރިފުޅާ އެކު ނަގާފައިވާ ފޮޓޯއަކާ އެކު، ރީއަތުގެ މަންމަ ފާތުމަތު ނަސީރު ލިޔެފައިވެ އެވެ.\n"އަހަރެން މިއަދު، (ދުނިޔޭގައި ހުރި) އަހަރެންގެ ހަގު ދަރި މި ވަނީ ގައުމާ ހަވާލުކޮށްފަ އެވެ. މިއަކީ ފަސޭހަ ކަމެއް ނޫނެވެ." ގިނަ ބަޔަކު ޝެއާކޮށްފައިވާ އެ ޕޯސްޓުގައި އޭނާ ލިޔެފައިވެ އެވެ.\n"މި ދަނޑިވަޅު ބަލަންވީ ތިމާ އަށް ގައުމަށް ކޮށްދެވޭނީ ކޮން ކަމެއްތޯއޭ އެވެ."\nވޮލަންޓިއަރެއްގެ ގޮތުން ރީއަތު އަންނަނީ ގިނަ ބައެއްގެ ސާމްޕަލް ނަގައި ޓެސްޓު ހަދަމުންނެވެ. އޭނާ ހެދި ބައެއް ޓެސްޓުތައް ޕޮޒިޓިވް ވެސް ވަނީ ވެފަ އެވެ.\nފާތުމަތު ނަސީރު ބުނިގޮތުގައި އޭނާގެ އެންމެ ލޯބިވާ މަންމަ އާއި ހަގު ދަރިފުޅު ވަނީ މީގެ ކުރިން މަރުވެފަ އެވެ. އަދި މިހާރު ވެސް އެކަމުގެ ހިތާމަ އޭނާ ކުރެ އެވެ. އެކަމަކު ދެން ހަގަށް ހުރި ދަރިފުޅު، މަރުގެ މި ބައްޔާ ކުރިމަތިލުމަށް އޭނާ ފޮނުވީ، ދެން ވެސް ބަލިވާނީ މީހެއްގެ މައެއް ނުވަތަ ބަފައެއް ނުވަތަ ދަރިއެއް ކަމަށް ވުމުން އެ މީހުންނަށް އެހީވުމަށް ކަމަށް އޭނާ ބުންޏެވެ.\nހޮސްޕިޓަލަށް ހިދުމަތް ކުރަން ނުކުތް ފަހުން ރީއަތު އަދި ގެއަކަށް ނާދެ އެވެ. ފާތުމަތު ނަސީރު ބުނިގޮތުގައި ދަރިފުޅު ލޮލުން ވެސް ދުށީ އެންމެ ފަހަރަކު އެވެ. އޭނާ އަށް އެންމެ އަސަރު ކުރީ ދަރިފުޅާ ލެޕްޓޮޕް ހަވާލުކުރަން ކައިރިވާން ހެދީމައި، ދުރުގައި ހުރުމަށް ރީއަތު އެދުމުންނެވެ.\nފާތުމަތު ބުނިގޮތުގައި މުޅި މީހާ ފޮރުވޭ ރައްކާތެރި ހެދުމެއްގައި ދަރިފުޅު ގިނަ ވަގުތު ހޭދަ ކުރާއިރު، ބައެއް މީހުން އެ ފަދަ މީހުންނާ މެދު ދެކޭގޮތް ރަނގަޅެއް ނޫނެވެ. އެ ފަދަ އުނދަގޫ ހެދުމެއް ލައިގެން، އުސް އިމާރާތްތަކަށް ސިޑިން އަރާއިރު ބައެއް ފްލޯތަކުގައި އުޅޭ މީހުން އެ މީހުންނާ ދިމާއަށް އެއްޗެހި ކިޔާ ކަމަށް އޭނާ ބުންޏެވެ.\nބައެއްގެ ސާމްޕަލް ނެގުމަށް މިއަދު ވެސް ރީއަތު ރަށަކަށް ދާން ޖެހެ އެވެ. އޭނާގެ މަންމަ އަށް މިއީ ވެސް ނޭވާ ހިފަހައްޓާލަން ޖެހޭ ދުވަހެކެވެ. އެކަމަކު އޭނާ ދަރިފުޅާ މެދު ދެކޭ އުއްމީދުތައް ފޮންޏެވެ.\nމަންމަ އެދެނީ މުޅި ދުނިޔެ ވެސް މިހާރު ބިރުގަންނުވާލާފައިވާ ބަލިމަޑުކަމާ ކުރިމަތިލަމުން އަންނަ އެ ދަރިފުޅުގެ ރައްކާތެރިކަމަށް ދުއާ ކޮށްދިނުމެވެ.\nރީއަތުގެ އިތުރުން ވޮލެންޓިއަރުންގެ ގޮތުގައި ޑޮކްޓަރުކަމާއި ނަރުސްކަން ކިޔަވާ ގިނަ ކުދިން ހަރަކާތްތެރިވެ އެވެ. އަދި އެހެން ދާއިރާތަކުން ވެސް ގިނަ ބަޔަކު އަންނަނީ ހިލޭ ސާބަހަށް މަސައްކަތް ކުރަމުންނެވެ.\nރާއްޖޭގައި ކޮރޯނާވައިރަހުގެ ނުރައްކާ ބޮޑުވަމުން އަންނައިރު 500 އަށް ވުރެ ގިނަ މީހުން މި ބައްޔަށް ޕޮޒިޓިވްވެ، އެކަކު މިހާރު ވަނީ މަރުވެފަ އެވެ. އަދި ކުރިއަށް އޮތް ދެ ހަފުތާ ތެރޭގައި މި އަދަދު އިތުރުވާނެކަމަށް ކަމާ ބެހޭ އިދާރާތަކުން ދަނީ ބުނަމުންނެވެ. ބަލިވާ މީހުންގެ އަދަދު ކިތަންމެ ގިނަވި ނަމަވެސް، ފުރާނަ އަތް މައްޗަށް ލައިގެން ހިދުމަތް ފޯރުކޮށްދޭން ތިބީ މަދު ބައެކެވެ. އެހެންވެ، އެ މީހުންގެ މަސައްކަތުގެ އަގު ވަޒަން ކުރަން ޖެހެ އެވެ.\nޑޮކްޓަރުން ނަރުހުން ސިއްހަތު\n23 ކޮމެންޓް, 229 ރިއެކްޝަންސް\nމުއްސަނދިން ވަރަށް ޑްރާމާވެފަ ދެއްކުންތެރި ވާނެ.\nމާ ބޮޑު ހަބަރަކަށް ވަކި ބަޔަކު ކުރާ މަދު ކަމެއް ވާ ސަބަބެއް ހަމަ ނޭގެ. ތިޔަކު ނެއް ހިދުމަތުގަ ތިބި އަނެއް އެތައް ހާސް ބަޔަކާ ތަފާތު ކަމެެއް.\nޓެސްޓު ހަދަނީ ލެބޯރެޓޮރީ ކުދިން. ސާމްޕަލް ކަލެކްޓުކުރާ ކުދިންނެއް ނޫން.\nމީހަކު ބުނެފިތަ ސާމްޕަަލް ނަގާމީހުންނޭ ޓެސްޓު ހަދަނީ؟\nއެކުއްޖާ މަންމަ ބުނެފަ އެއޮތީ އެހެން. ނޫސްވެރިޔާވެސް އެވާހަކަ ރިޕީޓް ކޮށްފަ އެއޮތީ.\nތިޔަ ދަރިއަށާއި މައިންބަފައިންނަށް ހެޔޮދުއާ ކުރަން.. އަދި މިތާ "އަން ލައިކް" ބައެއް މީހުން ޖަހަން ޖެހޭ ސަބަބެއް ނުވިސްނޭތީ އަހާލަން...އިންސާނުން ސިފައިގަ ތިބި ޝައިތާނުންތޯ ތިއީ.. ތިފަދަ މީހުން ގެ ކިބައިން މިޤައުމު މިންޖު ކުރަށްވާށި...\nތިޔަފަދަ ކެރޭ ޢަޒުމް ވަރުގަދަ، ތިމާއަށް ވުރެން ބޮޑަށް އަނެކުންނާއި އަމިއްލަ ޤައުމަށް އިސްކަންދޭ ދަރިން މިޤައުމަށް ބޭނުންވަނީ. ތިޔަ ދަރިފުޅަށާއި ޢާއިލާއަށް ކެތްތެރިކަމާއި އަމާންކަން ދެއްވާށި. އާމިން\nމިކަހަލަ ނުރައްކާތެރި ދަނޑިވަޅެއްގައި ދަރިފުޅު އެކަހަލަ މަސައްކަތެއްކުރަން ދޫކޮށްލަން ކޮންމެ މަޔަކަށްވެސް ދަތިވާނެ. މި އާރޓިކަލް އިން ބުނެދެން އެބޭނުންވީ މެޑިސިން ދާއިރާގައި މަސައްކަތް ކުރާ ހެލްތު ޕްރޮފެޝަނަލްސްގެ އިތުރުން މިދާއިރާގައި ތަޢުލީމު ހާސިލްކުރަމުންދާ ދިވެހި ދަރީންވެސް ކުރީ ސަފުގައި ހިތްވަރާ އެކު މަސައްކަތް ކުރަމުން ދާކަން. ﷲ އަޅަމެން އެންމެންނަށްވެސް ހެޔޮ ވިސްނުން ދެއްވާށި. އަދި މިބަލިން އަޅަމެން އެންމެން ރައްކާތެރި ކުރައްވާށި.\nޥަރަށް ވެސް ރަގަޅު މަން މަ އެއް. މަން މަގެ ހުވަފެން ހަގީގަތަކަށް އިރަަދަކުރެއްވިއްޔާ ވާނެ.\nތިބާ ހާސްނުވާށެވެ! ﷲގެ ރަޙް މަތްފުޅުން ރީޢަތު އާއި އަދި ކޮވިޑާ 19 އާ ގާތުން ކުރި މަތިލާންޖެހިފައި ވާ އެން މެހައި ފަރާތްތައް އެކަ މުން ރައްކާތެރި ކުރައްވާނެ އެވެ. އާ މީން. ތިބާއަށް ނޭނގުނަސް، އަހަރެންފަދައިން ވަރަށްގިނަ ދިވެހިން އެ އެން މެންގެ ރައްކާތެރި ކަ މަށާއި، އެބަލި ތަޙަން މަލް ކުރަ މުންދާ އެން މެންނަށް ފުރިހަ މަ ޝިފާއެއް މިންވަރުކޮށް ދެއްވުމަ މަށް އެދި ﷲ ޙަޟްރަތަށް ދުޢާ ކުރާނެ އެވެ. ދަރިފުޅު ޙަވާލު ކުރަންވީ ޤައު މަކާއެއް ނޫނެވެ. ﷲ އާ އެވެ!\nއައިލަވްޔޫ ރީއަތު. ވިލް ޔޫ މެރީ މީ\nރީއަތު ތިކުރަނީ ވަރަށް އަގުހުރި ގައުމީ މަސައްކަތެއް. އެތައްބަޔަކަށް އެހީތެރިވެވެނީ. އަދި ތިޔައީ ހިތްވަރުގަދަ ކެރޭ ޒުވާން ކަނބަލެއް. މީހުން ކިޔާހުރިހައިއެއްޗަކަށް ވިސްނާ ފިކުރުކުރުމުގެ ބޭނުމެއްނެތް. ތިމާގެ ހިތްވަރާއި ނިޔަތްރަގަޅުވީމަ ހުރިހައިކަމެއް ރަގަޅުވީ. ތިޔަފަދަ ދިވެހިންނަށް ޓަކައި އަހަރުމެން ފަހުރުވެރިވަން.


Lanka Port city bill ge bahus faskohfi\nލަންކާ ޕޯޓް ސިޓީ ބިލް ބަހުސް ފަސްކޮށްފި\nލަންކާގެ ބޮޑުވަޒީރު މަހިންދަ ރާޖަޕަކްސާ އާއި ޗައިނާގެ ރައީސް ޝީ ޖިންޕިން ޕޯޓް ސިޓީގެ މޮޑެލްއަކަށް ބައްލަވަނީ\nލަންކާ ޕާލަމެންޓްގައި މިއަދު ބަހުސަށް ތައްޔާރު ކޮށްފައި އޮތް ކޮލޮމްބޯ ޕޯޓް ސިޓީ އިކޮނޮމިކް ކޮމިޝަން ބިލަށް ބަހުސް ނުކުރަން ނިންމައިފި އެވެ. ޕާލަމެންޓް ސްޕީކާ، މަހިންދާ ޔާޕާ އަބޭވަރުދަނާ ވިދާޅުވި ކަމަށް ލަންކާ ނޫސްތަކުން ބުނަނީ ބަހުސް ފަސް ކުރީ މި ބިލާ މެދު ކަންބޮޑުވާ ކަމަށް ބުނެ ސްޕްރީމް ކޯޓަށް ހުށަހަޅާފައި ހުރި ޝަކުވާތަކަށް އަދި ގޮތެއް ނިންމާފައި ނުވާތީ ކަމަށެވެ.\nގާނޫން ހަދާ މަޖިލީހުގައި ޕާޓީތައް ތަމްސީލްކުރާ ލީޑަރުން އެއްބަސްވެ ވަޑައިގެންފައި ވަނީ ވަކި މުއްދަތެއް ނެތް ގޮތަށް ބިލަށް ބަހުސް ކުރުން ފަސް ކުރުމަށެވެ. އަދި ސްޕުރީމް ކޯޓުން ދެކޭ ގޮތް ޕާލަމެންޓަށް އެންގުމުން ތާރީހު ކަނޑައެޅުމަށެވެ.\nކޮލޮމްބޯ ޕޯޓް ސިޓީ އިކޮނޮމިކް ކޮމިޝަން ބިލާ މެދު ލަންކާގައި ވަނީ ކަންބޮޑުވުން އުފެދިފަ އެވެ. ބިލަށް ފާޑުކިޔާ މީހުން ބުނަނީ ސަރުކާރުން ބޭނުންވާ ގޮތަށް ފާސް ކޮށްފި ނަމަ އެެއީ ނުރަނގަޅު ފާލެއް ކަމަށެވެ. ބިލާ އެއްކޮޅަށް ވާހަކަ ދައްކާ މީހުން ބުނަނީ މި ބިލްގެ ސަބަބުން ސިންގަޕޫރާ އެއްހަމައަކަށް ލަންކާގެ އިގުތިސޯދު އުފުލޭނެ ކަމަށެވެ.\nސަރުކާރުން ބުނަނީ ސްޕްރީމް ކޯޓުން ގޮތެއް ނިންމައިފި ނަމަ އެއީ ރަނގަޅު ގޮތް ކަމަށެވެ. ސަރުކާރުން މިހެން ބުނެފައި ވަނީ ބިލުގައި ހުރި ކަންބޮޑުވުންތަކާ ބެހޭ ގޮތުން ސްޕްރީމް ކޯޓަށް ޕެޓިޝަންތަކެއް ހުށަހަޅާފައި ވަނިކޮށެވެ.\nސަރުކާރުން ބޭނުންވާ ގޮތަށް ފާސްކޮށްފި ނަމަ ޕޯޓް ސިޓީ ވާނީ ޗައިނާގެ އިސްތިއުމާރީ ބާރަކަށް ކަމަށާއި އެތަނުގައި ވެރިކަން ކުރާނީ ޗައިނާއިން ކަމަށް ވެސް ފާޑުކިޔާ މީހުން ބުނެ އެވެ.\nލަންކާ ޕޯޓް ސިޓީއަށް އިންވެސްޓްކުރަނީ ޗައިނާއިން ލޯނުނަގައިގެންނެވެ. މިމަޝްރޫއު ގުޅެނީ ގައުމުތަކުގެ ތަރައްގީއަށް ޗައިނާއިން ހިންގާ ބެލްޓް އެންޑް ރޯޑް ޕްރޮޖެކްޓާ އެވެ. ކޮލޮމްބޯ ޕޯޓް ސިޓީ އިކޮނޮމިކް ކޮމިޝަން ބިލާ މެދު ގިނަ ބަޔަކު ކަންބޮޑުވި ނަމަވެސް ސަރުކާރުން ބުނަނީ މިއީ ގައުމުގެ ތަރައްގީއަށް ކޮންމެހެން ވެސް މުހިންމު ބިލެއް ކަމަށެވެ. އިދިކޮޅު ޕާޓީތަކުން ތުރުމަތުކުރާ ގޮތުން ސަރުކާރުން ބޭނުންވަނީ ބަހުސް ކުރުގަޅުވާލާފައި ބިލް ފާސްކުރާށެވެ.\nސްރީލަންކާ ޗައިނާ މަހިންދަ ރާޖަޕަކްސާ + ޝީ ޖިންޕިން\n"ކޮލޮމްބޯ ޕޯޓް ސިޓީ ބިލް ގާނޫނުއަސާސީއާ ފުށުއަރާ"


Nagin5ge bathalakee Dheeraj Dhoopar | Mihaaru\n"ނާގިން 5" ގެ ބަތަލަކީ ދީރަޖް ދޫޕަރް\nކަލާޒް ޗެނެލުން ގެނެސްދޭ އެކްތާ ކަޕޫރްގެ މަގުބޫލު ސިލްސިލާ "ނާގިން 5" ގެ ބަތަލަކީ ދީރަޖް ދޫޕަރްކަން ކަށަވަރުވެއްޖެ އެވެ.\nއެކްތާ ޒީޓީވީން ގެނެސްދޭ ސިލްސިލާ "ކުންދަލީ ބަގިއާ" ގެ ބަތަލު "ނާގިން" ގެ ފަސް ވަނަ ސީޒަނަށް ސޮއިކުރިކަން ކަށަވަރުކޮށް ދެމުން ބުނީ ސިލްސިލާ އިން ފުރުސަތު ލިބުމަކީ ހުވަފަނެއް ހަގީގަތަކަށްވުން ކަމަށެވެ. އަދި އޭގެ މަސައްކަތް ފަށަން މިހާރު ކެތްމަދުވެފައި ހުރި ކަމަށް ބުންޏެވެ.\nދީރަޖް ސިލްސިލާގެ ބަތަލުގެ ރޯލަށް ނަގާފައި މި ވަނީ އެ ރޯލް ކުޅޭނެ އެކްޓަރަކާ ބެހޭ ގޮތުން މީޑިއާތަކުގައި އެކި ކަހަލަ ވާހަކަތައް ދެކެމުންދާތާ ދުވަސްތަކެއްވެފައި ވަނިކޮށެވެ.\nދީރަޖް ބުނީ "ނާގިން" ސިލްސިލާ ފެށި ފަހުން އެއީ އޭނާ އަބަދު ވެސް ވަރަށް ޝައުގުވެރިކަމާ އެކު ބަލަމުން އަންނަ އެއްޗެއް ކަމަށާއި އިންޑިއާގެ އެންމެ މަގުބޫލު ސިލްސިލާތަކުގެ ތެރޭގައި ހިމެނޭ ސިލްސިލާ އިން ފުރުސަތެއް ލިބުމަކީ އުންމީދުކުރަމުން ދިޔަ ކަމަށެވެ.\n"އަހަރެން މިހާރު މި ހުރީ ވަރަށް އުފަލުން. އަދި މިއީ އަހަންނަށް މުޅިން އާ ތަޖުރިބާއަކަށްވާނެ. އަދި މިއީ ކުރިން ނުކުޅޭ ކަހަލަ ކެރެކްޓާއެއް ވެސް ކުޅެން ލިބޭ ފުރުސަތެއް. ފުރުސަތު ދިން ކަމަށްޓަކައި އެކްތާ އާއި ކަލާޒް އަށް ޝުކުރު އަދާކުރަން،" ދީރަޖް ބުންޏެވެ.\nއޭނާ ބުނި ގޮތުގައި މަސައްކަތްކުރާނީ ވަރަށް ފުރިހަމަ އަށް އޭނާގެ ރޯލަށް އިންސާފުކޮށްދެވޭތޯ އެވެ.\n"ނާގިންގެ ބަތަލުގެ ރޯލަކީ ޓީވީގެ ކޮންމެ އެކްޓަރަކު ވެސް ކުޅެން ލިބުމަށް އުންމީދުކުރާ އަދި ހުވަފެނެއް ކަހަލަ ރޯލެއް. އެހެންވީމާ މި ފުރުސަތުގެ ބޭނުން އަހަރެން ވަރަށް ރަނގަޅަށް ހިފާނަން." ދީރަޖް ބުންޏެވެ.\nކަލާޒުން މިހާރު ދައްކަމުން އަންނަނީ "ނާގިން" ގެ ހަތަރު ވަނަ ސީޒަންގެ ފިނާލޭ އެޕިސޯޑްތަކެވެ. މާނަ އަކީ ވަރަށް އަވަހަށް އެ ސީޒަން ނިމުމަކަށް ގެނެސް، ފަސް ވަނަ ސީޒަން އިއުލާންކުރާނެ އެވެ. އެކަން އެކްތާ ވެސް ދާދި ފަހުން ވަނީ ކަށަވަރުކޮށް ދީފަ އެވެ. އޭނާ ބުނީ "ނާގިން 5" ގެ ޕްރޮމޯ ވަރަށް އަވަހަށް ގެނެސްދޭނެ ކަމަށާއި އޭގެ ޝޫޓިން އޮތީ ކުރިއަށް ކަމަށެވެ.\nރިޕޯޓްތައް ބުނާގޮތުން ފަސް ވަނަ ސީޒަންގެ ބަތަލާއިންގެ ރޯލުން ހީނާ ޚާން ވެސް ފެނުމުގެ ފުރުސަތު ވަރަށް ބޮޑެވެ. ހީނާ އަކީ ސްޓާ ޕްލަސް އިން ގެނެސްދޭ އެކްތާ "ކަސޯޓީ" ގައި ކުރިން ކޮމަލިކާގެ ރޯލް ކުޅުނު ބަތަލާ އެވެ.\n"ނާގިން 5" ގެ ބަތަލާއިންގެ ރޯލް ކުޅޭނެ ތަރިންނާ ބެހޭ ގޮތުން ވެސް މީޑިއާތަކުގައި ކުރެވޭ ބަހުސްތައް ބޮޑެވެ.\nކަރަން ކަމަކު ނުދޭ ބަޖާޖްކަށް ބަޖާޖްއަކީ ވަރަށް ހަމަޖެހޭ ރިލެކްސް މީހެއް ކުރީގެ ޑްރާމާގަވެސް އަފި މި ފަހުގެ ކަރަން ސިންގ ގްރޯވަރ ވެސް , މިޕަޓޭލް ހީވަނީ އަބަދު ހާސްވެފަ ހުންނަހެން އަދި ހުންނަނީ މާބޮޑަށް ފުއްޕާފަ މީނާއަށްވުރެ ރަގަޅުވީސް ތޯއްޗެ ގޯރަވްޗޯޕްޅާވެސް


India Ge Askaree Boat Thah Hanimaadhoo Gai Jehsee Huhdha Hoadhaigen: Immigration | Hathaavees\nއިންޑިއާގެ އަސްކަރީ ބޯޓުތައް ހަނިމާދޫ އަށް ޖެއްސީ ހުއްދަ ހޯދައިގެން: އިމިގްރޭޝަން\nސެޕްޓެމްބަރު 8, 2020 ހަތާވީސް އޮންލައިން\nހަނިމާދޫ އަށް ޖެއްސި އިންޑިއާ އަސްކަރިއްޔާގެ ދެ ބޯޓު --\nއިންޑިއަން އެއާފޯސް ނުވަތަ ވައިގެ ސިފައިންގެ މަތިންދާ ބޯޓެއް ހދ. ހަނިމާދޫ އިންޓަނޭޝަނަލް އެއާޕޯޓުގައި މިއަދު ޖައްސާފައި ވަނީ އިމިގްރޭޝަން އިން ނަގަންޖެހޭ ކްލިއަރެންސް ހުއްދަ ނުނަގާ ކަމަށް ބުނެ ބައެއް މީޑިއާތަކުން ފަތުރާފައިވާ ހަބަރު މޯލްޑިވްސް އިމިގްރޭޝަން އިން ދޮގުކޮށްފިއެވެ.\nއިމިގްރޭޝަން އިން މިއަދު ކޮށްފައިވާ ޓްވީޓެއްގައި ބުނެފައި ވަނީ އިމިގްރޭޝަނުގެ ހުއްދައަކާ ނުލައި ހަނިމާދޫ އެއާޕޯޓަށް އަސްކަރީ މަތިންދާބޯޓެއް ޖެއްސި ކަމަށް ބުނެ ބައެއް ނޫސްތަކުގައި ލިޔެފައިވާ މައުލޫމާތުތަކަކީ ހަގީގަތެއް ނޫން ކަމަށެވެ. އިންޑިއާގެ ބޯޓަށް ހުއްދަ ދިނީ ހުށަހަޅަން ޖެހޭ ލިޔެކިއުންތައް ފުރިހަމަކޮށް، ހޯދަން ޖެހޭ ހުއްދަތައް ހޯދާފައިވާތީ ކަމަށް ވެސް ރާއްޖޭގެ އިމިގްރޭޝަނުން ބުންޏެވެ.\nމި އުޅަނދަށް އިމިގްރޭޝަން ކްލިއަރެންސް ދީފައިވަނީ، އިމިގްރޭޝަނަށް ހުށަހަޅަންޖެހޭ ލިޔެކިޔުން ފުރިހަމަކޮށް، ހޯދަންޖެހޭ ހުއްދަތައް ހޯދާފައިވުމުންނެވެ.\n— Maldives Immigration (@ImmigrationMV) September 8, 2020\nހަނިމާދޫ އެއާޕޯޓަށް އިންޑިއާ އަސްކަރިއްޔާގެ ދެ ބޯޓެއް އައިސްފައިވާއިރު އޭގެތެރެއިން އެއް ބޯޓަކީ ދިވެހި ސިފައިންނާއި ގުޅިގެން ކުރިޔަށް ގެންދާ ތަމްރީނެއްގައި ބައިވެރިވާ ބޯޓެކެވެ. އެކަން ހާމަކުރީ އެމްއެންޑީއެފް އިންނެވެ. އެބޯޓާއެކު ދެން އައިސްފައިވާ ބޯޓަކީ ބެކަޕް ބޯޓެއް ކަމަށް ވެސް އެމްއެންޑީއެފް އިން ބުނެއެވެ.\nއިންޑިއާ އަސްކަރިއްޔާގެ ދެ ބޯޓެއް އައިސްފައި މިވަނީ އިންޑިއާ ސިފައިން ރާއްޖޭގައި ތިބުމާއި ދެކޮޅަށް އިދިކޮޅު ޕްރޮގްރެސިވް ކޮންގްރެސް ކޯލިޝަންގެ ސަޕޯޓަރުން ސޯޝަލް މީޑިއާގައި ކެމްޕެއިނެއް ފަށާފައި ވަނިކޮށެވެ. ނަމަވެސް ދިވެހި އަސްކަރިއްޔާ އިން ވަނީ ބޭރުގެ އަސްކަރީ އެއްވެސް ބަޔަކު ރާއްޖޭގައި ނެތް ކަމަށް ބުނެފައެވެ.\nPrevious ކްރިމިނަލް ކޯޓުގެ ހިންގުން އާދަމް މުހައްމަދަށް\nNext ޖާބިރަށް މާލީ ބަޔާން ހުށަނޭޅުނީ ކޮވިޑާ ގުޅިގެން ދިމާވި ދަތިތަކުން: ޑީއާރްޕީ


Vazeefaage Furusathu - Administrative Officer (Hithadhoo adhi Hulhudhoo Meedhoo Municipal Service Division)\nވަޒީފާގެ ފުރުސަތު - އެޑްމިނިސްޓްރޭޓިވް އޮފިސަރ (ހިތަދޫ އަދި ހުޅުދޫ މީދޫ މުނިސިޕަލް ސަރވިސް ޑިވިޜަން)\nހިތަދޫ –3(ތިނެއް)\nހުޅުދޫ އަދި މީދޫ –2(ދޭއް)\nޑިވިޜަން އަންނަ ހުރިހާ ލިޔެކިޔުމާއި ތަކެތި ބަލައިގަނެ، ލިޔެކިޔުންތައް އެންޓްރީކޮށް ހަވާލުކުރަންޖެހޭ ފަރާތްތަކަށް އެތަކެތި ހަމަޖެހިފައިވާ އުޞޫލާއެއްގޮތަށް ހަވާލުކުރުން.\nޑިވިޜަނަށް އަންނަ ފޯނު ކޯލްތަކަށް ޖަވާބުދިނުމާއި ގުޅާ ފަރާތްތަކަށް ބޭނުންވާ މަޢުލޫމާތާއި އެހީތެރިކަން ފޯރުކޮށް ދިނުން.\nޑިވިޜަނަށް އަންނަ ފަރާތްތަކަށް ބޭނުންވާ މަޢުލޫމާތާއި އެހީތެރިކަން ފޯރުކޮށް ދިނުން.\nޑިވިޜަންގެ މަސައްކަތުގެ ޔައުމިއްޔާ ދުވަހުން ދުވަހަށް ލިޔެ ތައްޔާރުކުރުން.\nޑިވިޜަނަށް ލިބޭ ލިޔުންތަކާއި ފޮނުވޭ ލިޔުންތައް ފައިލުކޮށް ބެލެހެއްޓުން.\nއިދާރީގޮތުން ކުރާ އެކިއެކި މަސައްކަތަށް ބޭނުންވާ އެކިއެކި ފޯމުތައް ހެދުމާއި ސްޓޮކް ބެލެހެއްޓުން.\nއިތުރުގަޑީގައި މަސައްކަތް ކުރާ މުވައްޒަފުންގެ އިތުރުގަޑީގެ ހުއްދަ ހޯދުމަށް ފޮނުވުމާއި ހުއްދަ ފޯމުތަކުގެ ރެކޯޑްސް ބެލެހެއްޓުން.\nޙާޟިރީ ރިޕޯޓުތަކާއި އިތުރުގަޑީގެ ރިޕޯޓުތައް ތައްޔާރުކޮށް ފޮނުވަންޖެހޭ ފާރްތަކަށް ފޮނުވުން.\nމުވައްޒަފުންގެ ހާޟިރީއާއި ޗުއްޓީގެ ރެކޯޑް ބެލެހެއްޓުން.


Gaumee Foot Ball Teamge Kureege Coach Darren Stewad Maruvejje\nގައުމީ ފުޓްބޯޅަ ޓީމުގެ ކުރީގެ ކޯޗު ...\nގަންބުރި ޗެލެންޖް 2018 – ފަރުހާދުގެ ...\nގައުމީ ފުޓްބޯޅަ ޓީމުގެ ކުރީގެ ކޯޗު، އަދި އޮސްޓްރޭލިއާގެ ކުރީގެ ކުޅުންތެރިޔާ ޑަރެން ސްޓެވާޓް މަރުވެއްޖެއެވެ.\nއޮސްޓްރޭލިއާ އަށް ނިސްބަތްވާ ސްޓެވާޓް މަރުވެފައިވަނީ މިމަހުގެ 18 ވަނަ ދުވަހުގެރޭގެ ވަގުތެއްގައެވެ. މަރުވިއިރު އޭނާގެ އުމުރަކީ ފަންސާސް ދެއަހަރެވެ. ސްޓެވާރޓް މަރުވެފައިވާއިރު އޭނާ އެންމެ ފަހުން ކޯޗްކަން ކޮށްދިނީ ދިވެހި ގައުމީ ޓީމަށެވެ. އޭގެ ފަހުން އޭނާ އެއްވެސް ޓީމަކާއި ހަވާލުވެފައި ނުވާކަމަށް ބައިނަލްއަގްވާމީ ނޫސްތަކުގައިވެއެވެ.\nޑަރެން ސްޓިވާޓް މަރުވުމާއި ގުޅިގެން ދުނިޔޭގައި ފާހަގަކޮށްލެވޭ ޓީިމުތަކުންނާއި، ކުޅުންތެރިން ހިތާމަ ފާޅުކުރަމުންދާއިރު، އޭނާ މަރުވި ސަބަބެއް އަދި އާއިލާއިން ހާމަކޮށްފައި ނުވެއެވެ. ގައުމީ ޓީމުގެ ކޯޗުކަމާ ސްޓެވާޓް ހަވާލުވެފައިވަނީ 2016 ވަނަ އަހަރުގެ އޯގަސްޓް މަހުގައެވެ.\nއޭނާގެ އިރުޝާދުގެ ދަށުން ރާއްޖެ އޭޝިއަން ކަޕް ކޮލިފައިންގެ ގްރޫޕް ސްޓޭޖުން ޖާގަ ހޯދާފައިވުމާއެކު މިދިޔަ އަހަރުގެ މާޗު މަހު އެފްއޭއެމުން ވަނީ ސްޓެވާޓްގެ އެއްބަސްވުން އާކޮށްފައެވެ. އެެއެއްބަސްވުން އާކުރީ އޭޝިއަން ކަޕަށް ކޮލިފައިވުމާއި، ސާފް ސުޒުކީ ކަޕް ކާމިޔާބުކުރުމަށް ޓާގެޓް ކުރުމަށް ފަހުގައެވެ.\nނަމަވެސް އޭޝިއަން ކަޕް ކޮލިފައިންގައި ރާއްޖެއިން ނެރުނު ދަށް ނަތީޖާތަކުގެ ސަބަބުން ދެފަރާތުގެ މަޝްވަރާގެ މަތިން މިދިޔަ އަހަރުގެ ނޮވެމްބަރު މަހު އެފްއޭއެމުން ވަނީ ސްޓެވާރޓްގެ އެއްބަސްވުން އުވާލާފައެވެ. މީގެ އިތުރުންވެސް އޭނާވަނީ ދުނިޔޭގެ މަޝްހޫރު ފުޓްބޯޅަ ކުލަބުތަކަށް ކޯޗްކޮށްދިނުމުގެ އިތުރުން އޭނާގެ ފުޓްބޯޅައިގެ ރަންދުވަސްތަކުގައި މަޝްހޫރު ކުލަބް ތަކަށްވެސް ކުޅެދީފައެވެ.\nވިޝަލް މިނިވަންކަޕް 2019 ގައި ހެދި2ވަނަ ހެޓްރިކާއެކު 5-4 ން ރިއަލް އޭޓީ އަތުން ގައުމު ...\nvomadmin August 7, 2019


'Apne 2' Mi Aharu Nunereynekan Iulaan Kohffi - Vaguthu\n"އަޕްނޭ 2" މި އަހަރު ނުނެރޭނެކަން އިއުލާންކޮށްފި\nއިންޑިއާގެ ކޮވިޑް ދެވަނަ ރާޅުގައި ފިލްމް އިންޑަސްޓްރީއަށް ވަނީ ވަރަށް ބޮޑަށް އަސަރު ކޮށްފައެވެ. މަހާރަޝްތުރާ ސްޓޭޓް މިހާރު ވެސް ފުރަަބަންދު ކޮށްފައި އޮތުމާއި އެކު ބައެއް ޕްރޮޖެކްޓް ތަކުގެ މަސައްކަތް ވަނީ މަޑު ޖައްސާ ލެވިފައެވެ. އެގޮތުން މި އަހަރުގެ ފަހުކޮޅު ސިނެމާތަކުން ފެންނާނެ ކަމަށް ބުނެފައިވާ 'އަޕްނޭ 2' ގެ މަސައްކަތް ވަނީ ލަސް ކުރެވިފައެވެ.\nފިލްމް އުފެއްދުމުގައި އިސްކޮށް މަސައްކަތް ކުރާ އަނިލް ޝަރްމާ މިދިޔަ އަހަރު ބުނެފައިވަނީ 2007 ވަނަ އަހަރު ގެނެސްދެވިފައިވާ ފިލްމުގެ ލީޑް އެކްޓަރުންނާއި އެކު ގެނެސްދެން ނިންމާފައިވާ ފިލްމެކެވެ. ލީޑް އެކްޓަރުންގެ ގޮތުގައި ފެނިގެން ދާނީ ދަރޭ އާއި އޭނާގެ ދެ ދަރިން ކަމަށްވާ ސަނީ އާއި ބޮބީ ޑިއޯލްއެވެ.\nޕަންޖާބްގައި ޝޫޓިންގް ކުރިޔަށް ގެންދަން ނިންމާފައިވާ މި ފިލްމު ނެރޭ ތާރީހަށް އައި ބަދަލާއި އެކު ޝޫޓިންގް ކުރިޔަށް ދާނެ މަންޒިލް ވެސް ވަނީ ބަދަލުވެފައެވެ. އަނިލް ޝަރްމާ މީޑިއާއަށް ދިން އިންޓަވިއު އެއްގައި ބުުނީ ދެން ޝޫޓިންގް ކުރިޔަށް ދާނީ ލަންޑަނުގައި ކަމަށެވެ. 45 ދުވަސް ލަންޑަނުގައި ހޭދަ ކުރުމަށް ފަހު އެނބުރި ޕަންޖާބް އަށާއި މުމްބާއީގެ ޝޫޓްތައް ކުރިޔަށް ގެންދާނީ ކަމަށް އޭނާ ބުންޏެވެ.\nއަނިލް ބުނިގޮތުގައި މި ދަނޑިވަޅުގައި ފިލްމުގެ މަސައްކަތް ނުފަށާ ލަސްކޮށްލަން ނިންމީ، ދަރޭގެ ސިއްހަތަށް ވަރަށް ބޮޑު ސަމާލުކަމެއް ދޭން ޖެހޭތީއެވެ. އޭގެ އިތުރުން ތިއޭޓަރުތައް ވެސް އަލުން ހުޅުވާލަން ނިންމާފައިވަނީ ދެތިން މަސް ފަހުން ކަމަށް ވާތީ މިހާރު ކޮންމެހެން ފިލްމުގެ މަސައްކަތް ނިންމަން ނޫޅުނީ ކަމަށް ބުންޏެވެ.\nފިލްމު މިއަހަރު ނުނެރޭނެ ކަމަށް ބުނެ ފަސްކުރި ނަމަވެސް، ދެން ފިލްމު ރިލީޒް ކުރާނެ ވަކި ތާރީހެއް އަދި އިއުލާނެއް ނުކުރެއެވެ.\nއަންހެން ދަރިޔަކު ހުންނަ ނަމައޭ އަބަދުވެސް ހިތަށް އަރާކަމަށް މަލައިކާ ބުނެފި


އާރޓިކަލްކިޔުމަށް ހޭދަވާނެކަމަށް ބެލެވެނީ : 11 މިނެޓް, 37 ސިކުންތު\n2018 ވަނަ އަހަރުގެ ނޮވެމްބަރ މަހުގެ 17ވަނަ ދުވަހު، ރައީސް އިބްރާހިމް މުޙައްމަދު ޞާލިޙު ރާއްޖޭގެ ވެރިކަމާއި ހަވާލުވެލެއްވުމަށްފަހު، ހުވާ ކުރައްވާ އެދުވަހު ދެއްކެވި ވާހަކަފުޅުތަކުގައި ދިވެހި ރައްޔިތުންނަށް ވެވަޑައިގެންނެވި އެއް ވައުދުފުޅަކީ، ރާއްޖޭގައި އެއިރު "ވީނުވީއެއް ނޭނގި ގެއްލިފައިވާ" އަދި "ގޮތް ނޭނގޭ މަރުތަކުގެ" މައްސަލަތައް އަލުން ތަހުގީގުކޮށް ބެއްލެވުމަށް ރިޔާސީ ކޮމިޝަނެއް އުފައްދަވާނެކަމުގެ ވައުދުފުޅެވެ.\nއެވައުދުފުޅު ވެގެންދިޔައީ، އެތައް އާއިލާތަކެއްގެ އުންމީދު އަލުން އާލާވެ، އުފާވެރިކަން ގެނެސްދިން ވައުދުފުޅަކަށެވެ. ކޮމިޝަން އެކުލެވި އެކޮމިޝަނަށް ރައީސްއަކާއި މެމްބަރުންތަކެއް ވެސް އެކުލަވާލެވުނެވެ. އަދި އެކޮމިޝަނުން ބަލަން އެދޭ މައްސަލަތައް ހުށަހެޅުމަށް މުއްދަތެއްވެސް ކަނޑައެޅުނެވެ. މުއްދަތުގެ ތެރޭގައި އެކޮމިޝަނުން ބަލާ ތަހުގީގު ކުރުމަށް ޖުމްލަ 24 މައްސަލައެއް، 31 ޑިސެމްބަރ 2018 ގެ ނިޔަލަށް ހުށަހެޅުނެވެ. އެއީ:\n· ނޫސްވެރިޔާ އަހުމަދު ރިލްވާން ގެއްލުވާލި މައްސަލަ\n· އެމްއެމްއޭ ކައިރީގައި ތޫނު އެއްޗަކުން ހަމަލާދީ އިބްރާހިމް އާގިލް މަރާލި މައްސަލަ\n· 2014 ވަނަ އަހަރު ހިނގާފައިވާ މަރުގެ މައްސަލައެއް\n· ލ. ކަލައިދޫގައި ހިނގި އެކްސިޑެންޓެއްގައި ޒަހަމްވި އުމުރުން 14 އަހަރުގެ އަހުމަދު ވިޝާލްގެ މަރުގެ މައްސަލަ\n· ރ. މީދޫ ފެންފިޔާޒުގޭ މުހައްމަދު އަނަސްގެ މަރާލި މައްސަލަ\n· ހ. ދޫހިމެރިގޭ ނަދާލް ރަޝީދުގެ މަރުގެ މައްސަލަ\n· ހ. ފިލިކުރިގޭ މޫސާ ނައީމް ދޫނިދޫ ޖަލުގައި ބަންދުކޮށްފައިވަނިކޮށް ކުއްލިއަކަށް މަރުވި މައްސަލަ\n· ގ. ފެހިމާގޭ އަލީ އަބްދުﷲ ޖަލުގައި ހުކުމް ތަންފީޒުކުރަމުން ދަނިކޮށް މަރުވި މައްސަލަ\n· ދ. ކުޑަހުވަދޫ އަބްދުﷲ މާހިލް ގެއްލިފައިވާ މައްސަލަ\n· ރައުދާ އާތިފްގެ މަރުގެ މައްސަލަ\n· ޖަލުގައި ހުކުމް ތަންފީޒުކުރަމުން ދަނިކޮށް ގ. ކީމާ އަބްދުﷲ ރަޝީދު މުހައްމަދު މަރުވި މައްސަލަ\n· ފުވައްމުލައް ސިޓީ އޮޅުތެރޭގޭ މުހައްމަދު ޝަފީއު އިބްރާހިމް ގެއްލިފައިވާ މައްސަލަ\n· ހއ. ތަކަންދޫ ޖަނަވަރީގޭ އަބްދުއްޝަކޫރު އަބްދުﷲ މަރުވި މައްސަލަ\n· ރ. އުނގޫފާރު ގުލްފާމްގޭ ޑރ. އަފްރާޝީމް އަލީ މަރާލި މައްސަލަ\n· ސ. ފޭދޫ ޗަބޭލީގޭ އާމީން ރަޝީދު މަރާލި މައްސަލަ\n· ހ. އޮގަސްޓާ އަހުމަދު ނަޒީފް ޝައުކަތު އަޑު ޕާކް ތެރޭގައި މަރުވެފައި އޮތްވާ ފެނުނު މައްސަލަ\n· މ. މާކަރީ މުހައްމަދު ޝަހުދުގެ މަރުގެ މައްސަލަ\n· މާލެ، ހާބަރު ޅިޔަނު ކެފޭގައި ބަންގްލަދޭޝްގެ ރައްޔިތެއް ކަމަށްވާ ޝާހީން މިއާ މަރާލި މައްސަލަ\n· ލ. މުންޑޫ ނޫރުވިލް އަލީ ޒިޔަދަމްއަށް ހަމަލާދީ މަރާލި މައްސަލަ\n· 2016 ވަނަ އަހަރު މާލޭގައި ހިނގާފައިވާ މަރުގެ ދެ މައްސަލައެއް\n· ހ. ހަންޑްރެޑް ފްލާވާ އަހުމަދު ޖައިލަމް ޝާކިރު މަރާލި މައްސަލަ\n· ފުވައްމުލައް ސިޓީ ދޫނޑިގަމް އަވަށު، ނާޝިދު މޫސާގެ މަރުގެ މައްސަލަ\n· ހާއްސަ އެހީއަށް ބޭނުންވާ މީހުންގެ މަރުކަޒުގައި ފަރުވާ ހޯދަމުން ދިޔަ އަހުމަދު މިޝްފާގު ގެއްލިފައިވާ މައްސަލަ\n· 2016 ވަނަ އަހަރުގެ އޮކްޓޯބަރު މަހު ކުޑަކުދިންގެ ހިޔާގައި ބަލަހައްޓަމުން ދިޔަ ފަސް މަހުގެ ކުއްޖަކު މަރުވި މައްސަލަ\nމިމައްސަލަތަކުގެ ތަހުގީގު އެއިރު ބާރު ސްޕީޑުގައި ފެށިގެން ކުރިއަށް ދިޔައެވެ. އެއިރު އެމަސައްކަތައް އެއުޅުނު ހަމައެކަނި ބޮޑު ހަރަހެއްކަމުގައި ބެލެވުނީ ރިޔާސީ ކޮމިޝަންތަކަށް ޤާނުނީ ބާރުވެރިކަންދޭ ބިލު، 18ވަނަ ރައްޔިތުންގެ މަޖިލިހުން ފާސްނުވެ އެދައުރު ނިމުމެވެ. އެގޮތުން ގެއްލުވާލާފައިވާ މީހުންނާއި ގޮތް ނޭނގޭ މަރުތައް ބަލާ ކޮމިޝަންގެ ރައީސް ހުސްނުއްސުއޫދް 19 މާރޗް 2019 ގައި ވިދާޅުވީ، ހުށަހެޅުނު 24 މައްސަލައިގެ ތެރެއިން އެއިރުވެސް ބައެއް މައްސަލަތައް ބަލާ ނިމިފައިވާ ކަމަށާއި ނަމަވެސް ކޮމިޝަނަށް ގާނޫނީ ބާރުވެރިކަން ނުލިބުމުގެ ސަބަބުން ދަތިތަކާ ދިމާވާ ކަމަށެވެ. އެއީ ޖިނާއީ އިޖުރާއަތުގެ ގާނޫނުގައި ފާހަގަކޮށްފައިވާ ގޮތުގައި، ކޯޓަށް ހުށަހެޅޭނީ އެ މައްސަލަ ބަލާ އިދާރާއަކަށް ދިން ބަޔާން އެކަނި ކަމަށްވާތީ ކަމަށާއި ނަމަވެސް ބަލައި ނިމިފައި ހުރި މައްސަލަތަކުގައި ކުރިއަށްދާނެ ވަކި ގޮތެއް އެއިރު ނުނިންމަވާ ކަމަށް ސުއޫދު ވިދާޅުވިއެވެ.\nބިލު ފާސް ކުރެވުމުގެ ކުރިން މަޖިލިސް ނިމުމުން، އެއިރުގެ މަޖިލިހަށް ގިނަ ބައެއްގެ ނުރުހުން އިންތިހާއަށް ލިބުނެވެ. ނަމަވެސް 19 ވަނަ މަޖިލިސް އައުމަށްފަހު ރިޔާސީ ކޮމިޝަންތަކުގެ ބިލް ރައްޔިތުންގެ މަޖިލިހަށް ބަލައިގަނެ އެބިލް ދިރާސާ ކުރުމަށް ޖުޑީޝަރީ ކޮމިޓީއަށް 12 ޖޫން 2019 ވަނަ ދުވަހު ފޮނުވިއެވެ. އަދި ހަމަ އެމަހުގެ 19 ވަނަ ދުވަހު، 67 މެމްބަރުންގެ އަގުލަބިއްޔަތުން އެބިލު ވަނީ ރައްޔިތުންގެ މަޖިލިހުންވަނީ ފާސްކޮށްފައެވެ.\nރިޔާސީ ކޮމިޝަނަށް ކުރިމަތިވި އެންމެ ބޮޑު އެއް ގޮން ޖެހުން ފިލައިގެން ދިޔުމުން، އެކޮމިޝަނާއި މިސަރުކާރާއިމެދު ރައްޔިތުން ކުރަމުންދިޔަ އުންމީދު އަނެއްކާވެސް އާލާވެގެން ދިޔައެވެ. ބައެއް މައްސަލަތައް ބަލަންފަށާއި އެމައްސަލައިގައި އެކިއެކި މީހުންނާއި ސުވާލުކުރެވުނު ކަމަށް ވެސް ކޮމިޝަނުން މައުލޫމާތު ދެއްވާފައިވެއެވެ.\nރިޔާސީ ކޮމިޝަނުން އެއިރު ބަލާ ނިމުނުކަމަށް ބުނި އެއް މައްސަލައަކީ، މުޅި ރާއްޖެ ސިއްސުވާލި އެއް ހާދިސާ ކަމުގައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލި މައްސަލައެވެ. އެހަދިސާގެ ތަފްސީލު އާއްމުކުރުމަށް ބޭއްވި ނޫސްވެރިންގެ ބައްދަލުވުމެއްގައި އެކޮމިޝަންގެ ރައީސް ވިދާޅުވެފައިވަނީ ރިލްވާންވަނީ މަރާލާފައި ކަމަށާއި އޭނާ މަރާލީ ދީނީ ހަރުކަށި ފިކުރުގެ ބަޔަކު، އޭނާ ހުޅުމާލެއިން ވަގަށް ނަގައިގެން ހުޅުމާލެއަށް ގެންގޮސް ގަދަކަމުން ރަތް ކާރަކަށް އަރުވައިގެން ބަނދަރަކަށް ގެންގޮސް، ޑިންގީއެއްގައި ކަނޑަށް ގޮސް އޭނާއަށް ޝަހާދަތް ކިޔައިދިނުމަށްފަހު، ރިލްވާންގެ ކަރު ބުރިކޮށްލައިގެން ކަމަށެވެ.\nރިލްވާންގެ ވަގަށް ނަގައި މަރާލި ގޮތުގެ ތަހުގީގީ ރިޕޯޓު މަޖިލިސް ރައީސް މުހައްމަދު ނަޝީދަށް ކޮމިޝަންގެ ރައީސް އެރުއްވިއެވެ. ޕީޖީ ލީޑަރުންނާއި ވެސް މަޖިލިސް ރައީސް އެރިޕޯޓު ހިއްސާ ކުރެއްވުމަށްފަހު، އޭގައި ތަހުގީގަށް ބަޔާންދިން ސިއްރު ހެކިންގެ މައުލޫމާތު ހުރުމުން3ސެޕްޓެމްބަރ 2019 ވަނަ ދުވަހު އަލުން އަތުލެއްވިއެވެ.\nރިލްވާންގެ އިތުރުން މަޖިލިހުގެ އުނގޫފާރު ދާއިރާގެ ކުރީގެ މެމްބަރ އަފްރާޝީމް އަލީގެ މަރުގެ މައްސަލައާއި ބްލޮގަރ ޔާމީން ރަޝީދުގެ މައްސަލަ ވެސް ރިޔާސީ ކޮމިޝަނުން ތަހުގީގުކޮށް އެމައްސަލަތަކުގެ ތަފްސީލެއްވެސް ވިދާޅުވިއެވެ. އެއީ ވެސް ދީނީ ގޮތުން އުފެދުނު ޚިޔާލު ތަފާތުވުމެއްގެ ސަބަބުން ދިން ހަމަލާއެއް ކަމަށް ރިޔާސީ ކޮމިޝަނުން ވަނީ ހާމަ ކޮށްފައެވެ. ޑރ. އަފްރާޝީމް އަލީ، އަހުމަދު ރިލްވާން އަބްދުﷲ އަދި ޔާމީން ރަޝީދުގެ މަރުގެ މައްސަލައިގައި ދައުވާ ކޮށްދިނުމަށް އެދި ރިޔާސީ ކޮމިޝަނުން ޕްރޮސެކިއުޓާ ޖެނެރަލް (ޕީޖީ) އޮފީހަށް ރިޔާސީ ކޮމިޝަނަށް ފޮނުއްވުމުން، ތަހުގީގު އިތުރަށް ފުރިހަމަ ކުރެއްވުމަށް އެންގުމަށްފަހު 31 ޑިސެމްބަރ 2019 ވަނަ ދުވަހު ޕީޖީ އޮފީހުން ވަނީ އެމައްސަލަތައް އަނބުރާ ފޮނުވާލާފައެވެ.\nއެނގިފައިވާ ގޮތުގައި މަރު ކޮމިޝަނުން ދައުވާ ކޮށްދޭން އެދި ޕީޖީ އޮފީހަށް ފޮނުވީ އަނިޔާވެރިކޮށް މަރާލި ދީނީ ޢިލްމުވެރިޔާ އަދި ރައްޔިތުންގެ މަޖިލިހުގެ އުނގޫފާރު ދާއިރާގެ ކުރީގެ މެމްބަރ ޑރ. އަފްރާޝިލް އަލީ އަވަހާރަކޮށްލުމާއި، މިނިވަން ނޫސްވެރިޔާ އަހްމަދު ރިލްވާން ރަހީނުކޮށް މަރާލުމުގެ އިތުުރުން ބްލޮގަރ ޔާމީން ރަޝީދުގެ މަރާއި ގުޅިގެން މުޙައްމަދު މަޒީދާއި ސާމިތު މުޙައްމަދު ގެ މައްޗަށެވެ. މަޒީދާއި ސާމިތު އަކީ މިތިން މަރުގެ ވެސް މޭސްތިރިން ކަމަށް މަރު ކޮމިޝަނުން ވަނީ ތުހުމަތު ކޮށްފައެވެ.\nމީގެއިތުރުން ޑރ. އަފްރާޝީމްގެ މަރާއި ގުޅިގެން މަރު ކޮމިޝަނަށް ދޮގު މައުލޫމާތު ދިން ކަމަށް ތުހުމަތުކޮށް ކުރިގެ އިސްލާމިކް މިނިސްޓަރ ޑރ. މުޙައްމަދު ޝަހީމް އަލީ ސައީދު ގެ މައްޗަށް ވެސް ދައުވާ ކޮށްދިނުމަށް ކޮމިޝަނުން ވަނީ އެދިފައެވެ. ނަމަވެސް އެ ތިން މައްސަލައިގައި ވެސް ދައުވާ ކޮށްނުދީ ޕީޖީން ވަނީ އަނބުރާ ފޮނުވާލާފައެވެ.\nތަހުގީގު ފުރިހަމަ ކުރުމަށް ފޮނުވީ މަޒީދާއި ސާމިތުގެ މައްސަލައެވެ. ޑރ. ޝަހީމްގެ މައްޗަށް ދައުވާ ކޮށްފައި ނުވަނީ ފުލުސް އޮފީހަށް ހުށަހަޅައިގެން ޖިނާއީ ތަހުގީގެއް ހިންގުމަށް ކަމަށް މައުލޫމާތު ލިބެއެވެ.\nމިމައްސަލަތަކުގެ ހާލަތު މިހިސާބަށް އައިސްފައިވާއިރު، ރިޔާސީ ކޮމިޝަނުގެ ތަހުގީގުތަކާއިމެދު ގިނަ ބަޔަކު އަންނަނީ ސުވާލު އުފައްދާ ނުރުހުންފާޅު ކުރަމުންނެވެ. ޚާއްސަކޮށް، އެކޮމިޝަނުން ތަހުގީގުކޮށް ނިންމުމަށް ހަވާލުވި އެއްވެސް މައްސަލައެއް އަދި މިހާތަނަށް އެއްވެސް ކޮޅަކުން ކޮޅެއްގަ ނުޖެހި ހުރުމުން ގިނަ ބަޔަކު އަންނަނީ އެކަމަށް ފާޑު ކިޔަމުންނެވެ.\n2017 ވަނަ އަހަރުގެ ޖުލައި މަހުގެ 31 ވަނަ ދުވަހުގެ ރޭ ލިޓަސް ސާވިސް ސެންޓާރ ތެރޭގައި ތޫނު އެއްޗަކުން ހަމަލާދީ، ރަހުމްކުޑަ ގޮތަކަށް މަރާލި ރ. މީދޫ މުޙައްމަދު އަނަސްގެ މަރުގެ މައްސަލަވެސް އަދި ވަނީ ނުނިމިއެވެ. އެމައްސަލައިގައި ހަތް މީހަކަށް ދައުވާކޮށް ކްރިމިނަލް ކޯޓަށް ފޮނުވިއެވެ. އެއީ މ. ދިމިޝްގު އުސްމާން ޝަރީފާއި، ޅ. ކުރެންދޫ އަސުރުމާގޭ އަހުމަދު ޒަޔާނާއި، ލ. ގަން ތުނޑީ ނަންރީތިގޭ ޖުނައިހު ޢަބްދުﷲ އާއި، ސ. ފޭދޫ ވެސްޓްލައިޓް ހަސަން މަސްއޫދާއި، ދަފްތަރު ނަމްބަރު 1746 ސިމާހު މޫސާގެ އިތުރުން މ. ލޮނުމިދިލިގެ އަފްރާހް ޢަބްދުލްރައްޒާގާއި ތ.ކިނބިދޫ ގުލްފާމުގެ މުއްހަމަދު ސާޒް އެވެ. މިމީހުން ހައްޔަރުކުރި ކަމުގައި ވިޔަސް މިމައްސަލަ މިހާރުވީ ކިހާހިސާބެއްގައި ކަމެއް އަދި ނޭނގެއެވެ. އަނަސް އަށް އިންސާފު ލިބޭނެ ދުވަހަކަށް މިއަދުވެސް އޭނާގެ އާއިލާ ތިބީ އިންތިޒާރުގައެވެ.\nގެއްލުވާލާފައިވާ މީހުންގެ މައްސަލައަށް ބަލާއިރު، ޏ. ފުވައްމުލައް/ދޫޑިގަން އޮޅުތެރޭގޭ މުޙައްމަދު ޝަފީއު، 2017 ވަނަ އަހަރުގެ ޖުލައި މަހުގެ 14 ވަނަ ދުވަހުގެ ރެއިން ފެށިގެން، ގެއްލުނު މައްސަލަވެސް އަދިވެސްވަނީ ވަކި ކޮޅެއްގައި ނުޖެހިއެވެ. އެންމެ ފަހުންވެސް އެނގިފައިވަނީ އެމައްސަލައިގައި ޝަފީއުގެ އަންހެނުން އައިޝަތު ނަޝީދާއާއި ކޮމިޝަނުން ސުވާލު ކޮށްފައިވާ ކަމެވެ. އެއީ މިިދިޔަ އަހަރުގެ 27 އޮކްޓޯބަރ ވީ އާދީއްތަ ދުވަހާއި 28 އޮކްޓޯބަރ ވީ ހޯމަ ދުވަހުއެވެ.\nރިޔާސީ ކޮމިޝަނުން މިއަދާއި ހަމައަށް އައިއިރުވެސް އެއްވެސް މައްސަލައެއް، އެދެވޭ ރަނގަޅުގޮތަކަށް ބެލިފައި ނުވުމަކީ ވަރަށް ހިތާމަކުރާ ކަމެއް ކަމުގައި ގިނަ މީހުން ދެކެއެވެ. އަދި މިހާރު އެކޮމިޝަންގެ އެއްވެސް ޚަބަރެއް ނުވުމުން، ގިނަ ރައްޔިތުން އަނެއްކާވެސް ތިބީ މާޔޫސްވެފައެވެ.


މަރުވެ ދިޔަޔަސް ފައިދާ ކުރާނެ ޗެލެންޖެއް!މި ޗެލެންޖާ ކުރިމަތިލަމާ! – Dhen.mv\nދެން އެމްވީ April 6, 2020 - 4:49 pm\nއަހަރެމެންގެ މިކުރު ހަޔާތަކީ އިމްތިހާނެކެވެ. މި އިމްތިހާނުން ފާސްވުމަށް ޓަކައި ﷲގެ އަމުރުފުޅު ތަކަށް ތަބާވެ އެގޮތަށް އަމަލުތައް ބައްޓަން ކުރަން ޖެހެއެވެ. ނަމާދު ކުރުމާއި ރޯދަ ހިފުންފަދަ އަޅުކަން އަދާ ކުރަން ޖެހެއެވެ. މިހުރިހާ އަޅުކަންތައް ކުރުމާއެކު ވެސް މި ދުނިޔެ ދޫކޮށްލުމަށްފަހު ބަރުޒަހުގެ އާލަމުގައި ނުވަތަ ކަށްވަޅުގައި އަހަރެމެން ތިބޭއިރު ވެސް އަހަރެމެންނަށް ފައިދާ ހުރި ކަންތައްތަކަކީ ކޮބައިތޯ ބަލާ އެފަދަ ކަމެއް ނުވަތަ ކަންތައްތަކެއް ކުރުމަށް ސަމާލުވާށެވެ. ދުނިޔެއިން ލޯމަރާލުމާއެކު އެމީހާއަށް އަމަލު ކުރުމުގެ ފުރުސަތު ބަންވީއެވެ. ދެން އެމީހާގެ ހެޔޮކަމުގެ ފަހަތަށް އިތުރުވާނީ މިދެންނެވި ފަދަ އަމަލުތަކެވެ.\nމުޅި ދުނިޔޭގެ ވެސް މިއަދުގެ ހާލަތަކީ ހިތާމަވެރި ހާލަތެކެވެ. ދިވެހި ގައުމުވެސް އޮތީ މޮޅިވެރިކަމާއި ހިތާމަވެރިކަމުގެ ސާލެއްގައެވެ. ކޮވިޑް 19 ގެ ގިލަންވެރިކަމުގައި ރައްކާތެރިވުމުގެ ފިޔަވަޅެއްގެ ގޮތުގައި އެންމެން ވެސް ތިބީ ގެއަށްވަދެ ކަރަންޓީނުގައެވެ.\nމި ހާލަތަކީ އަހަރެމެން ޓޮއިލެޓް ޕޭޕަރ ޗެލެންޖާއި ލަވަކިޔުމާއި އެހެނިހެން ފައިދާއެއް ނެތް ކަންކަމުން ވަގުތު ފުރާލަންވީ ހާލަތެއް ނޫނެވެ. މިހާލަތަކީ ވެސް ލިބިފައި އޮތް ފުރުސަތެއް ކަމަށް ބަލާށެވެ. އެއިން ވެސް ހެވެއް ހޯދުމަށް ހިތްވަރު ކުރާށެވެ. ހުސްވަގުތުގެ ބޭނުން ހެޔޮ ގޮތުގައި ހިފާށެވެ. އެގޮތުން ހިޔާ ލިބޭ ނުވަތަ މޭވާ ލިބޭ ގަސް އިންދުމަކީ މި ޙާލަތުގައި އަހަރެމެންނަށް ކުރެވިދާނެ ހެޔޮކަން ބޮޑު އަމަލެކެވެ.\nމިއީ އަހަރެމެން އެކަމެއް ކޮށްފިނަމަ މަރުވެދިޔަޔަސް ފައިދާ ކުރާނެ 'ޗެލެންޖް''އެކެވެ. ތޮއްޖެހިފައިވާ މާލޭގައި މިފުރުސަތު ކުޑަނަމަވެސް ރަށްރަށުގައި މިކަމަށް ފަހި މަގެއް އެބައޮތެވެ. ކޮވިޑް19 އާއި ގުޅިގެން މާލޭގައި ހަރުކަށި ފިޔަވަޅުތަކެއް އަޅާފައި އޮތްނަމަވެސް ﷲގެ ރަޙުމަތުން ރަށްރަށުގެ ހާލަތު އަދި ވަރަށް ރައްކާތެރިއެވެ. ނިކުމެ އުޅެލެވެއެވެ.\nއެގަހަކުން މީހަކަށް ނުވަތަ ޖަނަވާރާއި ދޫންޏަކަށް ވިޔަސް ފައިދާ ކުރާނެ ގަހެއް އިންދައިފި ނަމަ އެގަސް ވާހުށީ އެމީހެއްގެ ހެޔޮކަމުގެ ފަތަށް އިތުރުކޮށްދޭ ވަސީލަތަކަށެވެ. ޖަނަވާރެއް ވިޔަސް ދޫންޏެއް ވިޔަސް އެގަހުން ކައިބޮއި ހަދާ ކޮންމެ ފަހަރަކީ އެމީހަކަށްވާ ޞަދަޤާތެއްކަމުގައި ނޫނީ ނުވެއެވެ.\nއިތުރު ރަސޫލާ )ސޢވ( ގެ ޙަދީޘް ބަސްފުޅެއްގައި އައިސްފައިވެއެވެ.\n“ مَا مِنْ مُسْلِمٍ يَغْرِسُ غَرْسًا، أَوْ يَزْرَعُ زَرْعًا، فَيَأْكُلُ مِنْهُ طَيْرٌ أَوْ إِنْسَانٌ أَوْ بَهِيمَةٌ، إِلاَّ كَانَ لَهُ بِهِ صَدَقَةٌ ” (رواه البخاري ومسلم) މާނައީ: “މުސްލިމަކު ގަހެއް އިންދައި ނުވަތަ ދަނޑެއް ހައްދައި، ދެން ދޫންޏެއް ނުވަތަ އިންސާނެއް ނުވަތަ ޖަނަވާރެއް އެގަހުން ނުވަތަ އެދަނޑުން ކައިބޮއެހަދާ ފަހަރަކު އެމުސްލިމަކަށްޓަކައި ޞަދަޤާތެއް ކަމުގައި ނުވާ އެއްވެސް މުސްލިމެއް ނުވެއެވެ.”\nކޮންފަދަ ދީލަތި ކަމެއްތޯއެވެ. ވިސްނަވާށެވެ. އެފަދަ ގަހަކުން ވަގަށް އެއްޗެއް ގެންދިޔަޔަސް އެވެސް ހިމެނިގެންދަނީ ގަސް އިންދި މީހާއަށްވާ ހެޔޮ ކަމެއް ކަމަށެވެ. ހަމައެހެންމެ ގަހަށް ގެއްލުމެއް ދިން ނަމަވެސް އެއީ ވެސް ޞަދަގާތެއް ކަމުގައި ނޫނީ ނުވެއެވެ.ރަސޫލާ )ސޢވ(ގެ މިބަސްފުޅު އަޑުއައްސަވާށެވެ.\nمَا مِنْ مُسْلِمٍ يَغْرِسُ غَرْساً إلاَّ كانَ مَا أُكِلَ مِنْهُ لهُ صَدَقَةً، وَمَا سُرِقَ مِنْه لَه صدقَةً، وَلاَ يرْزؤه أَحَدٌ إلاَّ كَانَ لَهُ صَدَقَةً\nفَلا يغْرِس الْمُسْلِم غَرْساً، فَيَأْكُلَ مِنْهُ إِنسانٌ وَلاَ دابةٌ وَلاَ طَيرٌ إلاَّ كانَ لَهُ صدقَةً إِلَى يَوْمِ الْقِيَامة\nވީމާ، އަހަރެމެންނަށް ލިބިފައި މިއޮތް ހުސްވަގުތުތަކަކީ އަގުހުރި ފުރުސަތެއް ކަމުގައި ބަލައިގަންނަމާތޯއެވެ. އިސްލާހްކުރަން ހުރިކަންކަން އިސްލާހްކޮށް ފަރުޟު އަޅުކަންތައް މަތީ ދެމިތިބެ ، މި ހަޔާތް ދޫކޮށް ފުރައިގެންދާއިރު ފައިދާ ކުރާނެ ހެޔޮ އަމަލުތަކެއް ގެންދެވޭތޯ ގަދަ އަޅާ މަސައްކަތް ކުރަމާތޯއެވެ. ހަމައެއާއެކު ދުނިޔެ ދޫކޮށް ދިޔަޔަސް ، ހެޔޮކަމުގެ ފަތަށް އިތުރުވާނެ ކަމެއް ނުވަތަ ކަންތައްތަކެއް ކޮށްފައިވާ ކަމުގެ ހިތްހަމަޖެހުން ހޯދަމާހެއްޔެވެ.\nދިއްދޫގައި މޫދަަށް އެރިއުޅުނު މީހަކު ނިޔާވެފައި އޮއްވާ ފެނިއްޖެ\nއަންހެން ދަރިފުޅު ލޯބިވެރިޔާގެ ގެއަށް ދިއުމުން، ކޯރާޑިއަކުން ޖަހާ މަރާލައިފި\nސެލްފީ ނަގަން އުޅެނިކޮށް މޫދަށް ވެއްޓި ގެއްލުނު ކުއްޖާގެ ހަށިގަނޑު ފެނިއްޖެ


އަހަރެން ތައުބާވާން ބޭނުން، އެކަމަކު…7– DhiSalafiyyah\nސަތޭކަ މީހުން ޤަތުލުކުރިމީހާގެ ތައުބާ\nعَنْ أَبِي سَعِيد سَعْد بن مَالِك بن سنان الْخُدْرِيِّ رضي الله عنه أَنَّ نَبِيَّ اللهِ صلى الله عليه وسلم قَالَ: ((كَانَ فِيمَنْ كَانَ قَبْلَكُمْ رَجُلٌ قَتَلَ تِسْعَةً وَتِسْعِينَ نَفْسًا، فَسَأَلَ عَنْ أَعْلَمِ أَهْلِ الأَرْضِ فَدُلَّ عَلَى رَاهِبٍ. فَأَتَاهُ فَقَالَ: إِنَّهُ قَتَلَ تِسْعَةً وَتِسْعِينَ نَفْسًا فَهَلْ لَهُ مِنَ تَوْبَةٍ؟ فَقَالَ: لاَ. فَقَتَلَهُ فَكَمَّلَ بِهِ مِائَةً.\nثُمَّ سَأَلَ عَنْ أَعْلَمِ أَهْلِ الأَرْضِ فَدُلَّ عَلَى رَجُلٍ عَالِمٍ، فَقَالَ: إِنَّهُ قَتَلَ مِائَةَ نَفْسٍ فَهَلْ لَهُ مِنْ تَوْبَةٍ؟ فَقَالَ: نَعَمْ، وَمَنْ يَحُولُ بَيْنَهُ وَبَيْنَ التَّوْبَةِ، انْطَلِقْ إِلَى أَرْضِ كَذَا وَكَذَا فَإِنَّ بِهَا أُنَاسًا يَعْبُدُونَ اللَّهَ تَعَالَى فَاعْبُدِ مَعَهُمْ، وَلاَ تَرْجِعْ إِلَى أَرْضِكَ فَإِنَّهَا أَرْضُ سَوْءٍ.\nفَانْطَلَقَ حَتَّى إِذَا نَصَفَ الطَّرِيقَ أَتَاهُ الْمَوْتُ، فَاخْتَصَمَتْ فِيهِ مَلاَئِكَةُ الرَّحْمَةِ وَمَلاَئِكَةُ الْعَذَابِ. فَقَالَتْ مَلاَئِكَةُ الرَّحْمَةِ: جَاءَ تَائِبًا مُقْبِلاً بِقَلْبِهِ إِلَى اللَّهِ تَعَالَى. وَقَالَتْ مَلاَئِكَةُ الْعَذَابِ: إِنَّهُ لَمْ يَعْمَلْ خَيْرًا قَطُّ.\nفَأَتَاهُمْ مَلَكٌ فِى صُورَةِ آدَمِىٍّ فَجَعَلُوهُ بَيْنَهُمْ -أي حكما- فَقَالَ: قِيسُوا مَا بَيْنَ الأَرْضَيْنِ فَإِلَى أَيَّتِهِمَا كَانَ أَدْنَى فَهُوَ لَهُ، فَقَاسُوهُ فَوَجَدُوهُ أَدْنَى إِلَى الأَرْضِ الَّتِى أَرَادَ، فَقَبَضَتْهُ مَلاَئِكَةُ الرَّحْمَةِ)) [متفق عليه] މާނައީ: އަބޫ ސަޢީދު ސަޢުދު ބުން މާލިކު ބުން ސިނާނު އަލްޚުދްރީ رضي الله عنه ނަބިއްޔާ صلى الله عليه وسلم ގެ އަރިހުން ރިވާކުރެއްވިއެވެ. އެކަލޭގެފާނު ޙަދީޘްކުރެއްވިއެވެ. “ތިޔަބައިމީހުންގެ ކުރިން އައިމީހުންގެ ތެރޭގައި ނުވަދިހަނުވަ މީހުން ޤަތުލުކުރި މީހަކުވިއެވެ. ފަހެ ބިންމަތީގައިވާ އެންމެ ޢިލްމުވެރި މީހަކާބެހޭގޮތުން އޭނާ ސުވާލުކުރިއެވެ. ފަހެ އޭނާއަށް ރާހިބަކު ދެއްކުނެވެ. ފަހެ އޭނާ އެ (ރާހިބު) މީހާ ގާތަށް އައިސް އޭނާ ނުވަދިހަނުވަ މީހުން ޤަތުލުކުރިކަމަށް ބުނެ، އޭނާއަށް ތައުބާވެވޭނެތޯ ސުވާލުކުރިއެވެ. އެރާހިބު މީހާ ޖަވާބުދިނެވެ. “ނޫނެކެވެ.” ފަހެ އޭނާ އެ (ރާހިބު) މީހާ ޤަތުލުކޮށް ސަތޭކަ ފުރިހަމަކުރިއެވެ.\nފަހެ އޭނާ ދަތުރަށް ފެށިއެވެ. މަގުގެ މެދެއްހާ ހިސާބުން އޭނާ ގާތަށް މަރު އަތުވެއްޖެއެވެ. ރަޙްމަތުގެ މަލާއިކަތުންނާއި ޢަޛާބުގެ މަލާއިކަތުން އޭނާއާމެދު ދެބަސްވެއްޖެއެވެ. ރަޙްމަތުގެ މަލާއިކަތުން ދެންނެވިއެވެ. “އޭނާ އެއައި ތައުބާވާ ޙާލު، ﷲތަޢާލާއަށް ހިތްޚާލިޞްކޮށްގެނެވެ.” އަދި ޢަޛާބުގެ މަލާއިކަތުން ދެންނެވިއެވެ. “ހަމަކަށަވަރުން އޭނާ އެއްވެސް ހެޔޮ ޢަމަލެއް ނުކުރެއެވެ.”\nއަދި ޞައްޙަ ރިވާޔަތެއްގައިވެއެވެ. ((فَكَانَ إِلَى الْقَرْيَةِ الصَّالِحَةِ أَقْرَبَ بِشِبْرٍ فَجُعِلَ مِنْ أَهْلِهَا (( މާނައީ: “ޞާލިޙު ރަށްވީ އޭނާއާއި ކައިވަތަކަށްވުރެ ގާތުގައެވެ. އެހެން ކަމުން އޭނާއެއީ އެރަށުގެ އަހުލުވެރިއެއްކަމުގައި ބެލުނެވެ.”\nއަދި ޞައްޙަ ރިވާޔަތެއްގައިވެއެވެ. ((فَأَوْحَى اللَّهُ تعالى إِلَى هَذِهِ أَنْ أَنْ تَبَاعَدِي وَ إِلَى هَذِهِ أَنْ تَقَرَّبِي وَقَالَ: قِيسُوا مَا بَيْنَهُمَا، فَوَجَدُوْهُ إِلَى هَذِهِ أَقْرَبَ بِشِبْرٍ فَغُفِرَ لَهُ)) މާނައީ: “ފަހެ ﷲ ތަޢާލާ މިއަށް (އެބަހީ: ނުބައި މީހުންގެ ބިމަށް) އޭނާއާއި ދުރުވުމަށް، އަދި މިއަށް(އެބަހީ: ޞާލިޙުންގެ ބިމަށް) އޭނާއާއި ގާތްވުމަށް ވަޙީކުރެއްވިއެވެ. އަދި (މަލާއިކަތުންނަށް) ވަޙީކުރެއްވިއެވެ. “އޭނާއާއި ދެބިމާދެމެދު މިންއަޅާށެވެ.” ފަހެ އޭނާއާއި މިއާ (އެބަހީ: ޞާލިޙުންގެ ބިމަށް) ގާތުގައިވީތީ އެބޭކަލުންނަށް ފެނިވަޑައިގަތެވެ. ފަހެ އޭގެ ސަބަބުން އޭނާގެ ފާފަ ފުއްސެވުނެވެ”\nއާދޭހެވެ. މީހަކާއި ތައުބާއާއި ދެމެދަށް ވަންނާނީ ކާކުހެއްޔެވެ! އޭ ތައުބާވާން ބޭނުންވާ މީހާއެވެ. ތިބާ ތައުބާވާން ބޭނުންވާ ފާފަތަކަށް ވުރެ، ﷲ ތަޢާލާ ތައުބާ ޤަބޫލުކުރެއްވި، މިމީހާގެ ފާފަތައް ބޮޑުކަމަށް ތިބާއަށް މިހާރު ފެނޭ ހެއްޔެވެ؟ ފަހެ ތިބާ އުންމީދު ކަނޑާލަނީ ކީއްވެގެން ހެއްޔެވެ؟\nއަދި ކިއެއްހެއްޔެވެ. އޭ މުސްލިމް އަޚާއެވެ. އެއަށްވުރެވެސް މިކަން މާމަތިވެރިއެވެ. ﷲ ތަޢާލާގެ މިވަޙީބަސްފުޅާމެދު ވިސްނަވާށެވެ. ﴿وَالَّذِينَ لَا يَدْعُونَ مَعَ اللَّـهِ إِلَـٰهًا آخَرَ وَلَا يَقْتُلُونَ النَّفْسَ الَّتِي حَرَّمَ اللَّـهُ إِلَّا بِالْحَقِّ وَلَا يَزْنُونَ وَمَن يَفْعَلْ ذَٰلِكَ يَلْقَ أَثَامًا * يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَانًا * إِلَّا مَن تَابَ وَآمَنَ وَعَمِلَ عَمَلًا صَالِحًا فَأُولَـٰئِكَ يُبَدِّلُ اللَّـهُ سَيِّئَاتِهِمْ حَسَنَاتٍ وَكَانَ اللَّـهُ غَفُورًا رَّحِيمًا﴾ (سورة الفرقان ٦٨-٧٠) މާނައީ: “އެއުރެންނީ ﷲ އާއެކު އެހެން އިލާހަކަށް ގޮވައި ނަހަދާމީހުންނެވެ. އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤު ގޮތުންނޫނީ ނުމަރާ މީހުންނެވެ. އަދި ޒިނޭނުކުރާ މީހުންނެވެ. އެއިން ކަމެއްކޮށްފިމީހާ (އެކަމުގެ) ޢުޤޫބާތާ ބައްދަލުކުރާނެތެވެ. އެމީހަކަށް ޤިޔާމަތް ދުވަހުން ޢަޛާބު ގިނަގުނަކުރައްވާހުއްޓެވެ. އަދި އިހާނެތިކަން ލިބިގެންވާ ޙާލު އެޢަޛާބު ގެ ތެރޭގައި، އެމީހަކު ދެމިހުންނާނެތެވެ. ތައުބާވެ، އީމާންވެ، ގިނަގިނައިން ޞާލިޙު ޢަމަލު ކުޅަމީހަކު މެނުވީއެވެ. ފަހެ ﷲ އެއުރެންގެ ނުބައިކަންތައް، ހެޔޮކަންތަކަށް ބަދަލުކުރައްވާނެތެވެ. ގިނަގިނައިން ފާފަފުއްސަވާ، ރަޙީމުވަންތަ ކަލަކު ކަމުގައި ﷲ ވޮޑިގެންވެއެވެ.”\nﷲ ތަޢާލާގެ މިވަޙީބަސްފުޅާމެދު ވިސްނާލައްވާށެވެ. ﴿… فَأُولَـٰئِكَ يُبَدِّلُ اللَّـهُ سَيِّئَاتِهِمْ حَسَنَاتٍ …﴾ (سورة الفرقان ٧٠) މާނައީ: “… ފަހެ ﷲ އެއުރެންގެ ނުބައިކަންތައް، ހެޔޮކަންތަކަށް ބަދަލުކުރައްވާނެތެވެ. …” ތިބާއަށް މިއިން ދައްކައިދެނީ ﷲ ތަޢާލާގެ ފަޟުލުވަންތަވެރިކަމުގެ މަތިވެރިކަމެވެ. ޢިލްމުވެރިން ވިދާޅުވިއެވެ. މިތާގައިމިވާ ބަދަލުކުރެއްވުމުގެ ދެ ވައްތަރެއްވެއެވެ.\nފުރަތަމަ: ނުބައި ޞިފަތައް ހެޔޮޞިފަތަކަށް ބަދަލުކޮށްދެއްވައެވެ. އެގޮތުން ޝިރުކުކުރުން އީމާންކަމަށް ބަދަލުކުރައްވައެވެ. އަދި ޒިނޭކުރުން ޢިއްފަތްތެރިކަމަށެވެ. އަދި ދޮގުހެދުން ތެދުވެރިކަމަށެވެ. އަދި ޚިޔާނާތްތެރިކަން އަމާނާތްތެރިކަމަށެވެ. އަދިވެސް މިފަދައިންނެވެ.\nދެވަނަ: އޭނާ ކޮށްފައިވާ ނުބައި ކަންތައްތައް ޤިޔާމަތް ދުވަހުން ހެޔޮކަންތައްތަކަށް ބަދަލުކޮށްދެއްވައެވެ. މިބަސްފުޅަށް ވިސްނާލައްވާށެވެ. ﴿… يُبَدِّلُ اللَّـهُ سَيِّئَاتِهِمْ حَسَنَاتٍ …﴾ (سورة الفرقان ٧٠) މާނައީ: “ﷲ އެއުރެންގެ ނުބައިކަންތައް، ހެޔޮކަންތަކަށް ބަދަލުކުރައްވާނެތެވެ. …”\nމިތާގައި ކޮންމެ ނުބައިކަމެއް ހެޔޮކަމަކަށް ބަދަލުކުރައްވާނެކަމަކަށް އެކަލާނގެ ވަޙީނުކުރައްވައެވެ. އެއީ ޢަދަދުގެ ގޮތުން ނުވަތަ އެކަންމެދުވެރިވާގޮތުން މަދު ނުވަތަ އެއްވަރު ނުވަތަ ގިނަވެސް ވެދާނެއެވެ. އެކަން ބިނާވެގެންވަނީ ތައުބާވާމީހާގެ ތައުބާގެ ތެދުވެރިކަމާއި ފުރިހަމަކަމުގެ މައްޗަށެވެ. މިއަށްވުރެ ބޮޑު ފަޟުލުވަންތަވެރިކަމެއް ތިބާ ދުށިންހެއްޔެވެ؟ އިލާހީ ދީލަތިވަންތަކަމުގެ ޝަރަޙަ އަންނަނިވި ރީތި ޙަދީޘުން ބައްލަވާލައްވާށެވެ.\nعَنْ عَبْدُ الرَّحْمَنِ بن جُبَيْرٍ، عَنْ أَبِي طَوِيلٍ شَطَبٍ الْمَمْدُودِ، أَنَّهُ أَتَى النبي صَلَّى اللَّهُ عَلَيْهِ وَسَلَّمَ (وفي طرق أخرى –جَاءَ شَيْخٌ هَرِم قَدْ سَقَطَ حَاجِبَاهُ عَلَى عَيْنَيْهِ وَهُوَ يَدْعمُ عَلَى عَصا حَتَّى قَامَ بَيْنَ يَدَي النبي صلى الله عليه وسلم).\nفَقَالَ: أَرَأَيْتَ رَجُلا عَمِلَ الذُّنُوبَ كُلَّهَا، فَلَمْ يَتْرُكْ مِنْهَا شَيْئًا، وَهُوَ فِي ذَلِكَ لَمْ يَتْرُكْ حَاجَةً وَلا دَاجَةً (أي صغيرة ولا كبيرة) إِلا أَتَاهَا، (وفي رواية: إلا اقْتَطَعَهَا بِيَمِيْنِهِ، لَوْ قُسِّمَتْ خَطِيْئَتَهُ بَيْنَ أَهْلِ الأَرْضِ لأَوْبَقَتْهُمْ- أي: أَهْلَكَتْهُمْ- )\nفَهَلْ لِذلِكَ مِنْ تَوْبَةٍ ؟\nقَالَ: (فَهَلْ أَسْلَمْتَ؟)\nقَالَ: أَمَّا أَنَا فَأَشْهَدُ أَنْ لا إِلَهَ إِلا اللَّهُ، وَأَنَّكَ رَسُولُ اللَّهِ.\nقَالَ: (تَفْعَلُ الْخَيْرَاتِ، وَتَتْرُكُ السَّيِّئَاتِ، فَيَجْعَلُهُنَّ اللَّهُ لَكَ خَيْرَاتٍ كُلَّهُنَّ)\nقَالَ: اللَّهُ أَكْبَرُ.\nفَمَا زَالَ يُكَبِّرُ حَتَّى تَوَارَى. 1\nމާނައީ: އަބޫ ޠަވީލު ޝަޠަބު އަލްމަމްދޫދުގެ ކިބައިން ޢަބްދުއްރަޙްމާނު ބުން ޖުބައިރު ރިވާކުރެއްވިއެވެ. އެކަލޭގެފާނު ނަބިއްޔާ صلى الله عليه وسلم ގެ އަރިހަށް ވަޑައިގަތެވެ.\n[އެހެން ރިވާޔަތެއްގައި ވާގޮތުން ވަރަށް މުސްކުޅި ބޭކަލަކު ވަޑައިގަތެވެ. އެމީހާގެ ބުމަ ވަނީ ލޮލުގެމައްޗަށް ވެއްޓިފައެވެ. ހިންގަވަނީ ޢަޞާއެއްގެ އެހީގައެވެ. އެމީހަކު ވަޑައިގެން ނަބިއްޔާ صلى الله عليه وسلم ގެ ކުރިފުޅުމަތީ ހުއްޓުނެވެ.]\nފަހެ (އެމީހާ) ދެންނެވިއެވެ. “އެއްވެސް ފާފައެއް ދޫނުކޮށް، އެންމެހާ ފާފައެއްކޮށްފައިވާ މީހެކެވެ. އެމީހާ އެކަމުގައި ކުޑަ ބޮޑު އެއްވެސް ފާފައަކަށް އަރައިނުގަނެ ދޫނުކުރެއެވެ. [އެހެން ރިވާޔަތެއްގައިވާގޮތުން އޭނާގެ ކަނާއަތުން އަރައިނުގަންނަ (ފާފައެއް) ނުވެއެވެ. އޭނާގެ ފާފަތައް ބިމުގެ އަހުލުވެރިންގެ މައްޗަށް ބަހާލެވުނުނަމަ އެ(ފާފަތައް) އެބައިމީހުން ހަލާކުކޮށްލީހެވެ.] ފަހެ އެކަމަށްޓަކައި ތައުބާއެއްވޭ ހެއްޔެވެ؟”\nއެކަލޭގެފާނު ޙަދިޘްކުރެއްވިއެވެ. “ތިބާ އިސްލާމްވީހެއްޔެވެ؟”\nއެމީހާ ދެންނެވިއެވެ. “ފަހެ ﷲ ފިޔަވާ ޙައްޤުގޮތުގައި އަޅުކަންވެވޭ އިލާހަކު ނުވާކަމަށް އަޅުހެކިވަމެވެ. އަދި ކަލޭގެފާނީ ﷲގެ ރަސޫލާކަމަށްވެސް އަޅު ހެކިވަމެވެ.”\nއެކަލޭގެފާނު ޙަދިޘްކުރެއްވިއެވެ. ” ހެޔޮކަންތައްތައްކޮށް، ނުބައިކަންތައްތަކުން ދުރުހެލިވާށެވެ. އޭރުން ތިބާއަށްޓަކައި ﷲތަޢާލާ އެހުރިހާކަމެއް ހެޔޮކަންތައްތައް ކަމުގައި ލައްވާނެއެވެ.”\nއެމީހާ ދެންނެވިއެވެ. ” ތިމަންގެ ޚިޔާނާތްތަކާ ފާފަތައްވެސް ހެއްޔެވެ؟\nއެކަލޭގެފާނު ޙަދީޘްކުރެއްވިއެވެ. “އާއެކެވެ.”\nއެމީހާ ދެންނެވިއެވެ. ” اللَّهُ أَكْبَرُ “\nފަހެ އެމީހާ އޮބާލަންދެން މެދުނުކެނޑި ތަކުބީރު ކިޔަމުން ދިޔައެވެ.\nމިހާހިސާބުން ތައުބާވާމީހާ ސުވާލުކޮށްފާނެއެވެ. ފަހެ އޭނާ ބުނާނެއެވެ. “އަހަރެން މަގުގެއްލިފައި ނަމާދުނުކޮށް އުޅުނުއިރު އަހަރެން ވަނީ އިސްލާމީ މިއްލަތުން ބޭރުގައެވެ. އެހެންނަމަވެސް އަހަރެން ބައެއް ޞާލިޙު ޢަމަލުތައް ކުރީމެވެ. އަހަރެން ތައުބާވުމަށްފަހު އެޢަމަލުތަކުން ފައިދާއެއް ކުރާނެހެއްޔެވެ. ނުވަތަ އެކަންތައްތައް ވަޔާދާނީ ހެއްޔެވެ؟”\nޖަވާބު މިވަނީއެވެ: عَنْ عُرْوَةُ بْنُ الزُّبَيْرِ أَنَّ حَكِيمَ بْنَ حِزَامٍ أَخْبَرَهُ أَنَّهُ قَالَ لِرَسُولِ اللَّهِ -صلى الله عليه وسلم- :أَىْ رَسُولَ اللَّهِ، أَرَأَيْتَ أُمُورًا كُنْتُ أَتَحَنَّثُ بِهَا فِى الْجَاهِلِيَّةِ مِنْ صَدَقَةٍ أَوْ عَتَاقَةٍ أَوْ صِلَةِ رَحِمٍ أَفِيهَا أَجْرٌ؟ فَقَالَ رَسُولُ اللَّهِ -صلى الله عليه وسلم- : ((أَسْلَمْتَ عَلَى مَا أَسْلَفْتَ مِنْ خَيْرٍ)). [رواه البخاري]\nމާނައީ: ޢުރުވަތު ބުން ޒުބައިރު ރިވާކުރެއްވިއެވެ. ހަމަކަށަވަރުން ޙަކީމު ބުން ޙިޒާމު އެކަލޭފާނަށް ޚަބަރުދެއްވިއެވެ. އެކަލޭގެފާނު ރަސޫލުﷲ صلى الله عليه وسلم އަށް ހަމަކަށަވަރުން ދެންވެނިއެވެ. “އޭ ﷲގެ ރަސޫލާއެވެ. އަޅުގަނޑު ޖާހިލިއްޔަތުގެ ދުވަސްވަރު ﷲއަށް ކުއްތަންވުމުގެ ގޮތުން ކޮށްފައިވާކަންތައްތަކުގެ ތެރެއިން ޞަދަޤާތްކުރުމާއި، އަޅުން މިނިވަންކުރުމާއި، ރަޙިމުގެ ގުޅުން ދެމެހެއްޓުން ފަދަ ކަންކަމުގެ އަޖުރު ލިބޭނެތޯއެވެ؟” ފަހެ ރަސޫލުﷲ ޙަދީޘްކުރެއްވިއެވެ. “ތިބާ އިސްލާމްވީ ތިބާ އިހުގައިކޮށްފައިވާ ރަނގަޅުކަންތައްތަކުގެ މައްޗަށެވެ.”\nފަހެ މިފާފަތައް ފުއްސެވޭނެއެވެ. އަދި މިނުބައިކަންތައްތައް ހެޔޮކަންތައްތަކަށް ބަދަލުކުރެވޭނެއެވެ. އަދި ޖާހިލިއްޔަތުގެ ދުވަސްވަރުގެ މި ހެޔޮ ޢަމަލުތައް އޭނާ ތައުބާވުމަށްފަހު އޭނާއަށް ޘާބިތުކޮށްދެވޭނެއެވެ. އިތުރަށް ދެން އޮންނާނީ ފަހެ ކޮންކަމެއްހެއްޔެވެ؟!\n އަލްހައިޘަމީ ވިދާޅުވިއެވެ: އައްޠަބަރާނީއާއި އަލްބައްޒާރު މިފަދަ ގޮތަކަށް ރިވާކުރެއްވިއެވެ. އަދި ބައްޒާރު ރިވާކުރެއްވި އިރު (އެސަނަދުގައި ތިބި) ބޭކަލުންނަކީ ޞައްޙަފޮތްތަކުގައި ރިވާކުރާފަދަ ބޭކަލުންނެވެ. محمد بن هارون بن نشيطة ފިޔަވައެވެ. އޭނާއަކީ ޘިޤާއެއް(އިތުބާރުހިފޭ މީހެއް) ކެވެ. (المجمع ١/٣٦)\nއަދި އަލްމުންޛިރީ الترغيب ގައި ވިދާޅުވިއެވެ: މީގެސަނަދަކީ جيد قوي(ރަނގަޅު ވަރުގަދަ) ސަނަދެކެވެ. (٤/١١٣)\nالإصابة ގައި އިބްނު ޙަޖަރުވިދާޅުވިއެވެ: އެވަނީ الصحيح ގެ ޝަރުޠުގައެވެ. (٤/١٤٩ ترجمة شطب)


ފުންއަސަރު 08 – Esfiya\nެ. އަދި ޝަހާދަތާއި ކުރުސި ކިޔައިގެން ދެލޯ މެރުމަށެވެ. ޒޯހަން އެންމެ ހައިރާންވީ ފަތިސް ނަމާދަށް ގޮވަންދެން މަންމަ އޮންނާނީ ޒޯންގެ ކޮޓަރީގައޭ ބުނުމުންނެވެ. ވެގެން އުޅޭ ގޮތެއް ޒޯހަންއަށް ވިސްނުމުން ހިނިގަނޑު ފަޅައިގެންދާ ވަރުވިއެވެ.\nއެންމެ ފަހުން ކެތް ނުކުރެވިގެން ޒޯހަންގެ ހިނިގަނޑުގެ އަޑުން މުޅި ކޮޓަރިތެރެ ގުގުމާލިއެވެ. ސާފާގައި ތުންތަޅުވަން އޮތް ލަތާއަށް ފުންމައިގެން ތެދުވެވުނެވެ. ދުވެފައި ގޮސް ކޮޓަރީގެ ލައިޓްތައް ޖައްސާލިއެވެ. އެނދުމަތީގައި ހޭންއިން ޒޯހަން ކައިރިއަށް ލަތާއަށް އާދެވުނު އިރު ލަތާއަށް ހަމަރަނގަޅަށްވެސް ރޮވިއްޖެއެވެ. ލަތާ ހީކުރީ ޖިންނި ޒޯހަން މޮޔަކޮށްލީ ކަމަށެވެ. “މަގޭ ދަރިފުޅާ… ނޫރީ…..” އަޑުގެ ނެތްތަނަށް ނޫރީއަށް ގޮވާލެވުނު އިރު ނޫރީ ހުރީ ޒޯހަންގެ ކޮޓަރީގައެވެ. އޭރު ޒޯހަންގެ ހިނިގަނޑު ވަނީ ކޮންމެސް ވަރަކަށް މައިތިރިވެފައެވެ. ނޫރީއަށް ހޭލެވުނު އިރު ލަތާ ކައިރީގައި ނެތުމުން ހޯދަމުން ބޭރަށް ނިކުތްއިރު ޒޯހަންގެ ކޮޓަރީ ލައިޓްތައް ޖައްސާފައި ހުރުމުން އެކޮޓަރިއަށް ވަނީ ކަމުގައި ނޫރީ ބުންޏެވެ. ވެގެން އުޅޭ ގޮތް ިލަތާ ނޫރީއަށް ކިޔާ ދިނުމުން ނޫރީ ވެސް ކޮންމެސް ވަރަކަށް ހާސްވިއެވެ. “ބައްޕާ އަޅުގަނޑަށް އެއްވެސް ކަމެއް ނުވޭ. މަންމަ އުޅުނު ގޮތުން އަޅުގަނޑު ކައިރިއަށް ހިނިއައީ. ސޮރީ މަންމާ. މަންމަ ދެރަކޮށްލެވުނީމަ” ލަތާ އެނދުގައި އިށިނުމުން ޒޯހަން ބޯއަޅާލީ ލަތާގެ އުނގުގައެވެ. ޒޯހަންއަށް ނިދެންދެން ލަތާ ޒޯހަންގެ އިސްތަށިގަނޑުގައި ފިރުމާލަ ފިރުމާލަ އިނެވެ. އެންމެ ފަހުން ނޫރީއާއެކު ޒޯހަންގެ ކޮޓަރިން ނިކުތް އިރު ވެސް ލަތާ ހުރީ ބިރުގަނެފައެވެ. ޒޯހަން އެހެން ބުންޏަސް ލަތާ ގަބޫލު ކުރާކަށް ބޭނުމެއްނޫނެވެ. ކަމެއް ނުވާނަމަ ޒޯހަންގެ އަމަލުތައް އެގޮތަށް ނުހުންނާނެއޭ ލަތާގެ ހިތަށް އަރަމުން ދިޔައެވެ. ކޮޓަރިން ނިކުމެ ދޮރު ކައިރި ކުރުމުގެ ކުރިން އަދި އެއްފަހަރު ނިދިފައި އޮތް ޒޯހަންއަށް ބަލާލިއެވެ.\nހަވީރުގެ ހިތްފަސޭހަ ވަގުތެވެ. މެކާހިޔާގެ ގޯތި ތެރޭގައި ހުރި ކޮފީ މޭޒު ކައިީގައި އާރިކް ، ރާކީ ، އަރުހަމް ، ޔަޝްމީ ، ޝިފްނީ ، ޝަޒަން އިތުރުން ޒޯހަން އިނެވެ. މައިގަނޑު ގޮތެއްގައި ދެކެވޭ ވާހަކައަކީ ރޭގައި ލަތާ އުޅުނު ގޮތުގެ ވާހަކައެވެ. ތަކުރާރުކޮށް ޒޯހަން އޭނާއަށް އެއްވެސް ކަމެއް ނުވެއޭ ބުނުމުން ވެސް ލަތާ ގަބޫލުކުރާކަށް ބޭނުމެއް ނުވިއެވެ. ޒޯހަން އެންމެ ހިނި އަންނަނީ ރޭގެ އެވަގުތުން ފެށިގެން ޒޯހަންގެ ކޮޓަރީގައި ޤުރުޢާން މެދުކެނޑުމެއް ނެތި ޖަހާފައި ހުރުމުގެ ސަބަބުންނެވެ. އެންމެން ވާހަކައިގާ ތިބިއިރު ހުނުމުގެ އަޑު ހިފާލާފައި ހުއްޓެވެ. ޒޯހަން އަޑުވީއްލާ ނުހުނެއް ކަމަކު އެމީހުން ދައްކާ ވާހަކަތަކުގައި ބައިވެރިވިއެވެ. އިރުއެރިފަހުން ޒޯހަންއަށް އަދި އޭނާގެ ހިތުގެ ރާނީ ފެނިނުލާތީ އިނީ ނުހަނު ކަންބޮޑުވެފައެވެ. އިރުކޮޅަކުން އެންމެންނަށް ވާވަރަށް ކޮފީ ހިފައިގެން ފަރި ހިނގުމުގައި އައިސް އެހުއްޓުނީ ދެވަނަ މީހެއް ނޫނެވެ. ޒޯހަންގެ ހިތުގެ ރާނީއެވެ. ޝިޔާރާ ފެނިފައި ޒޯހަން އިނީ އެހެންދިމާލަކަށް އެނބުރެން ހަނދާންނެތިފައެވެ. ވާނީވެސް އެހެންނެވެ. އަބަދުވެސް ބޮޑެތި ހެދުމުން ހަށިގަނޑު ފޮރުވައިގެން އުޅޭ ޝިޔާރާ މިއަދު ހުރީ ހަރުވާޅު ހެދުމެއްގައެވެ. އިސްތަށިގަނޑުވެސް ގަތާލާފައި އޮލާލުމަށްފަހު އޮތީ ދައްޗަކުން ހަރުކޮށްފައެވެ. އެކަމުން ވެސް ޝިޔާރާ އިސްތަށިގަނޑު ދޫކޮށްލާފައި ބާއްވަން ބޭނުން ނުވާކަން ހާމަވެއެވެ. އެ ހެދުމަކީ ގަޔަށް ހިފާލާފައި ހުރި ހެދުމަކަށް ނުވިޔަސް ދޫ ހެދުމެއް ވެސް ނޫނެވެ. ޒޯހަންއަށް އެނގެނީ އެހެދުމުގައި ޝިޔާރާ ވަރުގެ އެހެންމީހަކު ނެތްކަމެވެ. ސާރާއާއި ޝިފްނީ އަޅައިގަތީ ޝިޔާރާގެ ތުންފަތް ކައިރީގައި އިން ބޮޑު ކަޅުތިލައެވެ. ޝިފްނީގެ ވެސް ހަމަ އެތަނުގައި ކަޅުތިލައެއް އިނދޭއެވެ. ހިނދުކޮޅަކަށް ނަމަވެސް ޝިޔާރާގެ މޫނުމަތިން ސާރާއަށް ފެނުނީ ޝިފްނީގެ މޫނެވެ. އެއްވެސް މީހަކާއި އަނގައިން ބުނެލުމަކާއި ނުލާ ޝިޔާރާ ތަބަށް މޭޒުމަތީގައި ބެހެއްޓުމަށްފަހު އެނބުރި ދަމުން ވަށްކަޅިމް ޒޯހަންއަށް ބަލާލިއެވެ. އޭރުވެސް ޒޯހަން އިނީ ޝިޔާރާއަށް ބަލަހައްޓައިގެންނެވެ. ޒޯހަންއަށް އެނގުންވީ ކައިރީގައި އިން ޝަޒަން ފައިގާ ވިކާލުމުންނެވެ. “މިގެއިން އަދި އެކުއްޖާ ނުދެކެން. އެއީ ކޮންކުއްޖެއް؟” ސާރާ އަހާލީ ރާކީ ކުރެންނެވެ.\n“އެއީ ޝިޔާރާ. މަންމަ ގެންގުޅޭ ކުއްޖެއް. ފުދޭ ވަރަކަށް ދުވަސްވެއްޖެ މިގޭ މަސައްކަތްކުރާތާ. ވަރަށް ނިކަމެތި ކުއްޖެއް. ހުންނަނީ ބޭބެއެއް ކައިރީގަ. ބޭބެ ރަށުގަ ނޫޅޭތީ ގިނަ ވަގުތު ތަކުގައި މިގޭގައި ހުންނަނީ” ސާރާ ދެވަނަ ސުވާލެއް ނުކުރާ ވަރަށް ރާކީ އޮޅުންފިލުވަދިނެވެ. ޒޯހަން އިނީ ރާކީގެ ވާހަކަތަކަށް އެއް ކަންފަތްދީގެންނެވެ. “އެހެންތަ؟ ވަރަށް ދެރަވެފައި ކަންނޭނގެ ހުންނަނީ. މޫނުމަތީގަ އެއްވެސް އުފާވެރިކަމެއް އުޖާލާކަމެއް ނެތް. ވަރަށް ބޮޑު ހިތާމަތަކެއް ކުރާ ކުއްޖެއްހެން ހީވަނީ. އެކަމު ވަރަށް ބަސްމަދު ކުއްޖެއް ކަންނޭނގެ” ސާރާ ހިޔާލީ ގޮތަކަށް އިނދެ ބުނެލިއެވެ. “އާނ. އެވަރުގެ ނިކަމެތި އިންސާނެއް މިދުނިޔެ މަތީގަ ވާނީ. އެނގޭތަ އެއީ ވާހަކަނުދެއްކޭ ނުކުޅެދޭ ކުއްޖެއް” ކުއްލިއަކަށް ޒޯހަން ބޯން އިން ކޮފީތަށި ތިރިއަށް ވެއްޓި ވަރަށް ބޮޑަށް ކޮށިއެރިއެވެ. އެއީ ޒޯހަންގެ ކަންފަތަށް އިވުނު ގޮތް ބާއޭ ހިތަށް އެރިއެވެ. އެދެލޯ ކަރުނުން ފުރެން ހިނދުކޮޅެއް ވެސް ނުނެގިއެވެ. ޒޯހަންގެ ހިތް ހީވީ މީހަކު ހިފާފައި ވަރަށް ބާރަށް އަނބުރާލިހެންނެވެ. ޒޯހަންގެ އުމުރުން އަދި މިހާ ދުވަސްވީއިރު މިހާ ހިތަށް އަސަރުކުރި ދުވަހެއް ނުދޭއެވެ. މިހާރު ޒޯހަންއަށް އެރޮވެނީ ހިތަށް ކުރި އަސަރުންނެވެ. ބާކީ ތިބި މީހުން ހީކުރަނީ ޒޯހަން ކޮށިއެރުމުން ދެލޮލުން ފެން އަންނަނީ ކަމަށެވެ. ހަގީގަތް އެނގެނީ ޒޯހަންއާއި ޝަޒަންއަށް އެކަންޏެވެ. “ސާބަސް ޒޯންއަށް. އެހެއްނުވާނީ ކޮފީ ވެސް ބޯނީ ސްޓައިލްގަ” ޒޯހަންގެ މޭގައި ފިރުމަމުން ރާކީ ވާހަކަދެއްކިއެވެ. ޒޯހަންއާއި ދިމާލުން ކުރިމަތީގައި އިން ޝިފްނީ އިނީ ލަދުގަނެފައެވެ. ޝިފްނީ ހީކުރީ ޒޯހަން ކޮށިއެރީ އޭނާ ޒޯހަންއަށް ބަލާކަން އެނގުމުން ކަމަށެވެ. އެންމެފަހުން ޒޯހަން އިންތަނުން ތެދުވެގެން ޓީޝާޓް މަތިން މޭގައި ފިރުމަމުން ގޭތެރެއަށް ވަންނަން ހިނގައިގަތީ ހިތަށް ކެއްނުވުމުންނެވެ. އަޑު ފަޅައިގެން ގޮސް ބޭޒާރުވެދާނެތީއެވެ. މިއަށް ވުރެ ހިތާމަވެރި ހަބަރެއް އިވެން ބޭނުންނުވާތީއެވެ. މޫނުމަތިން ހަމަޖެހޭކަން ދައްކަމުން ޝަޒަން ވެސް ޒޯހަން ފަހަތުން ހިނގައިގަތެވެ.\n“ކުރިން ކީއްވެ ނުބުނީ ޝިޔާރާ އެއީ ވާހަކަނުދެއްކޭ ކުއްޖެކޭ” ޝަޒަން ވާހަކަދެއްކީ ކައިރީގައި ވެނީލާ މިލްކް ޝެކް ތަށީގެ ހޮޅީގައި ދެތުންފަތުން ހިފާލައިގެން އިން ހާލާއާއެވެ. ޝަޒަންގެ ސުވާލާއެކު ހާލާގެ ދެލޯ ބޮޑުވިއެވެ. ޝިޔާރާއަކީ ވާހަނުދެއްކޭ ކުއްޖެއްކަން އެނގުނީބާއޭ ހާލާގެ ހިތަށް އެރިއެވެ. އިރުކޮޅަކު ބަހެއް ނުބުނެ އިނދެވުނީ ޝަޒަން އިނީ ހާލާދެކެ ހިތްހަމަނުޖެހިފައި ކަމުގައި ހީކޮށެވެ. “ޒޯން އަށް ވެސް މިއަދު އެނގުނީ. ކޮންމެސް ކަންތައްގަނޑެއް އެބައުޅޭދޯ” ހާލާގެ ބޮޑުވެފައި ހުރި ދެލޮލަށް ބަލަން އިނދެ ޝަޒަން ސުވާލުކުރިއެވެ. “ޝިޔާއަކީ ވާހަކަނުދެއްކޭ ކުއްޖެއްކަން މިހާރު ޒެންއަށް އަދި ޒޯން އަށް ވެސް ތިއޮތީ އެނގިފައި. މަށަށް އެނގޭ އެއްޗަކީ ޝިޔާއަކީ ވަރަށް އަޚްލާގް ރަނގަޅު ކިޔަމަންތެރި ކުއްޖެއްކަން. މީހެއްގެ ހަޔާތުގެ ބައިވެރިއަކަށް ހަދަން ދެވަނަ ވިސްނުމަކަށް ދާންޖެހޭ ވަރުގެ ކުއްޖެއް ނޫން އެއީ. ޝިޔާ ކަހަލަ ބައިވެރިއެއް ލިބޭނީ ނަސީބުވެރިއަކަށް.އޭނައަށް ވާހަކަނުދެއްކުނަސް ނުކުރެވޭނެ ކަމެއް ނޯންނާނެ. ފިރިއެއްގެ ވާޖިބުތައް އޭނައަށް އަދާކޮށްދެވޭނެ. ޝިޔާގެ މާޒީއާއި ބެހޭ ގޮތުން އެންމެ ރަނގަޅަށް އޮޅުންފިލުވަ ދެވޭނީ އެކަނި ޝިޔާއަށް. މިއަށް ވުރެ ބޮޑަށް ހާލީއަށް ނެތް ކިޔާދެވޭކަށް. އަދި އެކަތި ބުނެފާނަން. ޝިޔާއަކީ ނުކުޅެދޭ ކުއްޖެއްކަން ތިމީހުންނަށް ސިއްރުކޮށްދޭން އެދުނީ އޭނަ އަމިއްލައަށް. ސަބަބަކީ އޭނަ އެއީ އެކަހަލަ ކުއްޖެއްކަން އެނގި ޒޯން ހިތްހަލާކުވާން ޝިޔާ ނޭދޭތީ. ކޯޒް ޝީ ލައިކްސް ހިމް” ހާލާ ވާހަކަދައްކާ ނިންމާލުމަށްފަހު އިސްޖަހާލިއެވެ. ހާލާ ދެރަވީކަން އެނގުމުން ޝަޒަން ވެސް ވަރަށް ދެރަވިއެވެ. މޭޒުމަތީގައި ބާއްވާލެވިފައި އޮތް ހާލާގެ އަތް ތިލައިގައި ޝަޒަން ހިފާލުމުން ހާލާ އިސް އުފުލާ ޝަޒަންއަށް ބަލާލިއެވެ. އެވަގުތު ޝަޒަން ހީލުމުން ހާލާގެ ހިތުގައިވި ހުރިހާ ޝައްކެއް ފިލައިގެން ދިޔައެވެ.\nޝިޔާރާގެ ލޯބި ކާމިޔާބު ކުރުމަށްޓަކައި ޒޯހަން އަތުކުރި އޮޅާލާފައި ހުރިއިރު ފަރުދާގެ ފުރަގަހުގައި ރޭވެމުންދާ ކަންތައްތަކުގެ ހިލަމެއް ވެސް ޒޯހަންއަށް ނުވެއެވެ. ޒޯހަންގެ މައިންބަފައިން ޒޯހަންގެ މުސްތަގުބަލަށްޓަކައި ވިސްނާ ފިކުރު ކުރުމަށްފަހު ޒޯހަންގެ ހަޔާތުގެ ބައިވެރިޔާ މިވަނީ ހޮވާފައެވެ. ދެފަރާތުގެ މައިންބަފައިން ވާހަކަދެއްކުމަށްފަހު މިހާރު އޮތީ ދެކުދިންގެ ބައްދަލުކުރުވުމެވެ. ވަޒީފާއިން އަމިއްލައަށް މުސްކުޅިވެގެން އިން ނޫރީގެ މިހާރު އެންމެ އިސްކަމެއް ދީގެން މިހާރު ކުރާ ކަމަކީ މިއީއެވެ. އެދަރިފުޅަށް ރަނގަޅު މުސްތަގުބަލެއް ހޯދަ ދެވިއްޖެނަމަ މިދުނިޔޭން ލޯމަރާލާނީ ހިނިތުންވެ ހުރެއެވެ. ” އެމަންޖެގެ ގޮތެއް އަދި ނޭނގޭ. ގައިމުން ވެސް ޝާމަތާއި ތިހާމީ މިކަމާއި ވަރަށް ގަބޫލު. ޒޯހަން ވެސް މިވީހާތާކަށް ނެތެއްނު އަހަރެމެން ބުނި ބަހަކަށް ނޫންބަހެއް ބުނެފައެއް. މިފަހާރުވެސް ރަނގަޅުވާނެ” ނިދާ ހެދުން ބަދަލުކޮށްގެން އައިސް ނޫރީ ކައިރީގައި ޖައްސާލި ލަތާއާއި ވާހަކަދައްކަން ނޫރީ އޮތީ އެއް އަތްމައްޗަށެވެ. ” އަހަރެންގެ އެއްވެސް މައްސަލައެއް ނެތް. އެކަމަކަު އަހަރެމެންގެ އަރުހަމް އަށް ވެސް އަދި ރާކީއަށް ވެސް ހަޔާތުގެ ބައިވެރިޔާ އިހުތިޔާރު ކުރުމުގެ ފުރުސަތު ދިނިން. އެކުދިން އިނދެގެން އެއުޅެނީ އިންނަން ވެގެން އަހަރެމެން ކައިރީގައި ހުއްދަ ހޯދި މީހުންނާއި. ބުނަން މިއުޅޭ އެއްޗަކީ އެފުރުސަތު ޒޯންއަށް ވެސް ދޭން ހިނގާބަލާށޭ މަޑުކޮށްލަމާ. އެއީ ޒޯންވެސް މިކަހަލަ ކަމަކާއި އުޅޭހެން އެބަހީވޭ މިހާރު. އޭނަގެ ހޮވުން ވެސް ގޯސްވާނަހެނެއް ހިއެއް ނުވޭ” ލަތާ އޭނާގެ ހިޔާލު ވެސް ފާޅުކޮށްލިއެވެ. “މިހުރިހާ ވާހަކަދެއްކި އިރުވެސް ލަތާ ތިވާހަކައެއް ނުބުނަމެއްނު. އަހަރެން ތިހާމީ ކައިރީގައި ބުނެގެން އަދި މަޑުކޮށްލާނަން. ޒޯންގެ ހޮވުން ބަލާލަން މަވެސް ބޭނުމީ. އަހަރެންގެ ޒޯންގެ ހޮވުން އެއްބުރުން އަހަރެމެންނަށް ކަމުދާނެކަން ޔަގީން” ހިނިގަނޑަކުން ވާހަކަ ނިންމާލުމަށްފަހު ނޫރީގެ ދެމަފިރިން ނިދުމަށް ތައްޔާރުވެލިއެވެ.\nއެނދުގައި ދެފަރާތަށް ފުރޮޅި ފުރޮޅި އޮތް ޒޯހަން ތެދުވެލީ ދެހިޔާލެއްގައި ހުރެއެވެ. ޝިޔާރާއާއި ބައްދަލުކޮށްލާހިތުން އެހިތް ތެޅިފޮޅެނީއެވެ. ޝިޔާރާގެ އެހިތި ހަގީގަތް އެނގުނު ފަހުން ބޭނުމީ ހިނދުކޮޅަކަށް ނަމަވެސް އެހަށިގަނޑު ޒޯހަންގެ މޭގެ ތެރޭގައި ފޮރުވާލާށެވެ. ޝިޔާރާ ވާހަކަނުދެއްކުނަސް އެފުރުސަތު ދޭނެ ނަމަ ކިހާ ރަނގަޅުހެއްޔެވެ؟ މަޑު ހިނގުމެއްގައި ގޮސް ޒޯހަން މަޑުޖެހިލީ ޝިޔާރާގެ ކޮޓަރީ ދޮރުމަތީގައެވެ. ދެތިން ފަހަރަކު ކޮޓަރީ ތަޅުގައި މަޑުމަޑުން ޖަހާލުމުން ވެސް ހަބަރެއް ނުވިއެވެ. ޒޯހަން މާޔޫސްވިއެވެ. ހަމައެހާ މަޑުހިނގުމެއްގައި ޒޯހަން ގޮސް ވަނީ މަންމައާއި ބައްޕަގެ ކޮޓަރިއަށެވެ. ޑްރެސިންޓޭބަލް މަތީގައި އޮތް ތަޅުދަނޑިފަތި ނަގާ ނަންބަރ ހަތަރެއް ޖަހާފައި އިން ތަޅުދަނޑި ބާކީ ތަޅުދަނޑިތަކާއި ވަކިކޮށްލުމަށްފަހު ހަރު ނިދީގައި ތިބި ލަތާއާއި ނޫރީއަށް ބަލާލުމަށްފަހު މަޑުމަޑުން ކޮޓަރިން ނިކުތެވެ. އަދި ފިޔަވަޅުތަކަށް ބާރު ލުމަށްފަހު ކުރިއަށް ގޮސް ޝިޔާރާގެ ކޮޓަރީގެ ދޮރަށް ތަޅުދަނޑި ކޮށްޕާލުމަށްފަހު އަނބުރާލުމާއެކު ފަސޭހައިން ދޮރު ހުޅުވިގެން ދިޔައެވެ. ހަމަހިމޭން ކޮޓަރިތެރެ އޮތީ ހުސްކޮށެވެ. ފާހާނައިގެ ދޮރު ދަށުން ފާޅުވާން ހުރި ހުދުއަލި ދޭހަ ކޮށްދެނީ ޝިޔާރާވީ ފާހާނާއިގާ ކަމެވެ. ކޮޓަރި މެދުގައި ހުއްޓި ލައިގެން ހުރި ޒޯހަން ކެތްތެރިކަމެއް ނެތި އިންތިޒާރު އެކުރަނީ ޝިޔާރާ ފާހާނާ އިން ނިކުންނާނެ އިރަކަށެވެ. ޒޯހަން މާގިނަ އިރު އިންތިޒާރު ކުރާކަށް ނުޖެހުނެވެ. ފާހާނާއިގެ ދޮރު މަޑުމަޑުން ހުޅުވުމާއެކު ބޭރަށް އެނިކުތީ ޒޯހަންގެ ހިތުގެ ހަމަޖެހުމެވެ. ޒޯހަންގެ މޭގެ އެތިކޮޅެވެ. ރަތްކުލައިގެ ކުދި މާތަކެއް ޖެހި ދިގު ހަރުވާޅަކާއި ހުސް ރައްކުލައިޖެ އަތްދިގު ޓީޝާޓެއް ގައި ހުރި ޝިޔާރާގެ އިސްތަށިގަނޑު ވެސް ހުރީ ތުވާއްޔަކުން އޮޅާލާފައެވެ. އެކަމުން އަންގައިދެނީ ޝިޔާރާ ގަދައަަށް ފެންވަރާލާފައި ހުރި ކަމެވެ. ޝިޔާރާގެ އެ ހިތްގައިމު ސޫރަ ފެނުމާއެކު ޒޯހަންގެ މޭގެ ތެރޭގައި މިހުރިހާ އިރު ތާށިވެފައި ހުރި ނޭވާތަކަށް ވެސް ލުޔެއް ލިބިގެން ދިޔައެވެ. އެވަގުތު ކޮޓަރިން ޒޯހަން ފެނުމާއެކު ދެލޯ ބޮޑުވެފައި ހުރި ޝިޔާރާ ހުރި ދެން ހަދަންވީ ގޮތެއް ނޭނގިފައެވެ. ޒޯހަން ކުރިއަށް ފިޔަވަޅެއް އަޅާލީ ހިތަށް ކެއްނުކުރެވިގެން އެއަތުގެ ތެރެއަށް ޝިޔާރާ ހައްޔަރުކޮށްލަން ވެގެންނެވެ. ޒޯހަން އެންމެ ފިޔަވަޅެއް އެޅިޔަސް ޝިޔާރާގެ ގައިގާ ޖެހޭހާ ވަރު ވުމާއެކު ޝިޔާރާ ޒޯހަންއަށް ފުރަގަސް ދިނެވެ. ކުރިއަށް އަޅަން ނެގި ފައި ޒޯހަން ޖެހުނީ އެހުރި ހިސާބުގައި މަޑުޖައްސާލާށެވެ. ” މަށަށް ހުރިހާ އެއްޗެއް ވެސް އެނގިއްޖެ. އަހަންނަށް މާފްކުރޭ. އެނގޭ ވަރަށް ގިނައިން ޕްރިންސަސް ހިތުގައި ޖެއްސުނުކަން. ދެން އެހެން ނުވާނެ” ދެލޯ މަރާލައިގެން ޒޯހަންގެ ވާހަކަތައް އަޑުއަހަން ހުރި ޝިޔާރާއަށް ކުރަމުން ދިޔައީ ފުން އަސަރުތަކެކެވެ. ދެލޮލުގެ އެސްފިޔަ ދަށުންވެއްޓުނު ކަރުނަތިކި ކޮތާފަތއް ހުރަސްކޮށް ދަތްދޮޅީކޮޅުން ދެކަރުނަތިކި ފުންމާލީ ތިރިއަށެވެ. ފުލުފުލުގައި ފޭބި ކަރުނަތިކިތައް ހީވަނީ ބައިވެރިން މަދުވެގެން ފަހަތުން އަތުކުރާން ދާން އުޅޭހެންނެވެ. “މަށަށް ތިހެން ނުހަދާ ޝިޔާ. އެންމެ ފަހަރަކު މިފަރާތަށް އެނބުރިލާބަލަ. މަށަށް ބަލާލަބަލަ. މިހިތް އެދި ގޮވަނީ ތިލޯތްބަށް. އެހަގީގަތް އެނގުމަށްފަހު ޝިޔާއަށްޓަކައި އަހަރެންގެ ހިތުގައި އުފެދި އާރުލާ ކުރިފަޅަމުން އަންނަ ލޯތްބަށް ކުޑަވެސް ހީނަރުކަމެއް ނާދޭ. ލޯބި އިތުރުވީ. ކޮބާތަ ޝިޔާއަށް އޮތް ހުރަހަކީ. ޕްލީޒް ބުނެދީބަލަ. ކުއްލިއަކަށް ޒޯހަން ވާހަކަދެއްކުން ހުއްޓާލީ އެހިތަށް އެރި އެއްޗަކުންނެވެ. “އެންމެ ސުވާލަކަށް ޖަވާބުދީބަލަ. ހެޔޮނުވާނެ. އޭރުންވެސް މިހިތަށް ތަސައްލީއެއް ލިބިދާނެ. އަހަރެން ދައްކާ ވާހަކަ ޝިޔާއަށް އަޑު އިވޭތަ؟ އިވެންޏާ ބޮލުން ނަމަވެސް އާއެނކޭ ބުނެބަލަ” ފުރަގަހަށް އެނބުރި ހުރި ޝިޔާރާ މަޑުމަޑުން ބޯޖަހާލުމާއެކު ޒޯހަންއަށް ދެލޯ މަރާލެވުނީ ހިތަށް ލިބުނު ހަމަޖެހުމެއްގެ ސަބަބުންނެވެ. “ތެންކިއު. ދިއުމުގެ ކުރިން އަދި އެއްވާހަކަ ބުނަންތަ. މިހެން ހުރެ މުސްކުޅި ވިޔަސް މިހަޔާތަށް ޝިޔާ ނޫން އެހެން އަންހެންކުއްޖެއް ނުގެންނާނަން. އައި ލަވް ޔޫ ސޯ މަޗް ޕްރިންސަސް. އަބަދުވެސް އިންތިޒާރު ކުރާނަން. އަހަރެންގެ ފުށުން ކުށެއް ކުރެވިފައިވާނަމަ މާފުކޮށްދެއްޗެ” ޒޯހަންގެ އަޑު ބެދުނެވެ. ޒޯހަން ވާހަކަދައްކާއިރު އަޑު އަންނަ ގޮތުން ވެސް ރޯކަން ޝިޔާރާއަށް އެނގެއެވެ. ޝިޔާރާގެ ހިތް ހީވަނީ ފޮތިފޮތިވެގެން ފައިބަނީހެންނެވެ. ޒޯހަން ކައިރިވާހެން ހީވުމާއެކު ޝިޔާރާ އަނެއްކާވެސް ސައިޑަކަށް ޖެހިލާ ބޮލުގައި އޮޅާލާފައި އޮތް ތުވާލި ނެގުމަށްފަހު ހަރުގައި އަޅުވާލިއެވެ. ޝިޔާރާގެ އިސްތަށިގަނޑަށް މިނިވަންކަން ލިބުމާއެކު ފޫކޮޅުން ތިރިއަށް ހުރި ބޯ އިސްތަށިގަނޑަށް ޒޯހަން އަށް ހުރެވުނީ ބަލަހައްޓައިގެންނެވެ. އިސްތަށިގަނޑުގައި ހިފާލާފައި ހުރި މީރުވަސް ކޮޓަރި ތެރެއަށް ފެތުރުނީ ބަސްބުނާހާ ކުޑަ ހިނދުކޮޅެއްގެ ތެރޭގައެވެ. އަދިވެސް ޝިޔާރާ ހުރީ ފަހަތަށް އެނބުރިގެންނެވެ. ހީވާ ގޮތުގައި އެމޫނު ޒޯހަންއަށް ދައްކަން ބޭނުން ނުވަނީ ކަންނޭނގެއެވެ. “މިދަނީ އަހަރެން. އެންމެ ފަހަރަކު ނަމަވެސް ތިމޫނު ދައްކާ ނުލާނީތަ؟ އެވަރުވެސް މަށަށް ކޮށްނުދޭނަންތަ؟” ޝިޔާރާގެ ފަރާތުން ކުޑަވެސް ޖަވާބެއް ނުލިބުމުން ޒޯހަން ކުރިއަށް ޖެހިލާ ފޫކޮޅާއި ހަމައަށް އޮތް ޝިޔާރާގެ ދިގު އިސްތަށިގަނޑުން އެއްބައި އަތަށް ނަގާލުމަށްފަހު އެބައިގާ ތުންފަތް ޖައްސާލިއެވެ. އެއަށްފަހު އެކޮޓަރިން ނިކުމެގެން ދިޔައެވެ. ޒޯހަން ނިކުތްކަން ޝިޔާރާއަށް ޔަގީންވުމާއެކު މަޑުމަޑުން ގޮސް ދޮރު ލައްޕާ ތަޅުލުމަށްފަހު އެނދަށް ވެއްޓިގަތެވެ. ޝިޔާރާގެ އަޑު ފަޅައިގެން ދިޔައީ އެހިސާބުންނެވެ. އެއަޑު އިވުނު މީހަކުގެ ހިތް ފަޅައިގެންދާނެކަން ޔަގީނެވެ. ޝިޔާރާ ބޭނުންވަނީ ހިތްފުރޭ ވަރަށް ރޯލާށެވެ.\nޝިޔާރާ އުއްމީދުނުކޮށް ހުއްޓާ ހާލާ ހަދިޔާއަކަށް ފޯނެއް ދިނުމުން ޝިޔާރާ އެންމެ ފުރަތަމަ އިންކާރު ކުރިއެވ. އެންމެ މިޒަމާނުގެ ފޯނެއް ދިނުމުން ޝިޔާރާ ހައިރާންވިއެވެ. މިވަރުގެ ފޯނެއް ނޫނަސް އެންމެ ރަނގަޅޭ ބުންޏެވެ. ފޯނު ހިފައިގެުން މެކާހިޔާއަށް ދާން ޝިޔާރާ ހިނގައިގަތުމުން ހާލާ ޝިޔާރާ ހުއްޓުވިއެވެ. އޮޅުމެއްގެ ތެރޭގައި އެކުވެރިޔާ ބަހައްޓާކަށް ހާލާ ބޭނުމެއް ނުވޭއެވެ. އެހެންކަމުން އެއީ ޒޯހަން ޝިޔާރާއަށް ހަދިޔާއަކަށް ދިން ފޯނެއް ކަމުގައި ބުނުމުން ޝިޔާރާ ހުރީ ގަބޫލުނުކުރެވިފައެވެ. ޒޯހަން ބޭނުންވަނީ ހަމައެކަނި ިޝިޔާރާއާއި ވާހަކކަދެއްކުމަށް ކަމުގައި ބުނުމުން ޝިޔާރާގެ ހިތަށް ގޮތެއްވިއެވެ. ބުނެދޭން ނޭނގޭ ހިތްހަމަޖެހުމެއް ހިތަށް ވެރިވިއެވެ. ހާލާ ގައިގާ ޝިޔާރާ ބައްދާލީ ލޯބިންނެވެ. ފޯނުި ހިފައިގެން ގެއަށް ދިޔައީ ވެސް ހިތްހަމަޖެހިފައިވާ ހިތަކައިގެންނެވެ. ޝިޔާރާއަށް ނޭނގުނީ ޝިޔާރާ އަށް ބަލަން ދުރުގައި ޒޯހަން ހުރި ކަމެވެ. ކުރީގައި ލާން ގެންގުޅުނު ބޮޑު ހެދުންތައް ވެސް ޝިޔާރާ ދޫކޮށްލީ އެކުވެރި ހާލާ ބުނެގެންނެވެ. އެހެދުންތައް ޝިޔާރާ ލީ ވެސް ފިރިހެނަކު އޭނާއާއި ގަޔާނުވޭތޯއެވެ. ނަސީބުދެރަކަމުން އެކްސިޑެންޓަކުން ކަންތައް މުޅިން ބަދަލުވީއެވެ. ދެން މިހާރު އެހެދުންތައް ލައިގެން އުޅުމުގެ ބޭނުމެއް އޮތް ކަމަކަށް ޝިޔާރާގެ ޒަމީރު ގަބޫލެއް ނުކުރެއެވެ.\nދުވަސްތައް މާޒީގެ ސޮފްހާތަކާއި އެކުވެގެން ގޮސް ދެމަސް ދުވަސް ފާއިތުވީ ވަރަށް ހަލުވި ކަމާއެކުގައެވެ. ފެށޭ ހަފްތާގެ ތެރޭގައި ޝަޒަންއާއި ހާލާގެ ކައިވެނި ކުރެވޭތީ އެކަމާއި އެންމެ އުފަލުން ހުރީ ޝިޔާރާއެވެ. ޝިޔާރާ އެންމެ އުފާވަނީ ދެން އަބަދުވެސް ހާލާ ހުންނާނީ ޝިޔާރާއާއި ވަރަށް ކައިރީގައި ކަމަށްވާތީއެވެ. ރާކީ ވިހައިގެން ގެއަށް ބަދަލު ކުރި ދުވަސް އެއީ މެކާހިޔާއަށް އިތުރު އުފާވެރިކަމެއް ގެނެސްދިން ދުވަހަކަށެވެ. ޔަޝްމީ ބަނޑުބޮޑުކަން އެނގުނު ހިސާބުން ފެށިގެން ލަތާގެ ތުންފަތްމަތީގައިވި ހިނިތުންވުން ފިލައިގެން ނުދޭއެވެ. ރާކީގެ ކުޑަދަރިފުޅު ރިވާން އަށް ނަންކިޔުމުގެ ހަފްލާއަށް ތައްޔާރުވުމުގެ ގޮތުން ބޮނޑިބަތް ކައްކަނީ ސާރާއެވެ. ބަކަރި މަސް ހަދަން ހަވާލުވީ ލަތާގެ އެދުމުގެ މަތިން ޝިޔާރާއެވެ. ޝިޔާރާއަކީ ރީތިކަމުގެ އިތުރުން ކެއްކުމުގެ ހުނަރު ވެސް ލިބިފައިވާ ކުއްޖަކަށް ވާތީ ކިތައްމެ ބޮޑު އެއްޗެއް ވެސް ކައްކަން ޝިޔާރާއާއި ހަވާލުކުރާކަށް ލަތާ ފަހެއް ނުޖެހޭއެވެ. ލިސްޓްތައް ތައްޔާުރު ކުރުމުގައި ޒޯހަންއާއި އަރުހަމް އުޅުނު އިރު ސޯފާގޮނޑީގައި ޖައްސާލައިގެން ޝިފްނީ އޮތީ ކަންފަތަށް ހެޑްސެޓް ޖަހާލައިގެންނެވެ. ޕާކިސްތާނު ހެދުމުގައި ބަދިގޭގައި ހުރި ޝިޔާރާ ހުރީ ދޯޕައްޓާ ހުރަހަށް ގެނެސް އެއްފަރާތަކަށް ގޮށެއް ޖަހާލައިގެންނެވެ. އިސްތަށިގަނޑުގައި ހުރީ ހުޅިއެއް ޖަހާލާފައެވެ. ޒޯހަން ނޫން އެއްވެސް މީހަކަށް ޝިޔާރާގެ އިސްތަށިގަނޑު ފެނިފައެއް ނުވޭއެވެ. ދޭތެރެއަކުން ޝިޔާރާގެ މަސައްކަތަށް ހުއްޓުމެއް އަންނަނީ ޒޯހަންގެ ދެލޯ ޝިޔާރާއަށް އަމާޒުވެފައިވާތަން ފެނުމުންނެވެ. ދެމަސް ދުވަސް ފާއިތުވެގެން ދިޔައިރު ވެސް ޒޯހަންއަށް ޝިޔާރާއާއި އެންމެ ހިތްހަމަޖެހޭ ގޮތުގައި ވާހަކަދެއްކިފައެއް ނުވޭއެވެ. ވައިބާއިން ވާހަކަދައްކާ އިރުވެސް ޒޯހަންކުރާ ބައެއް ކަހަލަ ސުވާލުތަކުން ޝިޔާރާ އިހުތިޔާރުކުރަނީ ހިމޭންކަމެވެ. ނަމަވެސް ޒޯހަން ކައިފިންތޯ އެހުމުން ޖަވާބުދެއެވެ. ހާލު ކިހިނެއްތޯ ސުވާލުކުރުމުން ރަނގަޅޭ ވެސް ބުނެލައެވެ. އެވަރުވެސް ޒޯހަން ހިތްހަމަޖެހެއެވެ. ޒޯހަންގެ އެންމެ ފަހު ނޭވާއާއި ހަމައަށް ވެސް ޝިޔާރާއަޓަކައި އިންތިޒާރުކުރާނެއެވެ. ބައެއް ފަހަރު ޒޯހަންއަށް ވެސް ޝިޔާރާ ޒޯހަންއާއި ގަޔާވާހެން ހީވޭއެވެ.\nWow! V nice. Next part avahah up kollachchey…\nWow… mi part vx v reethi.. waiting4the next part☺\nYeh ma first mi part ves v v reethi kn iraku next part\nPmi part ves varah salhi\nOmg v salhi????\nAw zohan is so sweet.\nMee varah rythi vaahaka eh… i like thisss… zohan haadha lowbi veyey dho shiya dheke\nadhi mihaa interest vahhakaeh nukiyaan.. mihaaru aharennah v v v v v gina vaahaka kiyiyyje.. v salhi…\nAvahah up koh deeba story v nice\nލޯބި May 16, 2017


Rannamaari challenge ge digital partnerakah Ooredoo\nރަންނަމާރި ޗެލެންޖުގެ ޑިޖިޓަލް ޕާޓްނަރަކަށް އުރީދޫ\nރަންނަމާރި ޗެލެންޖުގެ ޑިޖިޓަލް ޕާޓްނަރުގެ އެއްބަސްވުމުގައި ސޮއި ކުރުމަށްފަހު އުރީދޫ އަދި މޯލްޑިވްސް ސާފިން އެސޯސިއޭޝަންގެ އިސް ބޭފުޅުން ފޮޓޯއަކަށް ހުއްޓިގެން– ފޮޓޯ: އުރީދޫ\nގައުމީ ސާފިން ޗެމްޕިއަންޝިޕް، “ސީ ސްޕޯޓްސް ރަންނަމާރި ޗެލެންޖް 2021” ގެ ޑިޖިޓަލް ޕާޓްނަރަކަށް އުރީދޫ ހަމަޖައްސައިފި އެވެ.\nމި މުބާރާތް ބާއްވާ މޯލްޑިވްސް ސާފިން އެސޯސިއޭޝަނުން އިއްޔެ ވަނީ އުރީދޫއާއެކު މި އެއްބަސްވުމުގައި ސޮއި ކޮށްފައެވެ. އެ އެއްބަސްވުމުގައި އެ ކުންފުނީގެ ފަރާތުން ސޮއި ކުރެއްވީ ޗީފް ކޮމާޝަލް އޮފިސަރު ހުސައިން ނިޔާޒެވެ.\nރަންނަމާރި ޗެލެންޖަކީ 2001 ވަނަ އަހަރުން ފެށިގެން ބާއްވަމުން އަންނަ މުބާރާތެކެވެ. މިއީ ރާޅާ އަޅާ ގިނަ ބަޔަކު ބައިވެރިވާ މުބާރާތަކަށްވާއިރު މި އަހަރު ވެސް 25 ރަށެއްގެ 102 ރާޅާއެޅުންތެރިން މި ޗެލެންޖުގައި ބައިވެރިވާނެ އެވެ.\nމި އަހަރުގެ މުބާރާތް ކުރިއަށްދާނީ މި މަހުގެ 22-30 އަށެވެ. މި މުބާރާތުގައި ޕޮއިންޓް ދިނުމުގައި ބޭނުން ކުރާނީ ޑިޖިޓަލް ސްކޯރިން ސިސްޓަމެކެވެ. މިއީ ރާޅާ އެޅުމުގެ މުބާރާތެއްގައި މިފަދަ ސިސްޓަމެއް ބޭނުން ކުރާ ފުރަތަމަ ފަހަރެވެ.\nމި މުބާރާތުގައި “ޝޯޓް ބޯޑް” އާއި “ލޯންގް ބޯޑް” އަދި ސްޓޭންޑް އަޕް ޕެޑްލްބޯޑިން (އެސްޔޫޕީ) ކެޓަގަރީން ރާޅާ އެޅުންތެރިން ބައިވެރިވާނެ އެވެ.


އެއާޕޯޓު ޑިވެލޮޕްމެންޓް ފީގެ ގޮތުގައި މިދިޔަ އަހަރު 21 މިލިޔަން ޑޮލަރު ލިބިއްޖެ - Voice of Meedhoo\nއެއާޕޯޓު ޑިވެލޮޕްމެންޓް ފީގެ ގޮތުގައި މިދިޔަ ...\nބޭނުން ބައްޓަމަކާއި ސައިޒަކަށް އުފެއްދޭ ޓީވީއެއް ...\nވެލާނާ އިންޓަނޭޝަނަލް އެއަޕޯޓު ތަރައްގީކުރުމުގެ މަސައްކަތާ ގުޅިގެން ނަގަންފެށި އެއާޕޯޓް ޑިވެލޮޕްމެންޓް ފީގެ ގޮތުގައި މިދިޔަ އަހަރު 21.4 މިލިޔަން ޑޮލަރު ދައުލަތަށް ލިބިއްޖެއެވެ.\nސަރުކާރުން އެއާޕޯޓު ޑިވެލޮޕްމެންޓް ފީ ނަގަން ފެށީ މިދިޔަ އަހަރުގެ މެއި މަހުން ފެށިގެންނެވެ. އެ ފީ ނަގަން ފެށީ މިދިޔަ އަހަރުން ފެށިގެން ދައުލަތުގެ އާމްދަނީ އިތުރުކުރުމުގެ ގޮތުންނެވެ.\nމޯލްޑިވްސް އިންލެންޑް ރެވެނިއު އޮތޯރިޓީން އާންމުކުރި ތަފާސް ހިސާބުތައް ދައްކާ ގޮތުން، މިދިޔަ އަހަރު ނިމުނު އިރު އެއާޕޯޓު ޑިވެލޮޕްމެންޓް ފީގެ ގޮތުގައި ވަނީ 21.47 މިލިޔަން ޑޮލަރެވެ.\nއެއީ ދިވެހި ރުފިޔާއިން ނަމަ 329.9 މިލިޔަން ރުފިޔާއެވެ.\nއެއާޕޯޓު ޑިވެލޮޕްމެންޓް ފީގެ ގޮތުގައި ސަރުކާރުން ނަގަނީ، ވެލާނާ އިންޓަނޭޝަނަލް އެއާޕޯޓުން ފުރާ ކޮންމެ ދިވެއްސެއްގެ އަތުން 12 ޑޮލަރު، އަދި ކޮންމެ ބިދޭސީއެއްގެ އަތުން 25 ޑޮލަރުގެ ރޭޓުންނެވެ. ޑިޕްލޮމެޓިކް އިމިއުނިޓީ ލިބިފައިވާ މީހުން މި ޓެކްސުން އިސްތިސްނާވެއެވެ.\nއެއާޕޯޓު ޑިވެލޮޕްމެންޓް ފީގެ އިތުރުން، ޓެކްސް އާމްދަނީއެއްގެ ގޮތުގައި ނަގާ އެއާޕޯޓު ސާވިސް ޗާޖަށް މިދިޔަ އަހަރު ލިބިފައިވަނީ 45.8 މިލިޔަން ޑޮލަރު، ނުވަތަ 703.2 މިލިޔަން ރުފިޔާއެވެ.\nމިދިޔަ އަހަރު މީރާ މެދުވެރިކޮށް ދައުލަތަށް ވަނީ 15.18 ބިލިޔަން ރުފިޔާ ލިބިފައެވެ. އޭގެ ތެރެއިން އެންމެ ބޮޑު އާމްދަނީއެއް ލިބިފައިވަނީ ޖީއެސްޓީ މެދުވެރިކޮށެވެ. އެއީ 6.8 ބިލިޔަން ރުފިޔާއެވެ.\nބޭނުން ބައްޓަމަކާއި ސައިޒަކަށް އުފެއްދޭ ޓީވީއެއް ސެމްސަންގުން ލޯންޗުކޮށްފި\n0 ކޮމެންޓްސް 8 Shares\n0 ކޮމެންޓްސް9Shares


villingilligai vaccine nudhinumaai School ah fonuvun huttaali massala eh! | Mihaaru\nޚަބަރު / ގއ. ވިލިގިލި\nވިލިނގިލީގައި ވެކްސިން ނުދިނުމާއި ސްކޫލަށް ފޮނުވުން ހުއްޓާލި މައްސަލައެއް!\nގއ. ވިލިނގިލި: އެ ރަށުގައި ދެ މަހުގެ ކުއްޖަކަށް ވެކްސިން ދޭން ދެކޮޅު ހެދި މައްސަލައެއް އަންނަނީ ބަލަމުން. --ފޮޓޯ: ނިޝާން އަލީ/މިހާރު\nގއ. ވިލިނގިލީގެ އާއިލާއަކުން ވެކްސިން ދޭން އިންކާރުކޮށް، ސްކޫލަށް ފޮނުވުން ހުއްޓާލި މައްސަލައެއް ފެންމަތިވެއްޖެ އެވެ.\n"މިހާރު" އަށް އެނގިފައިވާ ގޮތުގައި، އެ އާއިލާގެ ދެ މަހުގެ ދަރިފުޅަށް ވެކްސިން ދޭން، ވިލިނގިލީގައި ހުންނަ އަތޮޅު ހޮސްޕިޓަލުން ދާދި ފަހުން މަސައްކަތް ކުރި އެވެ. އެކަމަކު އެ އާއިލާ އިން އެކަމަށް އިންކާރުކޮށް، އެ ކުދިންނަށް ވެކްސިން ދެވޭނެ އެއްވެސް ގޮތެއް ނުދެއްކި ކަމަަށް ވެ އެވެ.\nކުރިން ސްކޫލަށް ފޮނުވަމުން އައި ކުދިންތަކެއްގެ ކިޔެވުން ވަކި ހިސާބަކުން ހުއްޓާލީ ކަމަށް ބައެއް މީހުން ބުންޏެވެ. އާއްމުންނާ ފިކުރު ތަފާތު އެ މީހުން އުޅެނީ ވަކިންނެވެ. މާ ގިނަ މީހުންނާ ވާހަކަ ދައްކައި ގުޅުން ބާއްވައި ނުހަދަ އެވެ.\nVaccine aai thauleem in mahroom kuraa kudhin ge mauloomaathu ekkuranee\nވިލިނގިލީ ކައުންސިލްގެ މެމްބަރަކު މިއަދު ވިދާޅުވީ އެ ރަށުގެ އާއިލާއަކުން ވެކްސިން ނުދޭ ކަމަށް ބުނާ އަޑުތަކެއް އެރީ، މިފަހުން ރ. މަޑުއްވަރީގައި ހިނގައިދިޔަ ކަންކަމާ ގުޅިގެންނެވެ. އޭގެ ކުރިން އެ ކަހަލަ މައުލޫމާތެއް އެނގިވަޑައިނުގަންނަވާ ކަަމަށާއި ރަށުގައި އެރި އަޑުތަކާ ގުޅިގެން ބެލި ބެލުމުގައި ސްކޫލަށް ނުފޮނުވާ ވާހަކަ އަކީ މުޅިން ސައްހަ ވާހަކައެއް ކަމަށް ނުބެލެވޭ ކަމަށް ވިދާޅުވި އެވެ.\n"ވަރަށް ބޮޑަށް ޔަގީން ކުރެވޭ، އެއީ ދޮގެއް ކަން. އެކަމަކު ވެކްސިން ނުދެއޭ ބުނާ ވާހަކަ އަތޮޅު ހޮސްޕިޓަލާ ގުޅިގެން މި އަންނަނީ ބަލަމުން،" އޭނާ ވިދާޅުވި އެވެ.\n"އޭގެ ފަހުން ކަމާބެހޭ މުއައްސަސާތަަކާ އަޅުގަނޑުމެން ހިއްސާ ކުރާނަން."\nVaccine aa dhekolhu hadhaa meehun ah elheyne fiyavalhu thah balaanan: PG\nރ. މަޑުއްވަރީގެ އާއިލާތަކެއްގެ ތެރޭގައި ހަރުކަށި ފިކުރު ބޮޑުވެ ކުދިންތަކެއް ސްކޫލަށް ނުފޮނުވައި ވެކްސިން ނުދީ ގެންގުޅުނެވެ. އެކަމަށް މި ފަހުން ކަމާބެހޭ އިދާރާތަކުން ވަނީ ހައްލު ހޯދައިފަ އެވެ.\nހަރުކަށި ފިކުރުތަކަށް ތަބާވާ ބައެއް ބެލެނިވެރިންގެ ކުދިން ސްކޫލަކަށް ނުފޮނުވަ އެވެ. ތައުލީމުން މަހްރޫމްކޮށްފައިވާ ކުދިންގެ އަދަދު 250 އަށް ވުރެން މަތި ކަމަށް ނެޝަނަލް ކައުންޓަ ޓެރަރިޒަމް ސެންޓަރު (އެންސީޓީސީ) އިން ވަނީ ލަފާކޮށްފަ އެވެ. އަދި ވެކްސިން ނުދޭ އަދަދު ވެސް ވެސް ކަންބޮޑުވާ މިންވަރަށް އިތުރު ކަމަށް އެ މުއައްސަސާ އިން ބުނެފައިވެ އެވެ.\nކުޑަކުދިންނަށް ވެކްސިން ނުދޭ މީހުންނާ މެދު ގާނޫނީ ގޮތުން މިވަގުތަށް އެޅެން ހުރި ފިޔަވަޅުތައް ބެލުމަށް ވެސް ޕްރޮސިކިއުޓަ ޖެނެރަލްގެ އޮފީހުން ވަނީ ނިންމައިފަ އެވެ.\nސްކޫލް ކުޑަކުދިން ގއ. ވިލިގިލި ކުޑަކުދިންގެ ހައްގުތައް ވެކްސިން ދިނުން ސިއްހަތު\n15 ކޮމެންޓް, 59 ރިއެކްޝަންސް\nދުނިޔޭގައި ދިރިއުޅެންމިޖެހޭނި އާޚިރަތަޢްޓަކައި އެވެ. ވުމާއި އެކު ގައުމުހިންގަންތިބެވެރިންނަމާދުނުކުރުމާއި، އަދި ރައްޔިތުންނަން5އިރު ބަރާބަރަށް ނަމާދުކުރުމަށާއި، ސްކޫލްތަކުގައި ނަމާދު ޖަމާއަތުގައި ކުރެވޭނެ އިންތިޒާމް ހަމަޖެއްސުމާއި، ދީނުގެ ހަރާންކަމެއްގެ ގޮތުގައި ކަޑައެޅިފައިވާ ރިބާއިން ރައްޔިތުމީހާ އެމަޅިން ސަލާމަށްކުރުމާއި، ހުރިހާ ނުބައިކަމެއްގެ އަސްލަކީ ބަނގުރާ ކަމަށްވީއިރު އެކަމުން އިސްވެރިންނާއި، ރައްޔިތުން ސަލާމަށްކުރުމަށް ގާނޫނެއް ހަދާދީ\nރަނގަޅު އޮޑިޓެއް މިހާރުވެސް ތިކަމުގަ ހަދާއިރަށް ބައިވަރު ކޭސްތައް ފަޅާއަރާނެ. ދައުލަތުގެ ޑޭޓާބޭސްގައި ވެކްސިންގެ މަޢުލޫމާތު ރަގަޅަށް ހުރިކަމަކަށް މިހާރު ޤަބޫލެއް ނުކުރެވެ. މީގައި އެތައް ބައެއްގެ އިހުމާލު އެބައޮތް. ވަގަށް ތައްގަނޑު ޖަހާ އެންޓުރީ ލިޔެވެސް ހެދުމައީ ވަރަށް ބޮޑަށް އެކަށީގެންވާ ކަންކަން.\nއެއީ ތެދު މަޢުލޫމާތެއް ނޫން. ވެކްސިން ޖަހަން ދެކޮޅު ހެދީ ކުރީން ވެކްސިން ދިން ނަރުހަކު ލައްވާ ވެކްސިން ޖަހަން އުޅުމުން. ކުރީން ވެކްސިން ދިން ނަރުސް ބަދަލު ކުރަން، އެދުމުން، އެގޮތަށް ކަންތައް ކުރީ ނަމަ ހައްލުވީސް\nއެންމެނަށް-އެއްސައިޒް-ހެޔޮވަރު (ވަކި ކުއްޖަކަށް ބެލުމެއް ނެތި، ހުރިހައި ވެކްސިނެއް، ހަމަ އެއް ގޮތަކަށް، އެއް މިނަކަށް، އެއް އަދަދަކަށްދޭ) ވެކްސިން ޕޮލިސީއާއި ޤާނޫނުތައް ވަނީ ބައޯޑައިވާސިޓީ (ދިރުންތަކުގެ ތަފާތުކަން) އަދި ވަކިފަރުދުންގެ ޖެނެޓިކް ތަފާތުކަމުގެ ހަޤީޤަތް ބަލައިގަތުން ނެތިކޮށްލާފަ އެވެ.\nދަރިންނަކީ ﷲ ސުބްހާނަހޫ ވަތަޢާލާ މައިބަފައިންނާ ހަވާލު ކުރައްވާފައިވާ އަމާނާތެއް. ސަރުކާރާކާ ނޫން ޤިޔާމާތް ދުވަހު ސުވާލު ކުރެވޭނީ.\nއޭ މަށޭ ކިޔާތަ؟\nހުކުމްކޮށް ޖަލަށްލާ، އެކަން ނުކުރެވެންޏާ ޒިންމާވާ މަގާމްތަކުގައި ތިބިމީހުން އިސްތިއުފާދީފަ ގެއަށްދޭ... ވެކްސިންނުދޭ ތިބައިގަނޑާހެދި ދިވެހިރާއްޖޭގެ ދިވެހިވަންތަކަންވެސް ގެއްލިެއްޖެ.\nމި ރާއްޖޭގައި ގާނޫނު ހަދަނީ މަޖްލިސް މެމްބަރުންނަށް ބޮޑު މުސާރަ ދޭށާއި ވަކި ބަޔަކަށް ވަކި ގޮތެއް ހަދަން. އެހެންނޫނީ މިގައުމަކީ މީ ގާނޫނު ހިގާ ގައުމެއް ނޫން. ގާނޫނުތައް ތަންފީޒުނުކުރެވި އެމީހަކު ބޭނުން ގޮތަކަށް އުޅެންވީ\nދެން ކަމެއް ދިމާވީމަ އެއްޗިހި ގޮވާނީ ސަރުކާރެއް. އަމިއްލަ އެއްވެސް ޒިންމާއެއް އޮންނަ ބައެއްނޫންމިއީ.\nޥެކްސިން ޖެހުމަށް ތާއީދު. ދެން މަޑުކަށި ވެގެން އިސްލާމުން ނޫން ގޮތަށް ކުދިން ބޮޑެތި ކުރަމުންދާ މީހުނގެ ދަރިންވެސް ދައުލަތުގެ ރައްކާތެރި ކަމަށް ގެންނަންވާނެ. ޢެޔަށްވުރެ ބޮޑު އަނިޔާއެއް ކުދިންނަށް ދެވޭނެބާ\nމިހާރު މިއޮތީ ވާހަކަދައްކާގެން ހައްލުވާވަރަށްވުރެ ދިވެހިންގެ އަދަބު އަޚްލާގު ކެނޑިފައެވެ. ދެންޖެހޭނީ ހަރުކަށި އަދަބުދީގެން ހުއްޓުވަން ، ނަސޭހަތްދީގެން ހުއްޓެވިފައިވާ އެއްވެސް ކަމެއް ދައްކަބަލަ މިރާއްޖެ އިން ، ނުފެންނާނެ ،


ދަރިންގެ ހިތުގައި ﷲ އަށް ލޯބި ޖައްސަން މިފަދައިން ކަންކަން ކުރާށެވެ! އެއީ ރެކެވޭނެ މަސްއޫލިއްޔަތެއް ނޫނެވެ! – ދިވެހި ނޫސް\nHome ⁄ ދީން ⁄ ދަރިންގެ ހިތުގައި ﷲ އަށް ލޯބި ޖައްސަން މިފަދައިން ކަންކަން ކުރާށެވެ! އެއީ ރެކެވޭނެ މަސްއޫލިއްޔަތެއް ނޫނެވެ!\nދަރިންގެ ހިތުގައި ﷲ ތަޢާލާ އަށާއި އިސްލާމް ދީނަށް ލޯބި ޖައްސުވަން އެދޭ މައިން ބަފައިން، އެކަން ސްކޫލުން، ކޮލެޖުން ނޫނީ ޔުނިވަރސިޓީން ނޫނީ އެނޫންވެސް ފަރާތަކުން ކޮށްދޭނެ ކަމަށް އިތުބާރުކޮށްގެން ނުތިބޭށެވެ!\nދަރިން އެންމެ ތުއްތު އިރު ކިޔައިދޭ ވާހަކަތަކަކީވެސް އެކުދިންގެ ހިތްތަކުގައި ﷲ ތަޢާލާއަށާއި އިސްލާމް ދީނަށް ލޯބިއިތުރުވާނެ ވާހަކަތަކަށް ހަދާށެވެ! އަދި އެންމެ ތުއްތު އިރުންސުރެ ދަރިންނާއި މުޢާމަލާތްކުރާއިރު ގިނަގިނައިން ﷲ ގެ ނަންފުޅު ބޭނުންކުރާށެވެ! އެންމެހައި ނިޢްމަތްތައް ދެއްވަވަނީ ހަމައެކަނި ﷲ ތަޢާލާކަން ވިސްނައިދޭން މަސައްކަތްކުރާށެވެ! އަދި ޝުކުރުވެރިވެ ﷲ ތަޢާލާއަށް އަޅުކަން ކުރަންޖެހޭ ސަބަބުތައްވެސް ބުނެދެމުން ގެންދާށެވެ!\nމިސާލަކަށް ކާން ފެށުމުގެ ކުރިން ބިސްމިﷲ ކިޔަނީ ރިޒްޤް ދެއްވެވީވެސް އަދި ކާތަކެތީގައި ބަރަކާތް ލައްވަވަނީވެސް ﷲ ތަޢާލާކަމަށްވުމުންކަން ދަރިންނަށް ވިސްނައިދޭށެވެ! ކައިނިމިގެން ދެއްވެވި ރިޒްޤަށް ޝުކުރުވެރިވެ ދުޢާކުރުމަކީ ބޮޑެތި މީހުންވެސް މިހާރަކަށް އައިސް ކުރަން ހަނދާންނެތިފައި އޮންނަ ކަމެކެވެ. އެހެން އެކަން ދޫކޮށްނުލާށެވެ!\nﷲ ގެ ވާހަކަ ދައްކަން ފަށަންވީ ވަކި ޢުމުރެއްގައެއް ނޫނެވެ. ހުރިހާ ޢުމުރެއްގައިވެސް ޢުމުރާއި ގުޅޭގޮތުން އެވާހަކަ ދައްކާށެވެ! ވަކި އުމުރަކަށް ބޮޑުވުމުން އެވާހަކަ ދައްކަން މަޑުކޮށްފިނަމަ ފުރުޞަތު ގެއްލިގެން ހިނގައިދާނެ ކަމަށް ބިރުވެތިވާށެވެ! އެކަން އެގޮތަށް ދަނީ މެދުވެރިވަމުންނެވެ.\nލޮބުވެތި ބެލެނިވެރިންނޭވެ! ދަރިންގެ ހިތުގައި ﷲ ތަޢާލާއަށް ލޯބި ޖެއްސުވުމަކީ މައިންބަފައިންގެ އެންމެ ބޮޑު މަސްއޫލިއްޔަތެވެ! އެހެން ހުރިހާ މަސްއޫލިއްޔަތުތަކެއްވެސް ގެންނަންވާނީ އެކަމުގެ ފަހަތުންނެވެ! ޤިޔާމަތް ދުވަހު ޒިންމާއިން ސަލާމަތްވެވޭނީ އެއިރުންނެވެ.


Gima-ha International Karate Championship ga Medal hoadhaidhin Athletes raajje athuvehje Gima-ha International Karate Championship ga Medal hoadhaidhin Athletes raajje athuvehje\nގިމަ-ހާ އިންޓަނޭޝަނަލް ކަރާޓޭ ޗެމްޕިއަންޝިޕުން މެޑަލް ހޯދައިދިން އެތްލީޓުންނަށް ރާއްޖެ އަތުވެއްޖެ\nސްރީ ލަންކާގައި ބޭއްވި ގިމަ-ހާ އިންޓަނޭޝަނަލް ކަރާޓޭ ޗެމްޕިއަންޝިޕުން މެޑަލް ހޯދައިދިން އެތްލީޓުން ރާއްޖެ އަތުވެއްޖެއެވެ.\nވެލާނާ އިންޓަރނޭޝަނަލް އެއަރޕޯޓުން އެތްލީޓުންނަށް މަރުޚަބާ ވިދާޅުވީ ޔޫތް މިނިސްޓްރީ ހިންގެވުމާއި ހަވާލްވެ ހުންނެވި އަލީ ވަހީދާއި، އެ ވުޒާރާގެ އިސްވެރިންގެ އިތުރުން ސްޕޯޓްސް ކައުންސިލްގެ ރައީސް އިބްރާހިމް އިސްމާއިލެވެ.\nގިމަ-ހާ އިންޓަނޭޝަނަލް ކަރާޓޭ ޗެމްޕިއަންޝިޕުން ރާއްޖޭގެ ކަރާޓޭ ތެޅުންތެރިން7ރަން މެޑަލާއި އެއް ރިހި މެޑަލް ހޯދިއެވެ. އެތްލީޓުންނާއި ބައްދަލުކުރައްވާ މިނިސްޓަރ އަލީ ވަހީދުވަނީ އެތްލީޓުން ހޯދި ކާމިޔާބަށް މަރުޚަބާ ވިދާޅުވެ ރާއްޖެއަށް ރީތި ނަމަކާއި ފަޚުރެއް ހޯދައިދިނީތީ ޝުކުރުއަދާކުރައްވާފައެވެ. އަދި މި ކުޅިވަރު ކުރިއަރުވަން މިނިސްޓްރީންނާއި ސަރުކާރުން އެހީތެރިކަން ދެއްވާނެކަމަށް މިނިސްޓަރ ވިދާޅުވިއެވެ.\nއެތްލީޓުންވެސްވަނީ ކަރާޓޭ ފަދަ ކުޅިވަރެއް ރާއްޖޭގައި ކުރިއެރުވުމަށް ހުރި ދަތިތައް ފާހަގަކުރައްވާފައެވެ. އަދި މިނިސްޓްރީންނާއި ސަރުކާރުން އެ އެތްލީޓުން ކުރި މަސައްކަތް ބަލައިގަނެ، ކީ މަރުޚަބާއަށް އެތްލީޓުންވަނީ ޝުކުރުއަދާކޮށްފައެވެ. ޖަޕާން ގިމަ ހާ ޝޮޓަކަން އެސޯސިއޭޝަނުން ރާވައިގެން ބާއްވި ގިމަ-ހާ އިންޓަނޭޝަނަލް ކަރާޓޭ ޗެމްޕިއަންޝިޕުގައި ރާއްޖޭގެ އަށް އެތްލީޓުން ވާދަކުރިއިރު، ސައުތް އޭޝިޔާގެ4ގައުމަކުން 600އަށްވުރެ ގިނަ އެތްލީޓުންވަނީ މި މުބާރާތުގައި ވާދަކޮށްފައެވެ.\nގިމަ-ހާ އިންޓަނޭޝަނަލް ކަރާޓޭ ޗެމްޕިއަންޝިޕުން ރަން މެޑަލް ހޯދި އަލީ ހައިޝަމް ބުނީ މި ކާމިޔާބީ އެންމެ ބޮޑަށް ޚާއްސަވާ ސަބަބަކީ މިފަހަރު ހުރިހާ އެތްލީޓުންވެސް މެޑަލް ހޯދުންކަމަށެވެ. 8 އެތްލީޓުންގެ ތެރެއިން7އެތްލީޓުން ރަން މެޑަލް ހޯދުމަކީ ބޮޑު ކާމިޔާބެއްކަމަށާއި، އޭޝިއަން ގޭމްސް ފަދަ މުބާރާތްތަކުގައި ވާދަކުރަން ރާއްޖޭގެ އެތްލީޓުން ކޮލިފައިވެފައިވާކަމަށްވެސް ހައިޝަމް ފާހަގަކުރިއެވެ.


Stree box ofeehugai huttumeh nethi dhanee kuriyah\nސްޓްރީ ބޮކްސް އޮފީހުގައި ހުއްޓުމެއް ނެތި ދަނީ ކުރިއަށް\nފިލްމް ރިލީޒް ކުރިތާ ހަ ދުވަސް ތެރޭގައި މި ފިލްމަށް 54.89 ކްރޯޑް އިންޑިއަން ރުޕީޒް ވަނީ ލިބިފައި\nކ. މާލެ7ސެޕްޓެންބަރ 2018 | ހުކުރު 15:12 1,873\nސްޓްރީގެ ޕޯސްޓަރު - ހިންދުސްތާނީ ޓައިމްސް\nލީޑް ރޯލުން ޝްރައްދާ ކަޕޫރާއި ރާޖްކުމާރު ރާއޯ ފެނިގެންދާ ފިލްމް "ސްޓްރީ" އަށް ބޮކްސް އޮފީހުގައި ހުއްޓުމެއް ނެތި ދަނީ ބޮޑު އާމްދަނީއެއް ލިބެމުންނެވެ.\nއެގޮތުން ފިލްމް ރިލީޒް ކުރިތާ ހަ ދުވަސް ތެރޭގައި މި ފިލްމަށް 54.89 ކްރޯޑް އިންޑިއަން ރުޕީޒް ލިބިފައިވާ ކަމަށް ޓްރޭޑް އެންލިސްޓެއް ކަމަށްވާ ތަރަން އާދާޝް ކޮށްފައިވާ ޓްވީޓްގައި ވެއެވެ.\nމިދިޔަ މަހު 31 ގައި ރިލީޒްކުރި މި ފިލްމް ރިލީޒް ކުރި ފުރަތަމަ ދުވަހު 6.82 ކްރޯޑް ރުޕީސް ލިބިފައިވާ އިރު ހަފްތާ ބަންދުގައި އެ އަދަދު ވަނީ އިތުރުވެގެން ގޮސްފައެވެ. އެގޮތުން ހޮނިހިރު ދުވަހު ވަނީ 10.87 ކްރޯޑް ރުޕީސް އަދި އާދިއްތަ ދުވަހު ވަނީ 13.57 ކްރޯޑް ރުޕީސް ލިބިފައެވެ.\nބިރުވެރި މަޖާ ކަންތައްތަކެއް ފެނިގެންފާ މި ފިލްމްގެ ވެގެން ގޮސްފައި ވަނީ ފިލްމް އެޅުވި ފުރަތަމަ ދުވަހު އެންމެ ބޮޑު އާމްދަނީއެއް ލިބުނު ރާޖްކުމަރު ރާއޯގެ ފުރަތަމަ ފިލްމަށެވެ.\nޝްރައްދާގެ ފިލްމްތަކުގެ ތެރެއިން ފިލްމް ރިލީޒްކުރި ދުވަހު އެންމެ ބޮޑު އާމްދަނީއެއް ލިބިގެން ގޮސްފައިވާ ފިލްމަކީ 2014 ވަނަ އަހަރު ރިލީޒްކުރި "އޭކް ވިލަން" އެވެ. އެ ފިލްމަށް ފުރަތަމަ ދުވަހު ވަނީ 16 ކްރޯޑް އިންޑިއަން ރުޕީސް ލިބިފައެވެ.\n"ސްޓްރީ" އަށް ބޮކްސް އޮފީހުގައި ވަނީ މިއަހަރު ރިލީޒްކުރި "ސޯނޫކީ ޓީޓޫ ކި ސްވިޓީ" އަދި "ފުކްރޭ ރިޓާންސް" އަށް ވުރެ ބޮޑު އާމްދަނީއެއް ލިބިގެން ގޮސްފައެވެ.\nމި ފިލްމާ އެއް ދުވަހެއްގައި ރިލީޒް ކުރި ލީޑް ރޯލުން ދަރްމެންދްރާ އާއި ސަނީ ޑިއޯލް އަދި ބޮބީ ޑިއޯލް ފެނިގެންދާ "ޔަމްލާ ޕަގްލަ ދިވާނާ ޕިރްސޭ" އަށް މިހާތަނަށް ލިބިފައި ވަނީ ޖުމްލަ 8.25 ކްރޯޑް އިންޑިއަން ރުޕީސް ކަމަށް ރިޕޯޓްތައް ބުނެއެވެ.\nމި ހުކުރުގައި "ލައިލާ މަޖްނޫ"، "ގަލީ ގުލަޔާން،" އަދި "ޕަލްޓަން" ރިލީޒް ކުރުން ވެސް "ސްޓްރީ" އަށް ބޮކްސް އޮފީހުގައި ލިބެމުންދާ ކާމިޔާބަށް ހުއްޓުމެއް ނެތި ލިބެމުންދާނެތޯ ބެލުމަށް ގިނަ ފަރާތްތަކުން ވަނީ ޝައުގުވެރިކަން އުފެދިފައެވެ.


Raees ge Security Incharge Magaamun Dhurukoh, SPG ah Badhal Genesfi\nރައީސްގެ ސެކިއުރިޓީ އިންޗާޖް މަގާމުން ދުރުކޮށް، އެސްޕީޖީއަށް ބަދަލު ގެނެސްފި\nރައީސްގެ ސަލާމަތީ ކަންކަން ބަލަހައްޓަން ހަމަޖައްސާފައިވާ އެސްޕީޖީ ގްރޫޕްގެ ފޯމޭޝަންއަށް ބަދަލުތަކެއް ގެނެސް، އެ ގްރޫޕްގެ ކޮމާންޑަރަކަސް ހުންނެވި ކާނަލް އަހުމަދު ފަޔާޒް (ޕާޕާ) އެހެން މަގާމަކަށް ބަދަލުކޮށް އެ މަގާމަށް އާ ބޭފުޅަކު އިސްކޮށްފި އެވެ.\nރޭންކްތަކަށް ގެނައި ބަދަލާ ގުޅޭ ގޮތުން އެމްއެންޑީއެފްއިން އެއްޗެއް ބުނަން ދެކޮޅު ހެދި އެވެ. އެހެން ނަމަވެސް ސިފައިންގެ ބައެއް އޮފިޝަލުން މިއަދު ވިދާޅުވީ ޕާޕާ ބަދަލުކޮށްފައި ވަނީ މާލޭ އޭރިއާގެ ކޮމާންޑަރަކަށް ކަމަށެވެ. އަދި އެސްޕީޖީ ދެބަޔަކަށް ބަހާލައި ރައީސްގެ ސެކިއުރިޓީ ގްރޫޕްގެ ބޮޑަކަށް ހަމަޖެއްސީ ގިނަ ދުވަސްތަކެއް ވަންދެން އެ ދާއިރާގައި މަސައްކަތް ކުރެއްވި ސިފައިންގެ އިސް އޮފިސަރެއް ކަމަށްވާ ކާނަލް އިބްރާހިމް ރަޝީދު ކަމަށް އޮފިޝަލް ވިދާޅުވި އެވެ.\nއެނގިފައިވާ ގޮތުގައި ރައީސްގެ ސެކިއުރިޓީ އަށް ބަދަލުތައް ގެންނަނީ ލޯންޗްގައި އެއްޗެއް ގޮވުމުގެ ހާދިސާއަށް ފަހު އެކަމުގައި އަޅަން ޖެހޭ ފިޔަވަޅުތައް ބަލައި ދިރާސާ ކުރުމަށް ރައީސް އުފެއްދެވި ކޮމިޝަންގެ ލަފާގެ މަތިންނެވެ.\nރައީސް އާއި އަނބިކަބަލުން އަދި ސަރުކާރުގެ އިސް އޮފިޝަލުން ތިއްބެވި ރިޔާސީ ލޯންޗް ފިނިފެންމަލުގައި އެއްޗެއް ގޮވި ހާދިސާ ހިނގި ވަގުތު ރައީސްގެ ބޮޑީގާޑުންނާއި ސަލާމަތީ ފަރާތްތަކުން އަމަލު ކުރި ގޮތުން ސިފައިންނަށް ވަނީ ފާޑުކިޔުން ވަނީ އަމާޒުވެފަ އެވެ.\nހައްޖުގެ ދަތުރުފުޅަށް ފަހު އެއާޕޯޓުން މާލެ އައިސް، ރަސްމީ ފާލަމަށް ލޯންޗް ކައިރި ކުރަން އުޅެނިކޮށެވެ. އެ ގޮވުމުގެ ސަބަބުން ފަސްޓް ލޭޑީ މެޑަމް ފާތިމަތު އިބްރާހިމްގެ ބުރަކަށީގެ ކަށިތަކުގެ ފަސްތަނަކަށް ވަނީ ގެއްލުންވެފަ އެވެ. މީގެ އިތުރުން ރައީސްގެ ސެކްރެޓަރީ އަދި ޕްރޮޓޮކޯލް ހެޑާއި ރައީސް ބޮޑީގާޑެއްގެ އެކިތަންތަން ފިހި ޒަހަމްވެ އަދިވެސް އަންނަނީ ފަރުވާދެމުންނެވެ. މެޑަމް އަށް ވެސް އަންނަނީ ފަރުވާދެމުންނެވެ.\nމަޒާޑާ ކެފޭ ޖޫރިމަނާކޮށްފި\nފިރިހެން ކުއްޖަކާ ބެހެނިކޮށް ހައްޔަރުކުރި މީހާއަށް ދައުވާކޮށްފި


މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން ޕލކ ގައި މަސައްކަތް ކުރެއްވުމަށް ޝައުޤުވެރިވެވަޑައިގަންނަވާ ފަރާތްތަކަށް މަރުޙަބާ ދަންނަވަމެވެ.\nމަޤާމު: ކޮމްޕެނީ ސެކްރެޓަރީ\nވާރކް ސައިޓް: އެމްޓީޑީސީ ހެޑްއޮފީސް، މާލެ\n- ކުންފުނީގެ އިންވެސްޓަރ ރިލޭޝަންސްގެ މަސައްކަތްތައް ބެލެހެއްޓުމާއި ކުންފުނީގެ އިންވެސްޓަރުންނާއި އަދު އިންވެސްޓްކުރުމަށް ޝައުޤުވެރިވާ ފާރާތްތަކާއި ކުންފިނީގެ ފަރާތުން މުއާމަލާތްކުރާ ފޯކަލް ޕޮއިންޓެއްގެ ގޮތުގައި މަސައްކަތް ކުރުން. އަދި އިންވެސްޓާރ ރިލޭޝަންސްއާ ގުޅުންހުރި ކަންކަމާ ގުޅޭ ގޮތުން މަޢުލޫމާތު ހޯދުމަށް އެދޭ ފަރާތްތަކާއި ހަރުދަނާ އަދި ޕްރޮފެޝަނަލްކޮށް މުއާމަލާތްކޮށް އެ ފަރާތްތަކުން ބޭނުންވާ މަޢުލޫމާތުން އަވަހަށް ފޯރުކޮށްދިނުން.\n- ހިއްސާ ވިއްކުމާއި އަދި ހިއްސާ އެކަށައެޅުމަށް ކުންފުނިން ބޭނުންވެއްޖެނަމަ ހިއްސާ ވިއްކުމާއި އަދި ހިއްސާ އެކަށައެޅުމާ ގުޅޭ އެންމެހާ މަސައްކަތްތައް ހިންގުމާއި ބެލެހެއްޓުން.\n- ކުންފުނީގެ ބޯޑް ޑިރެކްޓަރުންގެ ބައްދަލުވުންތަކަށާއި އަދި ބޯޑުގެ ސަބް ކޮމިޓީތަކުގެ އެޖެންޑާ އައިޓަމް ތައްޔާރު ކުރުން.\n- ކުންފުނީގެ ބޯޑް ޑިރެކްޓަރުންގެ ބައްދަލުވުންތަކަށާއި ކުންފުނީގެ އަހަރީ ޢާންމު ޖަލްސާތަކާއި ޚާއްޞަ ގޮތުން ބާއްވާ ޢާންމު ޖަލްސާތަކަށް ނޯޓިސް ތައްޔާރުކޮށް އަދި މި ބައްދަލުވުންތަކުގެ ޔައުމިއްޔާ ތައްޔާރުކުން.\n- ކުންފުނީގެ ފަރާތުން ބަލަހައްޓަންޖެހޭ އެންމެހައި ރަޖިސްޓަރީތައް ތައްޔާރުކޮށް ބެލެހެއްޓުން.\n- އެކިއެކި ބައްދަލުވުންތަކުގެ ޔައުމިއްޔާ ތައްޔާރު ކުރުން.\n- ޑިރެކްޓަރުންގެ އަހަރީ ރިޕޯޓާއި، ކުއާޓަރލީ ރިޕޯޓުތައް އަދި ކޯޕަރޭޓް ގަވަރނަންސް ރިޕޯޓުތައް ތައްޔާރުކުރުން\n- ކުންފުނި ކުރިއަށް ގެންދަނީ ކޯޕަރޭޓް ގަވަރނަންސް ކޯޑް އަދި އެހެނިހެން ޤާނޫނާއި ގަވާއިދުތަކާ އެއްގޮތަށްތޯ ބަލައި ކަށަވަރުކުރުން.\n- ކުންފުނީގެ ޤާނޫނުތަކާއި އެހެނިހެން ގަވާއިދުތަކާއި އެއްގޮތަށް ކޮމްޕެނީ ސެކްރެޓަރީ ކަމުގެ މަޤާމާއި މަސްއޫލިއްޔަތު އަދާކުރުން.\nމަޤާމުގެ ޝަރުޠުތައް އަދި ތަޖުރިބާ:\n- ރާއްޖޭގެ ސަރުކާރުން އެކްރެޑިޓް ކުރާ ޔުނިވަރސިޓީއަކުން ކޮމަރސް / މެނޭޖްމަންޓް / ޤާނޫނީ ދާއިރާ ނުވަތަ މަސައްކަތާ ގުޅުން ހުރި ދާއިރާއަކުން ބެޗްލަރސް ޑިގްރީއެއް ހާސިލުކޮށްފައިވުން.\n- މަދުވެގެން އެއް އަހަރު ދުވަހުގެ މަސައްކަތުގެ ތަޖުރިބާ ލިބިފައިވާ މީހެއްކަމުގައިވުން.\n- ދިވެހި ބަހުންނާއި އިނގިރޭސި ބަހުން ފަރިތަކަމާއެކު ތަކެތި ލިޔެ އަދި މުއާމަލާތް ކުރުމުގެ ޤާބިލުކަން ލިބިފައިވުން.\n- ބިނާކުރުވަނިވި ޚިޔާލުތައް ހާމަކުރުމާއި އެފަދަ ހުށަހެޅުމުގެ ޤާބިލުކަން ލިބިފައިވުން.\n- އަމިއްލަ އިސްނެގުމާއެކު މުވައްޒަފުންނާ ގުޅިގެން މަސައްކަތް ކުރަން އެނގުމާއި، މަސައްކަތް ރާވައި ހިންގުމުގެ ޤާބިލުކަން ލިބިފައިވުން.\n- ތެދުވެރި އަދި އަމާނާތްތެރި ފަރާތެއް ކަމުގައިވުން.\nމުސާރަ: މަސައްކަތާއި ތަޖުރިބާ އަދި ތަޢުލީމީ ފެންވަރަށް ބިނާކޮށް މުސާރަ ކަނޑައެޅޭނެ.\nމަތީގައިވާ މަޤާމަށް ޝައުޤުވެރިވެލައްވާ ފަރާތްތަކުން 28 ސެޕްޓެންބަރު 2014 ވަނަ ދުވަހުގެ 3:00 ގެ ކުރިން ކުންފުނީގެ އޮފީހަށް ސީވީއާއި ލިބިވަޑައިގެންފައިވާ ތަޢުލީމީ ސެޓުފިކެޓުތަކުގެ ކޮޕީ، އައި.ޑީ ކާޑުގެ ކޮޕީ، ޕާސްޕޯޓް ސައިޒްގެ އެއް ފޮޓޯ، ރެފެރަންސް ލެޓަރސް އަދި އެހެނިހެން ސަޕޯޓިންގ ޑޮކިއުމަންޓްސްތަކާއެކު މަޤާމަށް ކުރިމަތިލުމަށް އެދި ސިޓީ ފޮނުއްވުން އެދެމެވެ.


Flying school ge kiyevun fashaifi\nފްލައިން ސްކޫލުގެ ކިޔެވުން ފަށައިފި\nއައިލެންޑް އޭވިއޭޝަން ސާވިސް އާއި މޯލްޑިވްސް ނެޝަނަލް ޔުނިވާސިޓީ މޯލްޑިވިއަންގެ އޭވިއޭޝަން އެކަޑެމީ އުފެއްދުމަށް ނިންމާ އެއްބަސްވުމުގައި ސޮއި ކުރުމަށް ބޭއްވި ރަސްމިއްޔާތުގެ ތެރެއިން\nޕައިލެޓުން ތަމްރީނު ކުރުމަށް އައިލެންޑް އޭވިއޭޝަން ސާވިސް (އައިއޭއެސް) އާއި މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގުޅިގެން ހަދާފައިވާ މޯލްޑިވިއަންގެ އޭވިއޭޝަން އެކަޑެމީގައި މިއަދު ކިޔަވައިދޭން ފަށައިފި އެވެ.\nފްލައިން ސްކޫލުގެ ރިފްރެޝާ ޕްރޮގްރާމުގެ ފުރަތަމަ ބެޗްގެ ކިޔެވުން 35 ދަރިވަރުންނާ އެކު ކުރިއަށް ގެންދަނީ އޮންލައިން ކޮށެވެ.\nމި ޕްރޮގްރާމުގައި 150 ގަޑިއިރުގެ ތިއަރީ ކްލާހާއި 10 ގަޑިއިރުގެ ފްލައިން ކުރިއަށް ގެންދާނެ އެވެ. ތިއަރީ ކްލާސްތައް ކުރިއަށް ގެންދަން ނިންމާފައިވަނީ ހޯމަ ދުވަހުން ފެށިގެން ބުރާސްފަތި ދުވަހާ ހަމައަށް މެންފުރު ފަހު 1:00 އިން އިރުއޮއްސި 6:00 އަށެވެ.\nފްލައިންތައް ކުރިއަށް ގެންދިއުމަށް ނިންމާފައިވަނީ ރިފްރެޝާ ޕްރޮގްރާމުގައި ދަރިވަރުންގެ ފެންވަރު ބަލައި ވަޒަން ކުރުމަށްފަހު އެވެ.\nމޯލްޑިވިއަންގެ އޭވިއޭޝަން އެކަޑެމީގެ ނަމުގައި ހަދާފައިވާ ފްލައިން ސްކޫލު ރަސްމީކޮށް އިފްތިތާހުކުރީ މިދިޔަ މަހުގެ 28 ވަނަ ދުވަހު އެވެ.\nއައިއޭއެސް އާއި އެމްއެންޔޫ ގުޅިގެން އުފެއްދި ކުންފުނިން ހަދާފައިވާ ފްލައިން ސްކޫލު ހިންގުމަށް ޗެކް ރިޕަބްލިކްގެ "ފްލައިން އެކަޑަމީއާ" ވަނީ ހަވާލުކޮށްފަ އެވެ. ފްލައިން އެކަޑަމީ އަކީ ފްލައިން ސްކްލޫތައް ހިންގުމުގައި މުޅި ޔޫރަޕްގައި ވެސް އެންމެ ފާހަގަކޮށްލެވޭ އެއް ކުންފުންޏެވެ.\nފްލައިން ސްކޫލުގެ ދަރިވަރުންގެ އިންހައުސް ކްލާސްތައް ކުރިއަށް ގެންދިއުމަށް ހަމަޖައްސާފައިވަނީ އައްޑޫގައި ހުންނަ އެމްއެންޔޫގެ ކެމްޕަސް ގައެވެ. ފްލައިން ސްކޫލު ހިންގާނީ ގަން އިންޓަނޭޝަނަލް އެއާޕޯޓް ހިންގާ ގަމުގަ އެވެ.\nފްލައިން ސްކޫލުގެ ކިޔެވުން ފެށިއިރު އެ ސްކޫލަށް ކުދިން ވެއްދުމުގައި އެކި ސަބަބުތަކާ ހެދި ޕައިލެޓް ޓްރޭނިން މެދުކެނޑިފައިވާ ދަރިވަރުންނަށް އިސްކަންދީފައިވެ އެވެ. އަދި ޕައިލެޓުން ތަމްރީނުކުރުމުގެ އިތުރުން އޭވިއޭޝަން ދާއިރާގެ އެހެނިހެން ތަމްރީންތައްވެސް ސްކޫލުގައި ހިންގުމަށް ނިންމާފައިވެ އެވެ. ފްލައިން ސްކޫލުގައި އަހަރަކު 80 ކުދިންނަށް ޖާގަ ދޭން ނިންމާފައިވެ އެވެ.\nމޯލްޑިވިއަން ގައުމީ ޔުނިވާސިޓީ އައިލެންޑް އޭވިއޭޝަން\nއިތުރު މަންޒިލްތަކަށް ދަތުރުތައް ފަށަން ދިރާސާކުރަނީ\nއީދު ދަތުރުތަކުގެ ޑިމާންޑު ބޮޑެއް ނުވޭ: މޯލްޑިވިއަން


ލެއި ގަނެވިއްކުން (2) – DhiSalafiyyah\nލެއި ގަނެވިއްކުން (2)\n26/03/2013 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން\nލެއި ވިއްކުމުގެ ޙުކުމް:\nލެއި ވިއްކުމަކީ ޙަރާމްވެގެންވާ ކަމެކެވެ. މިކަމުގެ ޙަރާމްކަން ވަނީ ކީރިތި ޤުރުއާނުންނާއި ސުންނަތުންނާއި އިޖުމާޢުން ޘާބިތުވެފައެވެ.\nﷲ ވަޙީ ކުރައްވާފައިވެއެވެ. ((حُرِّمَتْ عَلَيْكُمْ الْمَيْتَةُ وَالدَّمُ وَلَحْمُ الْخِنزِيرِ)) المائدة:3މާނައީ: “މުޅަތަކެއްޗާއި، (އޮހޮރޭ) ލެޔާއި، އޫރުމަސް ތިޔަބައިމީހުންގެ މައްޗަށް ޙަރާމްވެގެންވެއެވެ.”\nއަދިވެސް ވަޙީ ކުރައްވާފައިވެއެވެ. ((إِنَّمَا حَرَّمَ عَلَيْكُمْ الْمَيْتَةَ وَالدَّمَ وَلَحْمَ الْخِنزِيرِ وَمَا أُهِلَّ بِهِ لِغَيْرِ اللَّهِ فَمَنْ اضْطُرَّ غَيْرَ بَاغٍ وَلَا عَادٍ فَلَا إِثْمَ عَلَيْهِ إِنَّ اللَّهَ غَفُورٌ رَحِيمٌ)) البقرة:173 މާނައީ: “ތިޔަބައިމީހުންނަށް އެކަލާނގެ ޙަރާމް ކުރައްވާފައިވާކަން ކަށަވަރީ، މުޅަ ތަކެއްޗާއި، ލެޔާއި، އޫރުމަހާއި، ﷲ ފިޔަވައި އެހެން ފަރާތެއްގެ ނަންގަނެ ކަތިލާ ތަކެއްޗެވެ. ފަހެ، މަޖުބޫރު ވެއްޖެމީހާ ނުކިޔަމަންތެރިކަމެއް އަދި ހައްދުފަހަނަޅައި ދިޔުމެއްނެތި (އެތަކެތިން ކެއުމުގައި) އެމީހާގެ މައްޗަކަށް ފާފައެއް ނެތެވެ. ހަމަކަށަވަރުން ﷲ އީ، ގިނަގިނައިން ފާފަފުއްސަވާ ރަޙީމް ވަންތަ ރަސްކަލާނގެއެވެ.”\nއަދިވެސް ވަޙީ ކުރައްވާފައިވެއެވެ. ((إِنَّمَا حَرَّمَ عَلَيْكُمْ الْمَيْتَةَ وَالدَّمَ وَلَحْمَ الْخِنْزِيرِ وَمَا أُهِلَّ لِغَيْرِ اللَّهِ بِهِ فَمَنْ اضْطُرَّ غَيْرَ بَاغٍ وَلَا عَادٍ فَإِنَّ اللَّهَ غَفُورٌ رَحِيم)) النحل:115 މާނައީ: “ތިޔަބައިމީހުންނަށް، އެކަލާނގެ حرام ކުރައްވާފައިވާކަން ކަށަވަރީ، މުޅަތަކެއްޗާއި، ލެޔާއި، އޫރުމަހާއި، ﷲ ފިޔަވައި އެހެން ފަރާތެއްގެ ނަންގަނެ ކަތިލާ ތަކެއްޗެވެ. ފަހެ، ނުކިޔަމަންތެރިވެ، ދެކޮޅުވެރިވުމެއް އަދި ހައްދުފަހަނަޅައިދިއުމެއް ނެތި، މަޖުބޫރު ވެއްޖެމީހާ (ދަންނާށެވެ!) ފަހެ، ހަމަކަށަވަރުން، ﷲ އީ، ގިނަގިނައިން ފާފަފުއްސަވާ، ރަޙީމް ވަންތަ ރަސްކަލާނގެއެވެ.”\nމިއާޔަތްތަކުން ދަލީލުނެގޭގޮތް: މިއާޔަތްތަކުގައި ﷲ ތަޢާލާ އެވަނީ ލެއި ކެއުން ޙަރާމްކުރައްވާފައެވެ. ރަސޫލުﷲ ޞައްލަﷲ ޢަލައިހިވަސައްލަމަގެ ޙަދީޘްގައިވާފަދައިން އެކެއުން ޙަރާމްވެފައިވުމުން އެ ވިއްކުން ޙަރާމްވާނެއެވެ. އެކަލޭގެފާނު ޙަދީޘް ކުރައްވާފައިވެއެވެ. ((إِنَّ اللَّهَ إِذَا حَرَّمَ عَلَى قَوْمٍ أَكْلَ شَىْءٍ حَرَّمَ عَلَيْهِمْ ثَمَنَهُ)) (أخرجه أبو داود و ابن حبان و ابن المنذر في الأوسط) މާނައީ: “ހަމަކަށަވަރުން ﷲ ބައެއްގެ މައްޗަށް އެއްޗެއް ކެއުން ޙަރާމްކުރައްވައިފިނަމަ، އެބައެއްގެ މައްޗަށް އެވިއްކައިގެން ލިބޭ ފައިދާ ޙަރާމްކުރެއްވިއެވެ.” އަދިވެސް ޔަހޫދީންނާބެހޭގޮތުން އަބޫ ހުރައިރާ ރަޟިޔަﷲ ޢަންހު ކިބައިން ރިވާވެފައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘް ކުރެއްވިއެވެ. ((قَاتَلَ اللَّهُ يَهُودَ حُرِّمَتْ عَلَيْهِمْ الشُّحُومُ فَبَاعُوهَا وَأَكَلُوا أَثْمَانَهَا)) (البخاري) މާނައީ: “ﷲ ޔަހޫދީން ޤަތުލުކުރައްވާށިއެވެ! އެބައިމީހުންނަށް ސަރުބީ ޙަރާމްކުރެވުނެވެ. އެހެންނަމަވެސް، އެބައިމީހުން އެވިއްކާ އަދި އެއިން ލިބޭ ފައިދާތައް ކައި އުޅުނެވެ.” މިޙަދީޘުން ދަލީލު ލިބޭގޮތުގައި ޝަރީޢަތުގައި ކެއުން ޙަރާމް ކުރައްވާފައިވާ އެއްޗެއް ވިއްކައިގެން ލިބޭ ފައިދާވެސް ޙަރާމްވެގެންވެއެވެ. (ބައްލަވާ: المحلي 9/8 ، وأحكام القرآن للجصاص 1/117 ، فتح الباري 4/415 – 416)\nއަބޫ ޖުޙައިފާ ރަޟިޔަﷲ ޢަންހު ކިބައިން ރިވާވެފައިވެއެވެ. ((إِنَّ رَسُول اللهِ صلى الله عليه وسلم حرَّمَ ثَمَنُ الدَّمِ)) (البخاري: 2209)މާނައީ: “ހަމަކަށަވަރުން ރަސޫލުﷲ ޞައްލަﷲ ޢަލައިހިވަސައްލަމަ ލެއި ވިއްކައިގެން ލިބޭ ފައިދާ ޙަރާމްކުރެއްވިއެވެ.”\nމިޙަދީޘުން ދަލީލު ނެގޭގޮތް: އައްޝައުކާނީ ވިދާޅުވެފައިވެއެވެ. “(މި ޙަދީޘްގައި) ޙަރާމްއޭ ބުނެވުމުގެ މުރާދަކީ ލެއި (ވިއްކައިގެން ލިބޭ) އަގެވެ. ފަހެ އެހެންކަމުން މިޙަދީޘުން ދަލީލުކޮށްދެނީ އެ ވިއްކުން ޙަރާމްކަމެވެ.” (نيل الأوطار).\nލެއި ވިއްކުމަކީ ޙަރާމްވެގެންވާ ކަމެއްކަމުގެ އިޖުމާޢު އިބްނުލް މުންޛިރާއި، އައްޝަވްކާނީއާއި، އިބްނު ޙަޖަރު ނަޤުލުކުރައްވާފައުވެއެވެ. އިބްނު ޙަޖަރު ‘ފަތުޙުލް ބާރީ’ ގައި ވިދާޅުވެފައިވެއެވެ. “އެ (އެބަހީ: ލެއި) އިޖުމާޢުން ޙަރާމެވެ. އެބަހީ؛ ލެއި ވިއްކުމާއި، އޭގެ ފައިދާގައި ހިފުމެވެ.”\nލެއި ވިއްކުން ޤުރުއާނުންނާއި ސުންނަތުންނާއި އިޖުމާޢުން ޙަރާމްވެފައިވާއިރު، ލެއި ވިއްކައިފިނަމަ އެމުޢާމަލާތުގެ ޙުކުމަކީ ކޮބާ؟\nލެއި ވިއްކުމަކީ ފިޤުހު ޢިލްމުވެރިންގެ އަރިހުގައި ބާޠިލު ވިއްކުމެކެވެ. ލެއި ވިއްކައިފިނަމަ ލެއި ގަތްފަރާތަށް އޭގެ އަގު އަނބުރާ ރައްދުކުރުން ވާޖިބުވާނެއެވެ. އެހެނީ، ލެއަކީ ނަޖިސް، ގަނެއްވިއްކުން ހުއްދަނޫން އެއްޗެކެވެ. އަދި ލެއި މިލްކުކުރުން ހުއްދަވެގެންނުވެއެވެ. މިލްކުކުރުން ޞައްޙަނުވާ އެއްޗެއް ވިއްކުމަކީ ހުއްދަކަމެއް ނޫނެވެ. އަދި ހަމައެހެންމެ، އޭގެ ނަޖިސްކަމާހުރެ ކެއުންވެސް ޞައްޙަވެގެންނުވެއެވެ. އަދި ބަޔާންވެދިޔަ އަބޫ ޖުޙައިފާގެ ޙަދީޘްގައިވާ ފަދައިން ޝަރުޢީގޮތުން އެ ވިއްކުންވެސް ޞައްޙަވެގެންނުވެއެވެ. އެހެންކަމުން، އޭގެ އަގުގައި ހިފުމަކީ މީސްތަކުންގެ މުދާ ބާޠިލުގޮތުގައި ކެއުމެވެ. ﷲ ތަޢާލާ ވަޙީ ކުރައްވާފައިވެއެވެ. ((لا تَأْكُلُوا أَمْوَالَكُمْ بَيْنَكُمْ بِالْبَاطِلِ)) (النساء: 29) މާނައީ: “ބާޠިލުގޮތުގައި ތިޔަބައިމީހުންގެ މުދާތައް ތިޔަބައިމީހުންގެ މެދުގައި ނުކާށެވެ!”\nއަދި ހަމައެހެންމެ، ލެއަކީ އެއްވެސްމީހެއްގެ މިލްކިއްޔާތުގެގޮތުގައި ގުނޭނެ އެއްޗެއް ނޫނެވެ. އެހެންކަމުން، ލެއި ވިއްކައިފިނަމަ ބެލެވޭނީ މިލްކު ނުވާ އެއްޗެއް ވިއްކުންކަމުގައެވެ. ލެއަކީ މިލްކުވާ އެއްޗެއްނަމަ އިންސާނާ މަރުވުމުން އޭނާގެ ވާރުތަވެރިންނަށް ލެއި ވާރުތަކުރާނެއެވެ. އެގޮތަށް ވާރުތަވެރިންނަށް ލެއި ވާރުތަނުކުރާތީ އެނގޭކަމަކީ ލެއަކީ މިލްކިއްޔާތުގެގޮތުގައި ގުނޭނެ އެއްޗެއް ނޫންކަމެވެ. ޢިލްމުވެރިން އިޖުމާޢުވެވަޑައިގެންފައިވާގޮތުގައި މިލްކު ނުވާއެއްޗެއް ވިއްކައިފިނަމަ އެވިއްކުން ބާޠިލުވެގެންވެއެވެ.\nލެއި ވިއްކުން ނަހީވެގެންވުމުގެ ޢިއްލަތް:\nލެއަކީ ނަޖިހެއްކަމަށް ވިދާޅުވެލައްވާ ޢިލްމުވެރިންގެ އަރިހުގައި، ލެއި ވިއްކުން ނަހީވެގެންވުމުގެ ޢިއްލަތަކީ ނަޖިހަކަށްވުމެވެ. އިބްނު ރުޝްދު ވިދާޅުވެފައިވެއެވެ. “ޢިލްމުވެރިން އިއްތިފާޤުވެވަޑައިގެންފައިވާގޮތުގައި އެއްގަމު ޖަނަވާރުންގެ ލެއަކީ ޙަރާމް އެއްޗެކެވެ.” (ބިދާޔަތުލް މުޖުތަހިދު: 4/79)\nއިބްނުލް ޢަރަބީ ‘އަޙްކާމުލް ޤުރުއާން’ ގައި ވިދާޅުވެފައިވެއެވެ. “ޢިލްމުވެރިން އިއްތިފާޤުވެވަޑައިގެންފައިވާގޮތުގައި ލެއަކީ ނަޖިސް ޙަރާމް އެއްޗެކެވެ. އަދި އެ ނުކެވޭނެއެވެ. އަދި އޭގެން މަންފާއެއްވެސް ލިބިނުގަނެވޭނެއެވެ.”\nމިކަމުގެ މައްޗަށް ބިނާކޮށް، ކެއުން ޙަރާމް ކޮންމެ އެއްޗަކީ އިޖުމާޢުން ވިއްކުން ހުއްދަނޫން އެއްޗެކެވެ.\nލެއި ގަނެވިއްކުން (1)


Majeedhee maguge raha thafaathu kolli "Friday Kitchen"\nމަޖީދީމަގުގެ ރަހަ ތަފާތުކޮށްލި ފްރައިޑޭ ކިޗަން!\nމި ފިހާރައިން އެންމެ ގިނައިން ވިކެނީ އެކިކަހަލަ ބަދަން -- އަވަސް ފޮޓޯ: އަހްމަދު ޝުރާއު\nވެރިރަށް މާލޭގެ އެންމެ ކާރުބާރޫ ބޮޑު މަޖީދީމަގަކީ ސުރެންސުރެން ދަމާލާފައިވާ ބޮޑު ފިހާރަ ފައްޗެކެވެ. މިއީ މާލޭގައި އެންމެ ބޮޑު ބާޒާރު ވެސް މެއެވެ. ފައިވާނާއި ހެދުމާއި ބޫޓާއި ދަބަސްތަކުގެ ފިހާރަތަކުގެ މެދަށް މުޅީން އެހެން ރަހައެއްގެ ފިހާރައެއް ހުޅުވުމުން ދެން އަޅައި ނުގަނެއް ނުދާނެ އެވެ. ނަންވެސް ތަފާތީ އެވެ. ބާވަތާއި ރަހަ ވެސް ތަފާތީ އެވެ. މަޖީދީ މަގުގައި މާ އަލި ގަދަވެގެން އުޅެނީ "ފްރައިޑޭ ކިޗަން" އެވެ.\nބާޒާރު ހަބެއްގެ މެދުގައި ހުރި "ފްރައިޑޭ ކިޗަން" ފިހާރަތެރެއަށް ވަދެގެން ދިޔައިރު މި ވަދެވުނީ މަޖީދީ މަގުގެ ފިހާރައަކަށްތޯ ނޫނީ ޒަމާނީވެފައި އޮތް އިންޑިއާ / ޕާކިސްތާނު އަވަށްގަނޑު ހިސާބުގެ ބަޒާރުމަތީ ފިހާރައަކަށްތޯ ސުވާލު އުފެދުނެވެ. ތަފާތަކީ މި ފިހާރާގައި މިހިރަ ތަކެތި އިންޑިއާގައި ހުންނަހެން ގޯނި ގޯނީގައި ފުނި ފުންޏަށް ނެތުމެވެ. ވިއްކަން ހުންނަ މީހާ މުއްޖަހާފައި ގޯނިތަކުން ނުނަގާ ކަމެވެ. ވެއްޓޭ އެއްޗެހި ނަގައި އަނެއްކާ ގޯންޏަށް ނުލާ ކަމެވެ. އެކި ޒާތް ޒާތުގެ ފޮނި ކާއެއްޗެހި ބަންދުކޮށްފައި މިހުރީ ރީތި ބޮޑެތި ބޯ ބިއްލޫރި ފުޅިތަކެއްގަ އެވެ. ބޭރަށް އެބަފެނެ އެވެ. ވަދެވިފައި މިހުރީ ހިއްކި މޭވާ އާއި ހަލުވާތަކާއި ބަދަނުގެ ގުދަނަކަށް ނޫނެވެ. ދުނިޔެ އަކަށެވެ. މިދުނިޔެ މިއޮތީ މަޖީދީ މަގުގަ އެވެ. މިތާނގައި ކުޅު ދިޔައިވާ ގޮތް އެބަވެއެވެ.\nފިހާރައިގެ ބަދަންތައް ރާއްޖެ އެތެރެ ކުރަނީ ބެންކޮކް އިން -- އަވަސްފޮޓޯ: އަހްމަދު ޝުރާއު\nމި ފިހާރައިގެ އިތުރު ހަތަރު އައުޓްލެޓް އެއް މާލޭގައި ހުރޭ -- އަވަސްފޮޓޯ: އަހްމަދު ޝުރާއު\nމި ފިހާރައިގައި ބަރިބަރިއަށް އަތުރާފައި ހުރި ފުޅިތަކުގައި އެތައް ވައްތަރެއްގެ ހިއްކި މޭވާ އެބަހުއްޓެވެ. މޭވާގެ އޮށާއި ބަދަނެވެ. ވާތްފަޅީގައި ހިއްކާފައި މިހިރީ އެކި ފާޑު ފާޑުގެ މޭވާ އެވެ. ކަނާތްފަޅީގައި ނަން ހުސްކުރާ ވަރަށް އެކި ސައިޒުގެ ބަދަނެވެ. ބަދަނުގެ ވެސް އެކި ވައްތަރެވެ. މި ބަދަންތައް ފޮނިކުރަމުން ކުރަމުން ގޮސް އެންމެ ފަހުން ޗީޒް އަޅައިގެން ބާބަކިއުހަދައި، ރޯފިލުވާލާފައި ވެސް އެބަހުއްޓެވެ.\nބަދަންތަކާ ޖެހިގެން މިހުރީ ދިވެހިންގެ ރަހަތަކާ މުޅިން ތަފާތު ދުބާއީ އާއި ތުރުކީގެ ފޮނި ހަލުވާ ތަކެކެވެ. ހަމައެކަނި ހަލުވާތައް ބަލައިލަން ވެސް ރީއްޗެވެ. ކާށި ހުންނާއި ހަކުރު އުނގުޅި ހަލުވާތައް ވަރަށް ވަރަށް ފޮންޏެވެ. މިއީ ތުރުކީ މީހުންގެ "ޓާކިޝް ޑިލައިޓްސް" އެވެ. ފޮނި ކަމުންގޮސް ކުޑަދުލަށް ވެސް ވަރަށް "ޑިލައިޓްފުލް" އެވެ.\nތުރުކީ ހަލުވާތަކުގެ އެކި ބާވަތްތައް ޑިސްޕްލޭގައި -- އަވަސްފޮޓޯ: އަހްމަދު ޝުރާއު\nތުރުކީ މީހުންގެ "ސިގްނޭޗާ" ޓާކިޝް ޑިލައިޓްސް ރާއްޖޭގެ ބާޒާރުގައި އަތްފޯރާ އަގެއްގައި، ދިވެހިންނަށް ވިއްކި ދާނެ ކަމަށް ކުރިން ހީ ކުރެވިފައެއް ނޯވެއެވެ. އެކަމަކު މިއޮއް ވިކެނީ އެވެ. އަދި މި ހަލުވާތަކާއި ފޮނި މާމުޔާއި ފޮނި ހުންޏާއެކު މޮޑެވިފައި އޮތީ ވެސް ލޯބީގެ ކުޑަ ވާހަކަ އެކެވެ. "ފްރައިޑޭ ކިޗަން" ފެށެނީ މި ވާހަކައިންނެވެ. މި ފިހާރައިގެ ޑިސްޕްލޭގައި މިހިރަ ތުރުކީ ހަލުވާ ތަކުގެ ފޮނި ރަހަ މިގޮތަށް ލިބެން މި ފެށީ ދިވެހި ޖޯޑެއްގެ ލޯބީގެ ގުޅުމަކުންނެވެ.\nމި ފިހާރައިގެ ވެރިންނަކީ އިންޑިއާގެ ހަބީބް ރަހްމާން މުހައްމަދު ހަނިފާ އާއި އޭނާގެ އަންހެނުން ރާއްޖޭގެ ރައުނާ މުހައްމަދެވެ. ރައުނާގެ ދޮށީ ފިރިހެންދަރިފުޅު އަދި ހަބީބުގެ ދޮންދަރިފުޅުގެ ކައިވެނި ހަފްލާ ދަރުބާރުގޭގައި ބޭއްވީ 2017 އިގެ މެދުތެރޭގައި އަރަބި ތީމަކަށެވެ. ކައިވެނީގެ އެ ހަފްލާގައި މެހެމާނުންނަށް ދިން ހަދިޔާ އަކީ މި "ފްރައިޑޭ ކިޗަން" ގައި މިހިރަ ކަހަލަ ފޮނިގަދަ "ޓާކިޝް ޑިލައިޓްސް" އެވެ. މެހެމާނުންނަށް ދިން އެ ކުޑަ ހަދިޔާއަށްފަހު، ދިވެހިން ވެސް ތުރުކީގެ ރަހަތަކަށް އާނއެކޭ ބުނާނެ ކަން ޔަގީން ވުމުން ޖެހިގެން އައި އަހަރު މި ވިޔަފާރި ފެށީ އެވެ.\nއަރަބި ތީމް އަކަށް ބޭއްވި ކައިވެނި ޕާޓީގައި މެހެމާނުންނަށް ހަދިޔާ އަކަށް ދިނީ ތުރުކީ ހަލުވާ --\n"އެންމެ ފުރަތަމަ ކައިވެނި ޕާޓީގެ ތީމާމެދު ވިސްނި އިރުވެސް ހިއެއް ނުކުރަން މިކަހަލަ އެއްޗެއް ގެންނަން ޖެހޭނެ ކަމަކަށް. ދެން ފަހުން އަރަބިކް މޮރޮކޮން ތީމް ފައިނަލް ވުމުން، ވެޑިންގް ޕްލޭނާސް ވެސް ބުނި ގިވް އަވޭ އެއް ދެންޏާ ޖެހޭނީ ތީމް އާ ގުޅުވައިގެންނޭ ދޭން." މި ކަވެނިގައި ހިމެނުނު އަދި މިހާރު ފްރައިޑޭ ކިޗަން ހިންގުުމުގައި އިސްކޮށް އުޅޭ ޒުވާން އަންހެން ކުއްޖާ ބުންޏެވެ. "އެހިސާބުން ރަހަ ބަލާފައި ވިއްކުމުގެ ހިޔާލެއް އައީ. އަދި ދެން ވެޑިންގައި އެހާ ގިނަ މީހުންނަށް އިންވައިޓް ކުރާ އިރު ގިވް އަވޭ އަކަށް ދޭން ނިންމީ. ނިންމާފަ އެ ރަހަ ބެލި މީހުންގެ ފީޑްބެކަށް ބަލާފައި ރާއްޖޭގެ މީހުންނަށްވެސް ކަމުދާތީ 'ޓާކިޝް ޑިލައިޓްސް' ފިހާރައިގެ މެއިން ރަހައަކަށް ހިމަނާ ފިހާރަ ހުޅުވަން ނިންމީ"\nމިކަން ފެށުނީ ފެށުނީ ކައިވެނީގެ ތެރެއިންނެވެ. ހިޔާލަކީ ދޮން ބައްޕަ ހަބީބުގެ ހިޔާލެކެވެ. އޭނާ ބުނި ގޮތުގައި އޭނާ އިންޑިއާއިން ކޮންމެ ފަހަރަކު އެއްޗެހި ގެންނަން ޖެހުމަށްވުރެ ރާއްޖޭގައި އެކަހަލަ ފިހާރަ އެއް ހުޅުވުން މާ ބުއްދިވެރި އެވެ. އަދި ރާއްޖޭ މީހުންނަށް މިކަހަލަ ހަލުވާއާ ބަދަންތައް މާ ބޮޑަށް ނޭނގުނަސް މި އެއްޗެހި ފަސޭހައިން ރާއްޖޭގައިވެސް ލިބުމަކީ އުފަލަކަށް ހަދަން ބޭނުންވީ އެވެ.\nމި ފިހާރައަށް "ފްރައިޑޭ ކިޗަން" ދީފައި ވަނީ ވެސް ދޮންބައްޕަ، ހަބީބާ ގުޅުވައިގެނެވެ. ހުކުރު ދުވަހަކީ އޭނާގެ ވަރަށް ހާއްސަ ދުވަހަކަށް ވާތީ އެވެ.\n"ހުކުރު ދުވަހަކީ ގޭގައި އަހަރެން ބަދިގެއަށްވަދެ ކައްކާ ދުވަސް. އެހެންވީމަ އެދުވަސް ވަރަށް ހާއްސަ ވާނެ އަބަދުވެސް. ކައްކާއިރު ބޭނުން ކުރާ ސްޕައިސްތަކާއި ބަދަންތައް ފިހާރައިން އެހެން މީހުންނަށް ލިބޭނެ ގޮތް ހެދޭތީ އަހަރެންގެ ހާއްސަ ދުވަހާ ގުޅުވާލާފައި 'ފްރައިޑޭ ކިޗަން' ކިޔުނީ،"\nފިގް (ވައްތީނި) ފަދަ ސިއްހަތަށް ފައިދާ ކުރާ މޭވާތައްވެސް ވިއްކަނީ ހިއްކާފައި -- އަވަސްފޮޓޯ: އަހްމަދު ޝުރާއު\nރާއްޖޭގައި ބަދަނާއި ހިއްކާފައި ހުންނަ މޭވާތަކަށް ހާއްސަކޮށްގެން ފިހާރައެއް ހުޅުވިޔަސް، އަދިވެސް ރާއްޖެ މީހުންނަށް މި ބަދަންތަކުގެ މުހިއްމުކަން އެހާ ބޮޑަށް ނޭނގެ އެވެ.\n"އަދިވެސް ފިހާރައިން އެންމެ ވިކެނީ އާމަންޑްއާއި ކެޝޫ ނަޓްސް، ދިވެހިންނަށް އަސްލު ނޭނގޭ ވޯލްނަޓް ކަހަލަ އެއްޗެއްސަކީ ވެސް ހަމަ ފައިދާ ކުރާނެ އެއްޗެހިކަން. ބައެއް ކަހަލަ ބަދަންތައް ކާނެ ގޮތްވެސް ޖެހެނީ ކިޔައިދޭން،"\nބަދަންތަކުގެ އެކި ކަހަލަ ރަހަތައް ވިއްކަން ހުރޭ -- އަވަސް ފޮޓޯ: އަހްމަދު ޝުރާއު\nއެކި ސައިޒުގެ ބަދަނާއި ފާޑުފާޑުގެ މޭވާތައް ހުރި މި "ފްރައިޑޭ ކިޗަން" އަކީ ރާއްޖޭގެ މި މާހައުލަށް މުޅިން އާ "ޓޭސްޓް" އެކެވެ. މަޖީދީ މަގުގެ ރަހަ ތަފާތު ކޮށްލީ މި ފިހާރައިންނެވެ.\nދޮންދަރިފުޅުގެ ކައިވެނީގެ ހަފުލާގައި މެހެމާނުން ރަހަ ބަލައިލަން ދިން ކުޑަ ހަދިޔާއިން ނުކުތް ހިޔާލު މިހާރު މިއީ އާއިލީ ވިޔަފާރިއަކަށް ވެފައެވެ. އެހެން ގައުމުތަކުގައި މަގުމަތީ ގާޑިޔާތަކުގައި ގިނަވެފައި އޮންނަ ބަދަންތަކާއި ހިއްކި މޭވާ ތަކުގެ ރަހަ ވެސް ދިވެހިންނަށް ލިބެން ފެށީ އެވެ.